Report: Dhivehinge vaahaka Emboodhoo falhundhuniyeah!\nއެނބޫދޫފަޅުން: މުހައްމަދު އަފްރާހު\nއެނބޫދޫ ފަޅުގައި ތަރައްގީކޮށްފައިވާ ހާޑްރޮކް ހޮޓެލްގެ މައުލޫމާތު -- އަވަސް\nއެނބޫދޫ ފަޅަކީ މީގެ ތިން އަހަރު ކުރީން އެން ކެއުމަށް އައިންމަތީ ދޫނި ތިރިކުރުން ފިޔަވައި އިތުރު ކަމެއް ނޯންނަ ސަރާސަރު ފަޅެކެވެ. އެކަމަކު މާލެ އިން ފުރައިގެން 15 މިނެޓުން ދެވޭ ރާސްތާގައިވާ އެނބޫދޫ ފަޅުތެރޭން މިހާރު އުފުލިފައިވާ ސަހަރަކީ ރާއްޖޭގެ ޓޫރިޒަމްގެ އެންމެ ބޮޑު އުންމީދެވެ. މަޝްހޫރު ބްރޭންޑްތަކުގެ ހޮޓާތަކާއި ރެސްޓޯރެންޓުތަކާއި ކުޅިވަރުތައް ހިމެނޭ ގޮތަށް އެނބޫދޫ ފަޅުގެ ތެރެއިން ދުނިޔެއަށް މި ގެނެސްދެނީ ޝައުގުވެރި ކުރުވާނެ ގިނަ ރީތި އެތައް ވާހަކައެކެވެ.\nތައި ހިއްސާގެ ބާޒާރުގެ ޖަޔަންޓް، ސިންހަ ކުންފުނިން އެނބޫދޫ ފަޅުގައި ފެށި "ކްރޮސްރޯޑް" މަޝްރޫއުގެ ފުރަތަމަ ބައި މި އަހަރު ހުޅުވާއިރު، މި ތަން ހާއްސައީ ދިވެހިންނަށެވެ. މިތަނުން މުޅި ދުނިޔެއަށް ގެނެސްދެނީ ދިވެހިންގެ ވާހަކަ އެވެ.\nސައި ލެގޫން މޯލްޑިވްސްއަށް ދެވެން އޮންނަ މަގު: އެނބޫދޫ ފަޅުގައި މި އަހަރު ދެ ރިސޯޓެއް ހުޅުވާނެ -- އަހުމަދު އަޔާދު | އަވަސް\n"ކްރޮސްރޯޑް މަޝްރޫއުގެ ކޮންމެ މަސައްކަތަކީ ވެސް ތަފާތު ކަމެއް. މުޅިން ތަފާތު މަޝްރޫއެއް މިއީ. އަޅުގަނޑު ރާއްޖޭގެ 50 ރިސޯޓުގައި މަސައްކަތް ކުރެވިއްޖެ، އެކަމަކު މިއީ މުޅިން އާ ތަފާތު ތަޖުރިބާއެއް. އަޅުގަނޑުމެންގެ އަމާޒަކީ ތަފާތު ގޮތަކަށް، މި ދަތުރު ކުރިއަށް ގެންދިއުން. ދުނިޔެއަށް ދިވެހީންގެ މިވާހަކަ ގެންގޮސް ދިނުން،" އަަވަސް އަށް ދެއްވި އިންޓަވިއުއެއްގައި ކްރޮސްރޯޑް މޯލްޑިވްސްގެ ވައިސް ޕްރެޒިޑެންޓް މާޓިން ވެންޑާ ވިދާޅުވި އެވެ.\nއެނބޫދޫ ފަޅުގައި ތަރައްގީ ކޮށްފައިވާ މި އަގު ބޮޑު ރިސޯޓް ޕްރޮޕަޓީތަކުގެ ތެރެއިން ފުރަތަމަ ހުޅުވާނީ ހާޑްރޮކް ހޮޓެލް އާއި ސައި ލެގޫން މޯލްޑިވްސް އެވެ. މި ދެ ރިސޯޓުގެ މަސައްކަތުގެ ބޮޑުއި މިހާރު ވަނީ ނިންމާ އަތް ދޫކޮށްލާފަ އެވެ.\nއަވަސް އާއި މިހާރުގެ ނޫސްވެރިންނަށް އިއްޔެ މި ދެ ރިސޯޓް ދައްކާލިއިރު، މިއާ ގުޅިފައިވާ ހިދުމަތްތަކުގެ ތެރެއިން އެންމެ ހާއްސައީ ޔޮޓް މެރީނާ އާއި ދިވެހިންގެ ވާހަކަ ކިޔައިދޭ މޯލްޑިވްސް ކަލްޗަރަލް ސެންޓަރު އަދި ފަރުތައް ހިމާޔަތް ކުރުމަށް ރާއްޖޭގައި ހުޅުވި ހަމައެކަނި މެއިން ޑިސްކަވަރީ ސެންޓަރެވެ.\nމިއުޒިކީ ފުށިން މިއުޒިކުގެ އަޑު\nހާޑްރޮކް މޯލްޑިވްސް ހާއްސަ ވަނީ ޒުވާނުންނަށެވެ. ނަވާރަ ސަތޭކަ ފަސްދޮޅަހުގެ އަހަރުތަކުގައި ދުނިޔެއަށް ވުޖޫދުވި މި ބްރޭންޑުގެ ފުރަތަމަ ރާއްޖޭގައި ހޮޓާ ހުޅުވާއިރު މި ހޮޓަލުގައި ތަފާތު ކިތަންމެ ކަމެއް ހިމަނާފައި ވެއެވެ.\nއެންމެ ހާއްސަ އެއް ކަމަކީ މި ރިސޯޓަށް އަންނަ މެހުމާނުންނަށް އޮތް ފަސޭހަތަކާއި އައި މީހަކަށް ވިއްޔާ ކުރެވޭނެ ތަފާތު އިހުސާސެވެ. މި ރިސޯޓަށް އަންނަ ޓޫރިސްޓު މީހާއަށް ފުރަތަމަ މަރުހަބާ ކިޔާނީ ގާތްގަނޑަކަށް ދެ ބުރި އިމާރާތެއްގެ އުހުގައި ހަދާފައިވާ ރިސެޕްޝަނަކުންނެވެ.\nހާޑްރޮކް މޯލްޑިވްސްގެ ރިސެޕްޝަން ހަދާފައިވަނީ އެހެން ތަންތަނާ ހިލާފަށް މާ މަތީގަ އެވެ. ޓޫރިސްޓުން ގޮވައިގެން އަންނަ ބަގީ، އުސް "ހިލް" ގެ މަތިން ދުއްވާލާފައި ގޮސް ހުއްޓާނީ ފަރުބަދައެއްގެ ގޮތަށް ހަދާފައިވާ ރިސެޕްޝަނަށެވެ. ރިސޯޓަށް ޗެކިންވާ ހިސާބަކީ މިއެވެ. މިއީ މި ރިސޯޓުގެ ހާއްސަ އެއް ސިފައެވެ. އަދި މިތަނުގެ ހާއްސަ ކަމަކީ ޓޫރިސްޓުން އަންނަ ގޮތަށް މި ތަނަށް ލަގެޖު ދޫކޮށްލުމަށްފަހު ޕޫލަށް ފުންމާލަންވީ އެވެ. ރިސެޕްޝަންއަށް ޗެކިން ވެލުމާއެކު ސްލައިޑުގައި ފުންމާލެވޭ ގޮތަށް "ޑީޕް ޕާޕަލް ސްލައިޑް" އެއް ތައްޔާރަށް އޮވެއެވެ.\n25، މެއި 2019: ހާޑްރޮކް ހޮޓެލްގެ ޕާޕަލް ޕޫލް -- އަހުމަދު އަޔާދު | އަވަސް\nހާޑްރޮކް މޯލްޑިވްސްގެ ޖެނެރަލް މެނޭޖަރު ޓޮލްގާ އުނާން ވިދާޅުވި ގޮތުގައި މި ރަށް ފަރުމާކޮށްފައި ވާނީ ޓޫރިސްޓު މީހާ ފުރަތަމަ އަންނަ ތަނުން ވެސް ރިސޯޓުގެ އެކްސްޕީރިއަންސް ފުރިހަމަ ގޮތުގައި ކުރެވޭނެ ގޮތަށް ބަލައިގެނެވެ.\n"މި ސުވިމިން ޕޫލްއަކީ ވެސް މުޅިން ހާއްސަ ތަނެއް. މިތާނގެ އަޑީގައި ސްޕީކަރުތައް ހަރުކޮށްފައި ވާނެ. އެހެންވެ ޕޫލްގެ އަޑިއަށް ފީނައިލިއަަސް މިއުޒިކުގެ އަޑު އިވޭނެ. ޕޫލަށް ފުންމާލައިގެން ފަތާލާފައި ގޮސް ޑްރިންކަކަށް އޯޑަރު ކޮށްލަންވީ. އެކަން ހަޔާތުގައި ކޮންމެ މީހަކަށްވެސް ވާނެ މުޅިން ތަފާތު ތަޖުރިބާއަކަށް،" ޓޮލްގާ ވިދާޅުވި އެވެ.\nމި ރިސޯޓުގައި 178 ވިލާ ހުރެ އެވެ. މީގެތެރޭގައި ހިމެނެނީ އިންފިނިޓީ ޕޫލާއެކު ހުޅުވާފައިވާ 74 ވޯޓާ ވިލާ އާއި މޫދުގައި އަޅާފައިވާ 37 ވޯޓާ ވިލާ އެވެ. މިއުޒިކީ ފުށީގެ ވާހަކަ އަދި ނުނިމެއެވެ.\nދިވެއްސެއްގެ ހުނަރުން ރިސޯޓަށް ފުރިހަމަކަން!\nމި ހާޑްރޮކް މޯލްޑިވްސް އަށް އަންނަ މީހަކަށް އިހުސާސް ކުރެވޭނެ އަނެއް ކަމަކީ މި ތަނުގެ ތަފާތު ކެއުންތަކެވެ. އެ ކަމަށްޓަކައި "ދި އެލިފެންޓް އެންޑް ބަޓަފްލައި" ގެ ނަމުގައި ދެ ރެސްޓޯރެންޓް ހުޅުވާފައިވެ އެވެ. އެންމެ ގަދަފަދަ ޖަނަވާރު ކަމަށްވާ އެތަކާއި އެންމެ ނިކަމަކެތި އެއް ސޫފި ކަމަށްވާ ކޮކާލެއްގެ ރަމްޒުކޮށްދޭ މި ރެސްޓޯރެންޓަކީ ހާޑްރޮކްގެ މުހިންމު ސިފަ އެކެވެ. އެކަމަކު މިފަހަރު ހާޑްރޮކް މޯލްޑިވްސް ހާއްސަ، އަދި ދިވެހިންނަށް ހާއްސަ ވަނީ މުޅިން ތަފާތު ގޮތެއްގަ އެވެ.\nހާޑްރޮކް ހޮޓެލްގައ ިއަހުމަދު ޝައްފާން ކުރަހާފައިވާ ދި އެލިފެންޓް އެންޑް ބަޓަފްލައި -- އަހުމަދު އަޔާދު | އަވަސް\nމި ރެސްޓޯރެންޓު ދިވެހިންނަށް ހާއްސަވާ އެއް ސަބަބަކީ މިތަނުގެ އެންމެ މުހިންމު ކުރެހުން ކުރަހާފައި ވަނީ ދިވެއްސަކަށް ވުމެވެ. މި ހިތްގައިމު ކުރެހުން ކުރެހި ދިވެހި އާޓިސްޓަކީ އަހުމަދު ޝައްފާން އެވެ. މީގެ އިތުރުން އޭނާގެ ގިނަ ކުރެހުންތަކެއް ހާޑްރޮކް މޯލްޑިވްސްގެ ކޮޓަރިތަކުގައި ވެސް ވަނީ ބަހައްޓާފަ އެވެ\nހާޑްރޮކް މޯލްޑިވްސްގެ ކޮޓަރިތަކުގެ ފަރުމާ ވެސް ކޮށްފައިވަނީ މުޅިން ތަފާތު ކޮށެވެ. ހާއްސަކޮށް ފާހާނާ ތަފާތެވެ. މި ތަން ވުޖޫދުކޮށްފައި ވަނީ "ހިމް އެންޑް ހާ" ކޮންސެޕްޓަށެވެ. މާނައަކީ އެއް ވަގުތެއްގައި އަންހެނަކާއި ފިރިހެނަކު ފާހާނާ ބޭނުންކޮށްލެވޭ ގޮތަށް މޫނު ބަލާ ދެ ލޯގަނޑާއި އެހެނިހެން އާލާތްތައް ވަކިން ހުރެ އެވެ. އަދި ކޮޓަރީގެ ބެޑްޝީޓް އާއި ކުއިލްޓް އިން ވެސް މިއުޒިކީ ކޮންމެވެސް ސިފައެއް ރަމްޒުކޮށްދެ އެވެ. އަދި އާއިލާއެކުގައި ތިބެވޭ ގޮތަށް ހަދާފައިވާ ކޮޓަރީގެ މަތީބައި ހާއްސަ ވަނީ ކުދިންނަށެވެ. ކޮޓަރީގެ މަތީގައި ބަންކް ބެޑެއް ބަހައްޓާފައިވެ އެވެ. އަދި އެތަނުގައި ކުޑަ ޑްރަމެއް ހުރެ އެވެ.\nހާޑްރޮކް ހޮޓެލްގެ ފާހާނާގައި ބޭނުންކޮށްފައިވާ ޓޮއިލެޓްރީސް އާއި އެހެންނިހެން އާލަތްތައް ވެސް ތަފާތެވެ. މި ތަކެތީގެ ތަފާތަކީ މިއީ މޫޅީންމެ ތިމާވެށްޓާއި ރަހުމަތްތެރި އެއްޗެއްސަށްވާތީ އެވެ.\n"މި ފާހާނާގައި ބޭނުންކުރާ ދަތް އުނގުޅާ ބުރުހާއި ބީޗްގައި އަރާ ފައިވާނަކީ ވެސް ތިމާވެއްޓާ ރަހުމަތްތެރި އެއްޗިހި. ރީ-ސައިކަލް ކޮށްލެވޭ ހާއްސަ އެއްޗިހި. އެކަމަކު މި ބުރުސް ތިން މަސް ވަރު ބޭނުން ކުރެވޭނެ. މިތަނަށް އަންނަ މީހާއަށް އަޅުގަނޑުމެން މީގެ ވާހަކަ ވަރަށް ރަނގަޅަށް ކިޔައި ދޭނަން. މިއީ ވަރަށް ހާއްސަ އެއްޗެއް،" ދަތް އުނގުޅާ ބުރުސް ދައްކާލަމުން ޖީއެމް، ޓޮލްގާ ވިދާޅުވި އެވެ.\nސައި ލެގޫން - ކެއުންތަކަށް ހާއްސަ\nމި ރިސޯޓުގައި މި އަހަރު ދެން ހުޅުވާ، ހިލްޓަން ކަލެކްޝަންގެ ސައި ލެގޫން މޯލްޑިވްސް ފަރުމާކޮށްފައި ވަނީ ގިނަ ގައުމުތަކެއްގެ "މިކްސް" ފަރުމާ އަކަށެވެ. ސައި ލެގޫން މޯލްޑިވްސްގައި 198 ވިލާހުރެ އެވެ. އަދި މީގެ ތެރެއިން 22 ތަނަކީ ވޮޓާ ވިލާ އެވެ. ރިސޯޓުގައި ސްރީލަންކާ އާއި އިންޑިއާ އާއި އެފްރިކާގެ ކުލަތައް ބޭނުން ކޮށްގެންނެވެ. މި ރިސޯޓުގެ ގިނަ އިމާރާތްތަކުގެ ފުރާޅުގައި ޖަހާފައިވަނީ އީޓެވެ. ފާރުތަކުގެ ކުލަތައް ވެސް މުޅިން ތަފާތެވެ.\nމި ރިސޯޓުގެ ހާއްސަ އަނެއް ކަމަކީ މީރު ކެއުންތަކަށް ހާއްސަ ދެ ރެސްޓޯރެންޓް ހުރުމެވެ. މި ތަނުގައި މެޑިޓެރޭނިއަން ކެއުން ތަކަށް ހާއްސަކޮށް "މިސް އޮލިވް އޮލައި" ގެ ނަމުގައި ރެސްޓޯރެންޓެއް ހުރެ އެވެ. އަދި ތައިލެންޑުގެ ގިނަ ރަހަތަކަށް ހާއްސަކޮށް އިޓާލި އާއި ތައިލެންޑުގެ ރަހަތައް މިކްސްކޮށް "މިސްޓަ ތޮމްޔަމް" ގެ ނަމުގައި ރެސްޓޯރެންޓެއް ހުރެ އެވެ.\nސައި ލެގޫންގެ ރެސްޓޯރެންޓެއް -- އަހުމަދު އަޔާދު | އަވަސް\nސައި ލެގޫންގެ ޖެނެރަލް މެނޭޖަރު، މާޓިން ވެންޑާ ރެޖްޑިން ވިދާޅުވި ގޮތުގައި މި ސައި ލެގޫންގެ ކޮޓަރިތަކަކީ ވެސް ގެސްޓުންނަށް ތަފާތު ތަޖުރިބާއެއް ގެނުވާނެ ތަންތަނެވެ.\n"ކޮންމެ ކޮޓަރިއެއްގައި ވެސް ރީތި ކުރެހުންތަކެއް ހުންނާނެ. ގިނަ ގައުމުތަކެއްގެ މިކްސްއެއް މިއީ. މިތަނުގެ ފަރުނީޗަރު ގެނެސްފައި ވަނީ އިންޑޮނީޝިއާ އިން. އެހެންވެ، އެ ގައުމުގެ ކުލަވަރު ވެސް ކޮޓަރި ތަކުން ފެންނާނެ. ކޮންމެ ކޮޓަރިއެއްގައި ވެސް ޕެޓްރިފައިޑް ވުޑްގެ ހާއްސަ އާޓިފެކްޓެއް ]ލަކުޑިން ހަދާފައިވާ ހާއްސަ ކުރެހުމެއް] ހުންނާނެ. މިވާނެ ކޮޓަރި އަށް އިތުރު ފުރިހަމަ ކަމެއް ގެނެސްދޭނެ އެއްޗަކަށް،" މާޓިން ވިދާޅުވި އެވެ.\nދަ މެރީނާ އިން މަޝްހޫރު ބްރޭންޑުތައް\nއެނބޫދޫ ފަޅުގައި ހުޅުވާފައިވާ، ބޮޑު ޔޮޓް މެރީނާއަކީ މި ރަށުގެ ހިތެވެ. މިތަން ފަރުމާކޮށްފައިވަނީ މި ރަށަށް އަންނަ މީހާ އަށް މަރުހަބާ ކިޔަން ހާއްސަ ގިނަ ހިދުމަތްތަކާއެކުގަ އެވެ. ޔޮޓް މެރީއަށް ފައިބަން ފެންމަތީގައި ހާއްސަ ފާލަން ތަކެއް ހަދާފައިވެ އެވެ. މިތަނުގައި އެއް ފަހަރާ 30 އުޅަނދު ބަނދަރުކޮށްލެވޭ ގޮތަށް ފެންމަތީގައި ފާލަން އަޅާފައިވެ އެވެ.\nމި ޔޮޓްމެރީނާ ވަށައިގެންވާ ސަރަހައްދުތަކުގައި ފިހާރަތަކާއި ރެސްޓޯރެންޓުތައް ހިމެނޭ ގޮތަށް 26 ތަނެއް ހުރެ އެވެ. މިތާނގައި ހުރެ ވަށައިގެން ބަލާލާއިރު މިއީވެސް ވަކި ސަހަރެކޭ ހީވާނެ އެވެ. މިތަނުގައި މީޓިންތަކާއި ކައިވެނީގެ ހަފުލާތައް ބާއްވަން ހާއްސަކޮށް 300 މީހުންގެ ޖާގައިގެ ބޮޑު "ދަރުބާރު" ގެއެއް ހަދާފައި ވެއެވެ. މީގެ އިތުރުން ދުނިޔޭގެ މަޝްހޫރު ރެސްޓޯރެންޓު ބްރޭންޑްތަކުގެ ތެރޭގައި "މިނިސްޓްރީ އޮފް ކްރެބް" އާއި "ހާޑްރޮކް ކެފޭ" އާއި މަޝްހޫރު ކެފޭ "ޑެލްމާ" ވެސް ހުންނާނެ އެވެ.\nއެނބޫދޫ ފަޅުގެ މެރީނާ ސަރަހައްދު -- މުހައްމަދު އަފްރާހު | އަވަސް\nޑިސްކަވަރީ ސެންޓަރު - ދިވެހިންގެ ވާހަކަ ދުނިޔެއަށް\nދިވެހިންގެ ވާހަކަ ކިޔައިދޭން ދިވެހިން ވެސް މި ވަރަށް މަސައްކަތް ކުރާނެހެން ހިއެއް ނުވެ އެވެ. އެކަމަކު ތައިލެންޑުގެ ސިންހަ ކުންފުނިން ވަނީ ދިވެހިންގެ ވާހަކަ ދުނިޔެ އަށް ކިޔައިދޭނެ ބޮޑު މައުރަޒެއް ހަދާފަ އެވެ. އެކަން ކުރަނީ ޒަމާނީ ވަސީލަތްތަކުން ވާހަކަ ކިޔައިދޭ ގޮތަށެވެ. މިއުޒިއަމް ހަދަން މަޝްހޫރު އިނގިރޭސިވިލާތުގެ ކުންފުންޏަކުން ހަދާފައިވާ މި ތަނުން ރާއްޖޭގެ ވާހަކަ އެންމެ ފުރިހަމަ އަށް ކިޔައިދެ އެވެ. ދިވެހިންގެ އޭރުގެ ސާދާ ދިރިއުޅުމުގެ މަންޒަރުތައް ގެނެސްދެ އެވެ. ދިވެހިން އެންމެ ކުރިން ކައި އުޅުނު އެއްޗިއްސާއި ދިވެހިންގެ ދިރިއުޅުން މިއަދުގެ ޖީލު ތަކަށް ކިޔައިދެ އެވެ. ދިވެހިންގެ އެންމެ މުހިންމު ކެއުން ކަމަށްވާ ކަނޑުމަހާއި ކާށީގެ ވާހަކަ ހާއްސަ ގޮތަކަށް ސްކްރީންތައް މެދުވެރިކޮށް ގެނެސްދެ އެވެ. މި ސެންޓަރުގެ ހާއްސަ ކަމަކީ މުޅިތަނުގައި ވެސް ދިވެހި ބަހުން ލިޔެ، ދިވެހިން ތަކެއްޗަށް ކިޔާނަން ލިޔެފައި ހުރުމެވެ.\nމޯލްޑިވްސް ޑިސްކަވަރީ ސެންޓަރުގެ ވާހަކަ ކިޔައި ދެނީ -- އަހުމަދު އަޔާދު | އަވަސް\n"ދިވެހިންގެ ވާހަކަ އިނގިރޭސި ބަހުން އެކަންޏެއް ނޫން މިތަނުން [މޯލްޑިވްސް ޑިސްކަވަރީ ސެންޓަރު] ގެނެސްދޭނީ. މި ތަނަށް އަންނަ އެކި ގައުމުތަކުގެ މީހުންނަށް އެ ގައުމުގެ ބަސްތަކުން ވެސް ކިޔައިދޭނެ. މިތަނުގެ ވަރަށް ހާއްސަ ކަމެއް މިއީ. އާއިލާއެއްކޮށް، މިތަނަށް އައި ކުދިންނަށް ރާއްޖޭގެ ތާރީހާއި ސަގާފަތް މި ކިޔައިދެނީ،" މޯލްޑިވްސް ޑިސްކަވަރީ ސެންޓަރުގެ އޮފިޝަލަކު ވިދާޅުވި އެވެ.\nމޯލްޑިވްސް ޑިސްކަވަރި ސެންޓަރު: މިތަނުން ރާއްޖޭގެ ގިނަ މައުލޫމާތު ތަކެއް ލިބެން ހުރޭ- އަވަސް ފޮޓޯ\nފަރުގެ ހިމާޔަތުގައި މެރިން ޑިސްކަވަރީ ސެންޓަރެއް\nރާއްޖޭގެ ފަރުގެ ހިމާޔަތުގައި މެއިން ޑިސްކަވަރީ ސެންޓަރުން މިހާރު ވެސް ވަނީ ގިނަ މަސައްކަތް ތަކެއް ފަށާފަ އެވެ. ރާއްޖޭގައި ހުރި ހަމައެކަނި މެރިން ޑިސްކަވަރީ ސެންޓަރުގެ ގޮތުގައިވާ މި ތަނުން ފަރުތަކަށް ދިރުން ގެނެސްދޭނެ އެވެ. އަދި އެކަމުގެ ހޭލުންތެރިކަން ފަތުރާނެ އެވެ. ހާއްސަކޮށް އެނބޫދޫ ފަޅު ހިއްކުމުން ވަށައިގެންވާ ފަރަށް ކުރި އަސަރު ކުޑަ ކުރުމުގެ މަސައްކަތް ދަނީ ކުރަމުންނެވެ. މި މަސައްކަތް ކުރުމަށްޓަކައި ހާއްސަ އާލާތްތައް ވަނީ ގާއިމް ކޮށްފަ އެވެ. އަދި އެތަނުގައި މަސައްކަތް ކުރަނީ އެ ކަމަށް ހާއްސަ މާހިރުންނެވެ.\nމެރިން ޑިސްކަވަރީ ސެންޓަރުގެ މައުލޫމާތު ދެނީ\nމި ހުރިހާކަމާއެކު ގާތްގަނޑަކަށް ހަތް ކިލޯ މީޓަރަށް ދެމިގެންދާ މި ބޮޑު ސަހަރު ދިވެހިންނަށް ހާއްސަ ވެއެވެ. މިތަނުގެ މުހިންމު ބައިތައް މި އަހަރު ހުޅުވާނެ އެވެ. އަދި މުޅި އެއްކޮށް ހުރިހާ ތަނެއް ނިމޭއިރު ފަސް އަހަރަށް ދެމިގެންދާނެ އެވެ. ނަމަވެސް މި މަސައްކަތް ވާނީ ރާއްޖޭގެ ޓޫރިޒަމް ޗާޓަށް ބޮޑު ބަދަލެއް ގެނުވާނެ މަސައްކަތަކަށެވެ.\nކޮރޯނާ: އިގްތިސޯދު ބަލިވާނީ ކިހާވަރަކަށް؟\nމިހާ ބޮޑު ގެއްލުން ދައުލަތަށް ދެނީ ކީއްވެ؟


ހޮސްޕިޓަލްގައި ފަރުވާ ދެމުންދަނީ 92 މީހަކަށް – DhiDaily\nހޮސްޕިޓަލްގައި ފަރުވާ ދެމުންދަނީ 92 މީހަކަށް\nކޯވިޑް 19 ގެ ބައްޔަށް ފައްސިވެ ހޮސްޕިޓަލްގައި އެޑުމިޓުކޮށް ފަރުވާ ދެމުން ދަނީ 92 މީހަކަށް ކަމަށް އެއްޗްއީއީސީގެ ތަރުޖަމާން ޑރ. ނަޒްލާ ރަފީގު ވިދާޅުވެއްޖެއެވެ.\nމިރޭ ބެއްވުނު ނޫސްވެރިންގެ ބައްދަލުވުމުގައި ނޫސްވެރިންނަށް މައުލޫމާތު ދެއްވަމުން ޑރ. ނަޒްލާ ވިދާޅުވީ މިވަގުތު ހޮސްޕިޓަލް ތަކުގައި އެޑުމިޓު ކޮށްގެން ފަރުވާ ދެމުން ދަނީ 92 މީހަކަށް ކަމަށާއި އޭގެ ތެރެއިން 87 މީހުންނަކީ ހުޅުމާލޭ މެޑިކަލް ފެސިލިޓީގައި ފަރުވާ ދެމުންދާ މީހުން ކަމަށާއި، ދަރުމަވަންތަ ހޮސްޕިޓަލުގައި3މީހަކަށް ފަރުވާ ދެމުން ދާކަމަށެވެ. ށ. ފުނަދޫ ކޯވިޑް ސެންޓަރުގައި އެކަކަށް ފަރުވާ ދެމުން ދާކަމަށާއި ބ.އޭދަފުށީ ކޯވިޑް ސެންޓަރުގައިވެސް އެކަކަށް ފަރުވާ ދެމުން ދާކަމަށެވެ.\nއައިސީޔޫގައި ހާލަތު ގޯސްވެގެން6މީހަކަށް ފަރުވާ ދެމުން ދާކަމަށާއި އޭގެ ތެރެއިން5މީހުންނަކީ ވެންޓިލޭޓަރަށް ލައިގެން ފަރުވާ ދެމުން ދާ މީހުން ކަމަށްވެސް ޑރ.ނަޒްލާ ވަނީ ވިދާޅުވެފައެވެ.\nމީގެ ކުރިން ޑރ.ނަޒްލާ ވަނީ ރާއްޖޭގައި އެޑްމިޓު ކޮށްގެން ފަރުވާ ދޭން ޖެހޭ މީހުން ގިނަވުމުގެ ފުރުސަތު އެބައޮތް ކަމަށް ވިދާޅުވެފައެވެ. ރާއްޖޭގައި މިހާރު ހަލުވިކަމާއި އެކު ކޯވިޑް 19 ފެތުރެމުން ދާތީ ސިއްހީ މާހިރުންވެސް ވަނީ ކަންބޮޑުވުން ފާޅު ކޮށްފައެވެ.\nއަދި އެއް ފަހަރާ ގިނަބަޔަކަށް ހޮސްޕިޓަލްގައި ފަރުވާ ދިނުމަށް ރާއްޖެ ތައްޔާރު ނޫންކަމަށްވެސް ވަނީ ވިދާޅުވެފައެވެ. އެހެން ކަމަން ކޮންމެ ބޭފުޅަކުވެސް ފަރުދީ ޒިންމާ ނެގުން މުހިއްމު ކަމަށް އެބޭފުޅުން ވަނީ ވިދާޅުވެފައެވެ. އަދި ސިއްހީ މާހިރުންގެ އިރުޝާދު ކަނުލާ އަޑުއަހާ ކިޔަމަން ވުމުގެ މުހިއްމު ކަންވެސް އެބޭފުޅުން ވަނީ ފާހަގަ ކޮށްފައެވެ.


Idhikolhun Ulhenee Hiyaa Flat Ge Credit Bayaku Nagaafaanethee Birun - Niyaz - Vaguthu\nއިދިކޮޅުން އުޅެނީ ހިޔާ ފްލެޓްގެ ކްރެޑިޓް ބަޔަކު ނަގާފާނެތީ ބިރުން - ނިޔާޒް\n1 މަސް ކުރިން ( ޑިސެމްބަރު 9, 2021 )\nހުޅުމާލެ ދާއިރާގެ މެންބަރު އަލީ ނިޔާޒް - ފޮޓޯ: މަޖިލީސް\nއިދިކޮޅު ޕީޕީއެމް އިން އުޅެނީ ހުޅުމާލޭގައި އަޅާފައިވާ ހިޔާ ފްލެޓްގެ ކްރެޑިޓް ބަޔަކު ނަގާފާނެތީ ކަންބޮޑުވެގެން އެކަމާއި ބިރުން ކަމަށް ހުޅުމާލެ ދާއިރާގެ މެމްބަރު އަލީ ނިޔާޒު ވިދާޅުވެއްޖެ އެވެ.\nރައީސް ސޯލިހްގެ ކޮއްކޮ ނިޔާޒު މިހެން ވިދާޅުވީ ހުޅުމާލެ ހިޔާ ފްލެޓްތައް ހިމެނޭ ސަރަހައްދުގައި އިދިކޮޅުން ހުކުރު ދުވަހުގެރޭ ބާއްވަން ނިންމާފައިވާ "ކޮތަރު ކޮށި" ޖަލްސާއަށް ސަރުކާރުން ހުރަސް އަޅަމުން ގެންދާތީ ވަރަށް ބޮޑަށް ސަރުކާރަށް ފާޑުކިޔުން އަމާޒުވެފައި ވަނިކޮށެވެ.\nރޭ "ރާއްޖެޓީވީ" ގައި ވާހަކަދައްކަމުން ނިޔާޒު ވިދާޅުވީ ހިޔާ ފްލެޓުގެ ކްރެޑިޓް އެހެން ބަޔަކު ނަގަން އުޅެނީ ކަމަށް ހިތައި އިދިކޮޅުން ކަންބޮޑުވެގެން އުޅޭ ކަމަށެވެ. އެސަރަހައްދުގައި ޖަލްސާ ނުބޭއްވިޔަސް އެއީ ޔާމީންގެ ސަރުކާރުން މަސައްކަތް ފެށި ޕްރޮޖެކްޓެއްކަން އެންމެންނަށް ވެސް އެނގޭ ކަމަށެވެ.\n"ވަރަށް ފަހުން ރިޕޯޓެއްގައި ފެނުނު އެ ޕްރޮޖެކްޓުގެ މަސައްކަތް ރައީސް ޔާމީންގެ ސަރުކާރު ނިމުނުއިރު އޮތީ 30 ޕަސެންޓުގައި ކަމަށް، 70 ޕަސެންޓް މި ސަރުކާރުން ފުރިހަމަ ކުރި ކަމަށް. އެހެން ނަމަވެސް އޭގެ އެއްވެސް ކްރެޑިޓެއް އެހެން އެއްވެސް ބަޔަކު ނަގާކަށް ނެތިން. އެކަމުގައި ހާސްވެގެން އުޅުއްވާކަށް ނުޖެހޭނެ އެ ބޭފުޅުން" ނިޔާޒު ވިދާޅުވި އެވެ.\nހިޔާ ފްލެޓް މަޝްރޫއުގެ %70 މަސައްކަތް ކުރީ މިސަރުކާރުން ކަމަށް ނިޔާޒް ވިދާޅުވި ނަމަވެސް ރައީސް ޔާމީންގެ ވެރިކަން ނިމުނު އިރުވެސް އެމަޝްރޫއުގެ ގިނަ މަސައްކަތްތައް ހުރީ ނިމިފައެވެ. ނަމަވެސް މިސަރުކާރުން ފްލެޓް ހަވާލު ކުރުން ލަސް ކުރީ ފްލެޓް ލިސްޓްގައި މައްސަލަތަކެއް ހުރިކަމަށް ބުނެ ލިސްޓް ބަދަލު ކުރުމަށެވެ.\nރޭގެ ޕްރޮގްރާމްގައި ނިޔާޒު ވިދާޅުވީ ރައީސް ޔާމީން ވެސް ރަނގަޅު މަސައްކަތެއް ކޮށްފައިވާނަމަ އެކަމުގެ ކްރެޑިޓާއި އަދި ސިޔާސީ މަންފާ ވެސް އެމަނިކުފާނަށް ލިބިވަޑައިގަންނަވާނެ ކަމަށެވެ. އެކަމާއި ބިރުން އެހެން ބަޔަކު އެތަނަށް ވެރިވެގަންނާނެތީ އަވަސް އަރުވާލައިގެން ޖަލްސާ ބޭއްވުމުގެ ބަދަލުގައި އެ ސަރަހައްދުގެ މަގުތަކާއި އެއްޗެހި ހެދި ޖަލްސާ ބޭއްވާ މިންވަރަށް ކަންކަން ދިޔުމުން އެ ސަރަހައްދުގައި އެ ކަންކަން ކުރެވިދާނެ ކަމަށްވެސް ނިޔާޒު ވިދާޅުވި އެވެ.\nޖަލްސާ ބޭއްވުމަށް ސަރުކާރުން އަޅަމުން ގެންދާ ހުރަސް ދިފާއުކޮށް ނިޔާޒް ވަނީ ރޭގެ ޕްރޮގްރާމްގައި ވާހަކަ ދައްކަވާފައެވެ.\nޑިސެމްބަރު 9, 2021 08:32\nއެހެން މީހުން ކޮށްފަ ހުއްނަ އެޒާތު ރަނގަޅު ކަންކަމުގެ ކްރެޑިޓް އެމްޑީޕީން ނެގުމަކީ އާންމުކަމެއް\nޑިސެމްބަރު 9, 2021 08:36\nއަލީ ނިޔާޒުހީކުރަނީ އުރިހާމީހުންނަކީވެސް އަލީ ނިޔާޒުހީކަހަލަ މުނާފިގުންކަމަށްތޯ؟ ކުރެޑިޓު ނެގޭނީ އަމިއްލަ މޫނު ފެންނަ މީހުންނަށްދޯ؟ މިސަރުކާރުގައި ސިޔާސަތު ބައްޓަންކުރަން ނެތޭ ނޭފަތަށް ވުރެން ދުރަށް ވިސްނޭމީހެއް އެހިސާބަށް ވިސްނުން ދިޔައިމާ ފެންނާނީ ޖީބު އެކަނި.\nޑިސެމްބަރު 9, 2021 08:46\nމީނަ މިހާލަތަށް ވެއްޓުނީ އާއިލާގަވެސް ބޯހަމަޖެހޭ މީހަކު ނެތިގެންބާ؟\nއެމްޑީޕީ އަކަށް ނެގޭނެ ކްރެޑިޓެއް ނޯންނާނެ\nޑިސެމްބަރު 9, 2021 12:31\nޢެމްޑޕީ ފަސާދަ ބައިގަޑުން އުޅެނީ، ހިޔާ ފްލެޓާއި، މި ނޫނަސް ކުރީގެ ތަރައްގީއާއި ހެދި ތާއީދު ގެއްލި ވެރިކަން ވެއްޓިދާނެތީ. މިއިން ކޮންމެ ތަރައްގީގެ މަސައްކަތެއް ފެންނަ ހިނދު ރީނދޫ ފަސާދައިގެ ބައިގަނޑު ބިރުގަނޭ، ކަންބޮޑުވެ ހާސްވޭ، ރީނދޫ އިހުލާސްތެރިން ތިބީ އެފިކުރުގެ ފަނާކުރުވަނިވި މީހުންގެ ތަރައްގީގެ ވިސްނުމެއް ނެތީމަ ލަދުން\nޑިސެމްބަރު 9, 2021 08:59\nބޮޑާ ނުހާކައި ޔާމީނަށް ޖަލްސާ ބޭއްވޭގޮތް ހެދިނަމަ . ތިސަކަރާތް ޖަހަން ނުޖެހުނީހެއްނު؟ އިދިކޮޅަށް ސިޓީ ކައުންސިލް ލިބުނީމަވެސް މަޑުން ތިބީދޯ؟ ވެރިކަން ނިމެންދެންވެސް ކަލޭމެންނާ ނުތޮޅި އިނދިކޮޅު އޮންނާނެ ތިކަހަލް ހަޑި ނުހޭވިނަމަ..\nޑިސެމްބަރު 9, 2021 09:03\nކާޅު ހާލިހެދީމަ ކޮޥެލި ބިސްއަޅަންއުޅެ ނޭޅިގެން މިހާރު ފުލުހުން ފޮނުވާގެން ހާއްޔަށް ދަޑި ބާނަން ސޯލިހުކޮވެލި އުޅޭތަން މި ފެންނަނީ ކަންކެއް އެއްޗެއް އިންތަނުން ހިރުވާލަންވެސް މަސައްކަތްވޭ!!!!!! ރައީސް ސޯލިހްގެ ކޮއްކޮ ނިޔާޒު މީ ބަރުމަހެއް ދަނެގެން ހާއްޔަށް ދަޑި ބާނާތި ޔައުނީ ވެރިކަން ނިމިދާނެ !!!!\nޑިސެމްބަރު 9, 2021 09:09\nފުކެއްބޮޑުވަރު މިހާރު 70% އޭ ކިޔައިގެން އެމްޑީޕީ ކުރިކަމަކަށް ހަދަންތިއުޅެނީ. ތަނެއް ދޮރެއްނޭގޭ ވަގުންތަކެއް ވެރިކަމާ ހަވާލުވެ ގައުމުގެ ދުވަސް ދުއްވާލައިފި.\nކޮތަރު ގެ ވިސްނުން\nޑިސެމްބަރު 9, 2021 09:26\nއަނަދަރ ޖޯކް. ކަލޯ ކޮތަރުތައް މިތިބީ ހަމައިގައި. ކަލޯ ނަމުން ޑިމޮކުރަސީ ލައިކް ޑިމޮކްރަޓިކް ނޯތުކޮރެއާ ގޮތަށް ތިފާޑަށް ނުތެޅިބަލަ. ޕަކާސް.ހުވާ ހާދަ ބިރެއް މި ގަންނަނީ!.ކަލޯ ތެޅުނުވަރަކަށް ހުޅުބު ދާނި!.ޖަލްސާ ބާއްވާނަށް.ކޮތަރު ކޮށީގައި ތިބި ކޮތަރުތައް ރައީސް ޔާމީންކޮށްދިން އަގުނުކުރެވޭ ކަނަތއް ،މަމެންނަށް ބޯހިޔާވަހިކަން ކަށަވަރުކޮށްދިން ލީޑަރ ގެ ަގު ވަޒަންކުރާނެ. މިތާނެ ކުލި މިއީ 5500 ރުފިޔާ .މިވެސް ޑަބަލްކޮށް ރައްޔިތުން ފެލާ ވެރިޔަކަށް މަމެން ބުނާނީ ސޮރީ.ދެން ކޮން ކުރެޑިޓެއް ތިބައިގަޑަށް.ޔާމީން ތިކަން ކުރީމަވެސް ރައްޔިތުންނަށް ޖެއްސުން.އަދިވެސް ޖެއްސުން. ކުރި ކަމެއް ފެށި ޚިދުމަތެއް ކިޔާބަލަ ބުރޯމެން. ޔާމީން އަށް ކޮތަރުކޮށިން ރަތްދޫލައިގެ މަރުހަބާ ކިޔާނަށް.އިންޝާﷲ.ޖަލްސާ އަށް ދާނަށް.ނުހުއްޓުވޭނެ.އިންޝާﷲ\nޑިސެމްބަރު 9, 2021 09:27\nކަލޭމެން ދައްކާ ބޭކާރު ވާހަކަ އަޑުއަހާނެ މީހަކު ނެތް. ކުރިން ތިވައްތަރަށް ދަރުމަވަންތަ ހޮސްޕިޓަލުގެ ފެންވަރެއް ނެތޭ މާ އަގުބޮޑޭ ކޮރަޕްސަނޭ ކިީއީ. ވެރިކަން ލިބުނީމަ ބޮޑުއަގުގަ ރަހުނު ކުރީވެސް އެކަމަކު އެތަން. އަދި ރައްޔިތުންނަށް ފެނެ އެތަނުގެ ފެންވަރުވެސް. ހަމަ އެހެން ހިޔާ ފުލެޓުވެސް.\nކަލޭމެންގެ ތި ޕާޓީއަކު އިހުލާސްތެރިކަމެއް ނެތްވަރަށް އާރެއްވެސް ނެތް. އެހެންތާވާނީ، މުހިންމީ ސިއްކައާ ކެރަފާއާ ކެނެރީ އާއިލާއަށް ވެރިކަން ހޯދަދިނުން އެކަނިވިއްޔާ.\nޑިސެމްބަރު 9, 2021 09:33\nޖަލްސާބާއްވުމަކުން ކްރެޑިޓް ހައްގުވާ މީހަކަށް އިތުރަށް ލިބޭނެ ކްރެޑިޓެއް އޮންނާނެ ކަމަކަށް އަހަރެން ނުދެކެން މިހިރަ މޮޔަޔާ. އެންމެނަށްވެސް އެނގޭ ހޮހޮޅަ ހޮސްޕިޓަލް، ކޮތަރޮކޮށި، ލޭނުމަދުކޮށް އެޅި ބުރިޖްގެ ކްރެޑިޓް ހައްގުވެރިންނަކީ ކަލޭމެންކަން. ދެން ކޮންމެހެން މީހަކު ތަނެއްގައި ޖަލްސާ ބޭއްވުމަކުން ކަލޭމެން ބުރަމަސައްކަތުން ކުރި ކަމެއްގެ ކްރެޑިޓް އެހެން މީހުންނަށް ލިބޭނެ ކަމަކަށް އަހަރެން ނުދެކެން. މޭކަރަނީ ތޯ..\nޑިސެމްބަރު 9, 2021 09:34\nއެއީ ޔާމިންގެ ޓަވްން. ޔާމީން ޑިވެލޮޕް ކުރި ތަނެއް.\nމިހަގީގަތް މޑޕ މީހުންވެސް ގަބޫލުކުރޭ.\nބްރިޖްވެސް އެއޮތީ އެއްނުން ؟\nކޮބާ ކަލޭމެން އަޅަންފެށި ބްރިޖް.\nއިންޑިއާ ކަނޑުކޮހުންނާއި ހަވާލުކޮށްގެން ކުރެވޭނެ އެއްވެސް ކަމެއް ނޯންނާނެ. ހަމައާއި އުސޫލު ދަންނަ ބައެއްނޫން އެއިކީއެއް.\nޑިސެމްބަރު 9, 2021 09:36\nކާކު ދިން ޕަސެންޓޭޖް ތަކެއްގެ ވާހަކަ މީނާ މިކިޔަނީ؟\nޑިސެމްބަރު 9, 2021 09:43\nއެމްޑީޕީން ކިތައްމެވަރަކަށް އުޅުނަސް ފޭސްޓޫގެ ކްރެޑިޓް ނުލިބޭނެ ބަލަ ކަލޭބޭބެގެ ސަރުކާރަށް ތިން އަހަރުވީއިރު ފޭސްޓޫއަށް ރައްޔިތަކަށް ކޮށްދިން ކަމެއް ބުނެބަލަ ޕްލީސް ޝަޓްޔޯ ޑާރޓީ މައުތު.\nޑިސެމްބަރު 9, 2021 10:02\nމޑޕގެ ލަދު ކޮބާ ކްރެޑިޓް ނަގަން ހިޔާލު ކުރުމުގެ ކުރިން ހަދާން ކޮއްބަލަ ހިޔާފްލެޓަށް މޑޕއާ މަނި ކުފާނުގެ ބޭބެ ނަން ކިޔާއުޅުނީ ކޮތަރު ކޮށި މިހެން ކިޔާ ނަންދީ ހިޔާފްލެޓްތަ ކަ ކީ އިންސާނުން އުޅެން ހެޔޮނުވާވަރުގެ ކަމުނުދާތަނެއްގޮތުގަ.. ވޯޓާޖެހުމުން މިއަދު ހިޔާފްލެޓްވެގެން ތިއުޅެނީ... ރޔާމީން ނޫން މީހަ ކަށް ހިޔާފްލެޓްވެސް ޔޫތުސިޓީވެސް އަދި ޔޫތުސިޓީގަ މިހާރުހުރި އެއްވެސް އިމާރާތެއްގެ ކްރެޑިޓްވެސް ފޮންޏެވެސް ނުލިބޭނެ..ލައް ކަ އޮޅުވާލުންހަދަން އުޅެފި ވިނަރެސްފްލެޓާ ކުންފުނިތަ ކުން އަޅަމުންދާ ފްލެޓްތައް އެއީ މިސަރު ކާރުން އަޅާ ތަންތަން ކަމަށް ހަދަން..ވޯޓުހޯދަން ކޮތަރު ކޮއްޓަށް ނާންނާތި..\nޑިސެމްބަރު 9, 2021 10:06\nހިޔާ ފުލެޓާ އެފުލެޓު އެޅިމީހުންނާއި އަދި އެފުލެޓު ރައްޔިތުންނައް ދޫނުކޮއް3އަހަރު ހިފެހެއްޓީ ކޮންބަޔެއްކަން އެފުލެޓުގަ ދިރިއުޅޭމީހުންނާއި އެހެން ރައްޔިތުން ދަނޭ. އެއީ މާދިގު މާޒީއެއްގެ ކަމެއްނޫން.. އެކަން ހިނގީ މިދިޔަ4އަހަރުތެރޭ.. ދެން ދިޔަ ދައްކާ ވާހަކައެއް ނުވިސްނޭ.؟\nޑިސެމްބަރު 9, 2021 10:10\nލޮލް، ހަމަ މީހެއް ތަ\nޑިސެމްބަރު 9, 2021 10:29\nހިޔާފުލެޓް ކްރެޑިޓް ޕީޕިއެމްނޫން ކޮންބަޔަކައްތަ ހއްގީ ކަލޭތީބޭބެކަހަލަ ކަޑުކޮހެއްދޯ\nޑިސެމްބަރު 9, 2021 10:32\nހިޔާ ފްލެޓްގެ ކްރެޑިޓެއް އެހެން ބައެކަށް ނުނެގޭނެ. ދިވެހިން ތިބީ ނިދާފަކާއެއްނޫން ގަޅިބޯ. އެހެން ވީމަ ތިދައްކަނީ ގަޅިވާހަކަ\nޑިސެމްބަރު 9, 2021 10:51\nހިޔާ ފުލެޓް ކޮޅަށް ޖަހަން މ.ޕ އޭކިޔާ ސިޔާސީ ހަރުކަށި ފިކުރުގެ ޕާޓީން ބާއްވާލި ގާކޮޅެއްހާހިސާބުވެސް ނޯންނާނެ. އަނގަ ފންޏާ ވާބޭޒާރު މާބޮޑުވެދާނެ. އަނގަ ނުހުޅުވުން ބުއްދިވެރިކަމުގައި ދެކެން.\nޑިސެމްބަރު 9, 2021 10:56\nކްރެޑިޓް ހައްގު ފަރާތަކީ ރައީސް ޔާމީން، އެކަމަކަށް ދެބަސްވާ ބަޔަކު ނެތް އެތަނަކުވެސް. އެމްޑީޕީ އިން އުޅެނީ ޔާމީންއަށް ކްރެޑީޓް ލިބެމުންދާތީވެ، މޭ ބޮޑުވެގެން.\nޑިސެމްބަރު 9, 2021 11:02\nކޮންބައެއް ކުރެޑިޓް ނަގަން އުޅެނީ ހެހެހެ ކީ ކޭ ބުނާނީދޯ ފުލެޓް ހަދާ ނިންމާލާ ދިނީމަ ރައްޔިތުން އެތަނަށް ވައްދަންވެސް ނޭނގުނު ވެރިކަމެއް ... ލާރި ކެވޭތޯ ބަލަނީ އަތުގަ ޖެހުނުތަނަކުން ލާރި ލާރި... މުޅި ޤައުމު ދިރުވާލައިފި\nބޭފުޅާ ފަޒީފާ ގެއްލިދާނެތީ ބިރުގަތީ ދެއްތޯ؟ އެހެންނެންނޫންތޯވާނީ. ކުރާނެ އެހެން ކަމެއް އެގިނުލައްވާނެ. އެހެން ވަޒީފާއެއް ލިބިދާނެކަމާ ދޭތެރޭ ޝައްކު ތޯ؟\nޑިސެމްބަރު 9, 2021 11:03\nތިބޭފުޅާއަށް ހެޔޮވިސްނުން ދެއްވާށި\nޑިސެމްބަރު 9, 2021 11:15\nސިކުނޑި ދުޅަވެފައިތަ ތި އިނީ. އެތަން އެޅި މީހުން ކްރެޑިޓް ނަގަން އެ އުޅެނީ\nޑިސެމްބަރު 9, 2021 11:49\nދެން ތިމާމެނައް ކަމެއްކޮއްނުދެވުނުތާ ތިހާ ޒާތީވާކައްނުވާނެ. ޕޕމ އައް ތިހުރިހާކަމެއްގެ ކްރެޑިޓްދީފަ މިސަރުކާރުން ދައުރުނިމުގެކުރިންވެސް ރައްޔިތުންނައް އެއްމެކަމެއްވެސް ކޮއްދެވޭތޯ އުޅެމާ!\nޑިސެމްބަރު 9, 2021 12:35\nއިތުރަކައްނަގާނެ އެއްޗެއް ނެތް.\nޑިސެމްބަރު 9, 2021 12:40\nތަކަހޮޅިއޭ ނުވިދޭ މިފަހަރު ތިޔަ ޖަލްސާ ބާއްވާނަން ﷲ އިރާދަ ކުރެއްވިއްޔާ\nޑިސެމްބަރު 9, 2021 13:26\nއެހެންވީމާ އިންސާނުން އުޅެން ހެޔޮ ނުވާތަނަކަށް އެތަން ތިޔާހެދީ ރީދޫވކުދިންކޮޅު އޮތަ އެހެންވެތާ ކޮތަރުތައް އެތަނަށް ވައްދައިގެން އެ އުޅެނީ އަދި ކޮތަރު ޖީޑެއްގެ އަތުން8500 ރުފިޔާ ނަގަންވެސް ނިންމާފަތާ އެއޮތޯ\nޑިސެމްބަރު 10, 2021 14:16\n70% ނިންމީ މިސަރުކާރޭ!!!!!!\nނިޔާޒު އެހުރީ އެބުނާ ހިނދު ކޮޅު އައިސްގެންބާ؟؟


ފްލައިޓު މަތީގައި ކާ ހިތްވާ މީހުންނަށް ހާއްސަ ރެސްޓޯރެންޓެއް ހުޅުވައިފި\nޖާއިޝް ތައުފީޤް 14 ސެޕްޓެމްބަރު 2020 11:26\nފްލައިޓް މަތީގައިގައި ކާން ބޭނުންވާ މީހުންނަށް ހާއްސަކޮށް ތައިލޭންޑުގެ ޤައުމީ އެއާޕޯޓުގައި ރެސްޓޯރެންޓެއް ހުޅުވައިފިއެވެ.\nއެ ރެސްޓޯރެންޓުގައި ލިބެން ހުންނަނީ އާންމުކޮށް ތައި އެއާވޭސްގެ ފްލައިޓުތަކުން ލިބެން ހުންނަ ކާނާއެވެ. އެ ރެސްޓޯރެންޓު ފަރުމާކޮށްފައިވަނީވެސް ފްލައިޓުތަކުގެ އެކި ބައިތައް ބޭނުންކޮށްގެންނެވެ. އަދި ގޮނޑިތަކުގެ ގޮތުގައި ބޭނުންކޮށްފައިވަނީވެސް ފްލައިޓުތަކުގެ ގޮނޑިތަކެވެ.\nކޮވިޑު-19 އާއި ގުޅިގެން ތައި އެއާވޭސްގެ ފްލައިޓުތައް ގްރައުންޑުކޮށްފައިވާއިރު ވަރަށް ގިނަ މީހުން ދަނީ އެ ރެސްޓޯރެންޓަށް ޒިޔާރަތްކުރަމުންނެވެ. އެ ރެސްޓޯރެންޓަށް ޒިޔާރަތް ކުރާ ފަރާތްތަކަށް މަރުހަބާ ކިޔަނީވެސް ތައި އެއާވޭސްގެ ކެބިން ކްރޫ އެކެވެ.\nމަތިންދާބޯޓުތަކުގައި ދޭ ކާބޯތަކެއްޗަކީ ވަރަށް ގިނަ މީހުންގެ މެދުގައި މަގުބޫލު އެއްޗެކެވެ. ދުނިޔޭގެ ބައެއް އެހެން ޤައުމުތަކުގައިވެސް ދަނީ ހަމަ މިމޭރުމުން މަތިންދާ ބޯޓުގައި ދޭ ކާބޯތަކެތި ރެސްޓޯރެންޓުތައް މެދުވެރިކޮށް ދެމުންނެވެ.\nކޮވިޑު-19 އާއި ގުޅިގެން ދުނިޔޭގެ ވައިގެ ދަތުރުފަތުރަށް ވަނީ ވަރަށް ބޮޑަށް ބުރޫއަރާފައެވެ. އަދި ވަރަށް ގިނަ އެއާލައިންތައް ވަނީ ބަނގަރޫޓުވެފައެވެ.\nތައިލޭންޑް މަތިންދާބޯޓް ކޮވިޑު-19\nMarch 24, 2020 13:20:35\nތައިލޭންޑުގައި ކުއްލި ހާލަތު އިއުލާން ކުރަނީ\nMay 01, 2020 15:27:03\nސިންގަޕޫރާއި ތައިންލޭންޑުގެ ކުންފުނިތަކަކުން ރާއްޖެއަށް މެޑިކަލް އިކުއިޕްމަންޓް ހަދިޔާކޮށްފި\nJune 04, 2020 16:41:59\nއިތުރު އެއާލައިންތަކަށް ޗައިނާއަށް ދަތުރު ކުރުމުގެ ހުއްދަ ދީފި\nތި ބޮޑަށް ފީލް ވީސް ކަން ނޭގެ. ޝީޓް ގެ ފަހަތުގަ އިން ފޯލްޑް ޓޭބަލް ވެސް ޔޫސް ކުރާ ގޮތަށް އިން ނަމަ. ޙަހަހ


Hamdharudhee Eh Neh Firieh, Gaathileh, Ehme Fahun Hayyaru Kohfi - Vaguthu\nލޯތްބެއް، ހަމްދަރުދީއެއް ނެތް ފިރިއެއް، ގާތިލެއް، އެންމެފަހުން ހައްޔަރުކުރެވިއްޖެ\nއެމެރިކާގެ ވޮޝިންޓަންގެ ފުލުހުންނަށް މިދިޔަ ބުދަ ދުވަހުގެ ރޭ މެންދަމު ފޯން ކޯލެއް ލިބުނެވެ. އެފޯން ކޯލް ކުރީ ސްޓާޓް ސްވްލިއަން ނަމަކަށް ކިޔާ އުމުރުން 54 އަހަރުގެ މީހެކެވެ. ފޯން ކޯލްގައި ސްވްލިއަން ބުނީ އޭނާގެ އަނބިމީހާ ދެންމެ މަރުވެއްޖެ ކަމަށެވެ.\nވަގުތުން ފުލުހުން އެގެއަށް ދިޔައެވެ. އެއީ ކޮލިންސް ކޯރުގެ އައްސޭރިފަށުގައި ވަރަށް އެކެހެރިކޮށް ހުރި ގެއެކެވެ. ފުލުހުން އެގެއަށް ދިޔައިރު ސްވްލިއަންގެ އަނބިމީހާ ޑޯނާ މަރުވެއްޖެއެވެ.\nފުލުހުންނަށް ފުރަތަމަ ވެސް އެނގުނު އެއްޗަކީ ޑޯނާ މަރުވީ ގުދުރަތީ މަރަކުން ނޫން ކަމެވެ. އޭނާގެ މޫނާއި ހަށިގަނޑުގެ އެކި ތަންތަނުގައި ގިނަ ޒަހަމްތައް ހުއްޓެވެ.\nސްވްލިއަން އާއި ފުލުހުން ސުވާލު ކުރުމުން ބުނީ އޭނާ ގޭގައި ނޫޅެނީސް މީހަކު ގެއަށް ވަދެ ޑޯނާ އަށް އަނިޔާ ކުރީކަމަށް ބެލެވޭ ކަމަށެވެ. އޭނާ ގެއަށް ނާންނަތާ ހަފްތާއެއް ވެއްޖެ ކަމަށް އޭނާ ފުލުހުން ކައިރީ ބުންޏެވެ.\nފުލުހުން ބެލި ބެލުމުން ވެސް ޑޯނާގެ ހަށިގަނޑުގައި ހުރި ޒަހަމްތަކަކީ ދެތިން ހަތަރު ދުވަސް ވެފައިވާ ޒަހަމްތަކެއް ކަން އެނގުނެވެ. އެހެންކަމުން ފުލުހުންގެ ތަޙްޤީޤުގައި އިތުރު ކަންތައްތައް ބެލިއެވެ.\nފުލުހުންނަށް ފަހުން އެނގުނު ގޮތުގައި ސްވްލިއަން ވަނީ ޑޯނާ އަށް އަނިޔާ ކުރުމަށް ފަހު ހަތަރު ދުވަސް ކުރިން ގެއިން ނިކުމެގެން ގޮސްފައެވެ. ގެއިން ނިކުމެގެން ގޮސް އޭނާ އުޅުނީ ޑޯނާގެ މަރުގެ މައްސަލައިގައި އޭނާގެ މައްޗަށް ތުހުމަތެއް ކުރެވިއްޖެނަމަ އޭނާ އުޅުނީ ގޭގައި ނޫންކަން ސާބިތު ކުރާށެވެ.\nނަމަވެސް ސްވްލިއަން މީގެ ކުރިން ވެސް އެތައް ފަހަރަކު ޑޯނާ އަށް އަނިޔާ ކޮށްފައިވާކަން ޑޯނާގެ ރަހުމަތްތެރިންނާއި އަވައްޓެރިންނަށް ވެސް އެނގިފައި ވާތީ ސްވްލިއަން ހީކުރިހާ ފަސޭހައިން ސަލާމަތެއް ނުވެވުނެވެ.\nފުލުހުންގެ ތަޙްޤީޤު ސްވްލިއަން އަށް ސީދާ އަމާޒު ކުރުމުން ފަހުން އޭނާ ވަނީ ކުށަށް އިއުތިރާފްވެފައެވެ. މިހާރު އޭނާގެ މައްޗަށް ވަނީ އަނބިމީހާ މަރާލުމުގެ ދައުވާ ވެސް އުފުލާފައެވެ.


އިންޓަ ލީޑު ދެމެހެއްޓިއިރު، މިލާނަށް މުހިއްމު މޮޅެއް – Ubufili\nComments Off on އިންޓަ ލީޑު ދެމެހެއްޓިއިރު، މިލާނަށް މުހިއްމު މޮޅެއް\nއިންޓަ ލީޑު ދެމެހެއްޓިއިރު، މިލާނަށް މުހިއްމު މޮޅެއް\nމިލާން (މާޗް 1) – އިޓާލިއަން ލީގުގައި ރޭ ޖެނޯއާ 3-0 އިން ބަލިކޮށް އެއް ވަނައިގައި އިންޓަ މިލާނުން ލީޑުދެމެހެއްޓިއިރު، ދެ ވަަނައިގައި އޮތް އޭސީ މިލާނުން ރަށުންބޭރުގައި ރޯމާ އަތުން 2-1 އިން މުހިއްމު މޮޅެއް ހޯދައިފި އެވެ.\nއިންޓަ އެއް ވަނައިގައި އޮތީ 24 މެޗުން 56 ޕޮއިންޓާ އެކު އެވެ. ހަަމަ އެ އަދަދަށް މެޗު ކުޅެެގެން މިލާން ދެ ވަނައިގައި އޮތީ 24 މެޗުން 52 ޕޮއިންޓާ އެކު އެވެ. ތިން ވަނައިގައި އޮތީ އެންމެ ފަހުގެ ޗެމްޕިއަން ޔުވެންޓަސް އެވެ. އެ ޓީމަށް 23 މެޗުން ވަނީ 46 ޕޮއިންޓް ލިބިފަ އެވެ. ރޭ ރޯމާ ބަލިވުމުގެ ފައިދާނަގައި އެޓަލަންޓާ ވަނީ ލީގުގެ ހަތަރު ވަނަ އަށް ޖެހިލައިފަ އެވެ.\nސަމްޑޯރިއާ އަތުން 2-0 އިން ހޯދި މޮޅާ އެކު އެޓަލަންޓާ ހަތަރަކަށް އެރީ 24 މެޗުން 46 ޕޮއިންޓް ހޯދައިގެންނެވެ. ފަސް ވަނައިގައި އޮތް ރޯމާ އަށް 24 މެޗުން ލިބިފައިވަނީ 44 ޕޮއިންޓެވެ.\nއިންޓަ ދަނޑުގައި ކުޅުނު މެޗު ފަށައިގެން 32 ސިކުންތު ތެރޭގައި އެ ޓީމަށް ލީޑުނަގައިދިނީ ފަހަކަށް އައިސް ރަނގަޅު ފޯމެއްގައި ހުރި ބެލްޖިއަމްގެ ފޯވާޑް ރޮމެލޫ ލުކާކޫ އެވެ. މިއީ މި ފަހަރު ލީގުގައި މިނިޓެއް ނުވަނިސް ލުކާކޫ ލަނޑު ޖެހި ދެ ވަނަ މެޗެވެ. އެންމެ ފަހުން އިޓާލިއަން ލީގުގައި ކުޅުންތެރިއަކު އެކަން ހާސިލްކުރީ މީގެ 20 އަހަރު ކުރިންނެވެ.\nމެޗުގެ ދެ ވަނަ ހާފްގައި އިންޓަގެ އަނެއް ދެ ގޯލު ޖެހީ މަޓެއޯ ޑާމިއަން އާއި އަލެކްސިސް ސަންޗޭޒް އެވެ.\nއިންޓަ އިން 2010 ވަނަ އަހަރަށް ފަހު ފުރަތަމަ ފަހަރަށް ލީގު ހޯދަން މަސައްކަތްކުރަމުން އަންނައިރު، އެ ޓީމުގެ ކޯޗު އެންޓޯނިއޯ ކޮންޓޭ ބުނީ ބާކީ އޮތް 14 މެޗަކީ އޭނާގެ ނަޒަރުގައި މުޅިން ފައިނަލް ކަމަށެވެ.\nރޯމާ ދަނޑުގައި މިލާނަށް ލީޑުނަގައިދިނީ ފުރަތަމަ ހާފުގެ ފަހު ކޮޅުގައި ޕެނަލްޓީ އަކުން ފްރޭންކް ކެސީ އެވެ. މިއީ ރޯމާގެ ފެޑެރީކޯ ފާޒިއޯ އޭރިއާތެެރެއިން މިލާންގެ ޑޭވިޑޭ ކަލާބްރިއާ އަށް ކުރި ފައުލަކަށް ރެފްރީ ދިން ޕެނަލްޓީއެކެވެ. ދެ ވަަނަ ހާފްގެ ކުޅުން ފެށިގެން ފަސް މިނިޓް ތެރޭ ޖޯޑަން ވެރެޓޫޓް ވަނީ ރޯމާ އަށް އެއްވަރުކޮށްދީފަ އެވެ. މިލާން މެޗުން މޮޅުކޮށްދިން ގޯލު މެޗުގެ 58 ވަނަ މިނިޓްގައި ޖެހީ އަންޓޭ ރެބިޗް އެވެ.\nComments Off on އެމްޑީޕީގެ ޗެއާޕާސަން ކަމަށް އަމުރު ކުރިމަތިލައްވަނީ\nComments Off on “ޑްރަގް، ވަގުވިޔަފާރި، މަނިލޯންޑަރިން އަދި ބަޣާވާތާ ދެކޮޅަށް ވޯޓު ދެއްވާ”\n“ޑްރަގް، ވަގުވިޔަފާރި، މަނިލޯން� ...\nComments Off on ލޯންޗެއްގައި އަލިފާން ރޯވެއްޖެ\nލޯންޗެއްގައި އަލިފާން ރޯވެއްޖެ\nComments Off on ރާއްޖެ-އިންޑިއާގެ ދިފާއީ އެއްބަސްވުންތައް މަޖިލީހަށް ނުދައްކާ ކަމުގެ ޝަކުވާ\nރާއްޖެ-އިންޑިއާގެ ދިފާއީ އެއްބަސްވ� ...\nComments Off on ޖޮކޮވިޗް އެއްދުވަސްތެރޭ އޮލިމްޕިކްސްގެ ދެ ސެމީ އަށް 1 day\nޖޮކޮވިޗް އެއްދުވަސްތެރޭ އޮލިމްޕިކް ...\nComments Off on ރާ ބޮއެ، އިއުތިރާފުވި މީހެއް ގައިގައި ދުއްރައިން ތަޅަން ހުކުމްކޮށްފި\nރާ ބޮއެ، އިއުތިރާފުވި މީހެއް ގައިގަ ...\nComments Off on ކޮވިޑާ ގުޅިގެން އުރީދޫން ފޯރުކޮށްދިން ހިދުމަތަށް ސިލްވާ އަދި ބްރޮންޒް ސްޓީވީ އެވޯޑުތައް\nކޮވިޑާ ގުޅިގެން އުރީދޫން ފޯރުކޮށްދ� ...\nComments Off on ތެޔޮ ޓޭންކަރަށް ހަމަލާ ދިނީ އީރާނުން ކަމަށް ތުހުމަތުކޮށް އިސްރާއީލުން އިންޒާރު ދެނީ\nތެޔޮ ޓޭންކަރަށް ހަމަލާ ދިނީ އީރާނުނ ...\nComments Off on އެންމެބޮޑު ގޮންޖެހުމަކީ، ލާދީނީ ފިކުރުތަކެއް ފަތުރަން ބަޔަކު ކުރާ މަސައްކަތް: ރައީސް\nComments Off on ޔޫކްރެއިންގެ ރީތީގެ ރާނީވެސް ގައުމުގެ ދިފާއުގައި\nޔޫކްރެއިންގެ ރީތީގެ ރާނީވެސް ގައުމ� ...\nComments Off on މަޝްހޫރު މަރަކާނާ ސްޓޭޑިއަމްގެ ނަން ޕެލޭ އަށް ހާއްސަކުރަނީ\nމަޝްހޫރު މަރަކާނާ ސްޓޭޑިއަމްގެ ނަނ� ...\nComments Off on ވިކީއާއި ކެޓްރީނާ އެންގޭޖް ވީތަ؟\nވިކީއާއި ކެޓްރީނާ އެންގޭޖް ވީތަ؟


UEFA assist U15 Tournament: Latvia in fahathun arai Saudi balikoffi | Mihaaru\nސައުދީ އަރަބިއްޔާ ކުޅުންތެރިއަކު ކައިރިން ލެޓްވިއާގެ މާކަސް (ވ) ބޯޅަ ހިފައިގެންދަނީ.-- ފޮޓޯ: އެފްއޭއެމް/ އިބްރާހިމް ފާއިދު\nލެޓްވިއާ އިން ފަހަތުން އަރައި ސައުދީ ބަލިކޮށްފި\n21 ޖުލައި 2019 - 22:47\nޔުއެފާއާ ގުޅިގެން އެފްއޭއެމުން ބާއްވާ 15 އަހަރުން ދަށުގެ ފުޓްބޯޅަ މުބާރާތުގައި މިއަދު ކުޅުނު މެޗުން ލެޓްވިއާ އިން ފަހަތުން އަރައި 4-1 އިން ސައުދީ އަރަބިއްޔާގެ މައްޗަށް ކުރިހޯދައިފި އެވެ.\nއައްޑޫ ސިޓީ ހިތަދޫ ޒޯން ސްޓޭޑިއަމްގައި ކުރިއަށްދާ މި މުބާރާތުގެ ފުރަތަމަ މެޗުން އިއްޔެ ރާއްޖެ ވަނީ ބޫޓާނާ ވާދަކޮށް 2-1 އިން ބަލިވެފަ އެވެ. މިއީ މިދިޔަ ދެ އަހަރެއްހާ ދުވަސް ތެރޭ ރާއްޖޭގެ އުމުރުފުރާ ޓީމެއް ބޫޓާން އަތުން ބަލިވި ދެ ވަނަ ފަހަރެވެ.\nމިއަދުގެ މެޗު ފަށައިގެން ފަސް ވަނަ މިނިޓްގައި ލެޓްވިއާ ކުޅުންތެރިން ކުރިއަށް ޖެހި ތިބި ވަގުތެއްގައި ފަހަތަށް ދިޔަ ބޯޅައަކުން ސައުދި އަރަބިއްޔާގެ ލަނޑު ކާމިޔާބުކޮށްދިނީ ބަދުރު ވަހީދު އަލްހާބީ އެވެ. އޭރިއާ ރޮނގުކައިރިން ބަދުރު ފޮނުވާލި ބޯޅަ ވަނީ ލެޓްވިއާ ކީޕަރު ނިކިޓާ ޕާފްޔޯނޯވް އަތްދަށުން ގޮހެވެ.\nލެޓްވިއާ އިން ވަނީ ފުރަތަމަ ހާފު ނިމުމުގެ ކުރިން އެ ޓީމު ކޮޅަށް ނަތީޖާ އަނބުރާލައިފަ އެވެ. ލެޓްވިއާ އަށް އެއްވަރުކޮށްދިނީ މެޗުގެ 30 ވަނަ މިނިޓްގައި ކްރިސްޓާ ވޮލްކޯވްސް އެވެ. އޭގެ 11 މިނިޓް ފަހުން ލެޓްވިއާ އިން ލީޑުނެގީ ސައުދީ އަރަބިއްޔާގެ ތުރުކީ މަޝޫރު އަތުން ބައިކޮޅަށް ވަން ގޯލަކުންނެވެ.\nލެޓްވިއާ އިން ފަހު ދެ ގޯލު ޖެހީ މެޗުގެ ދެ ވަނަ ހާފުގަ އެވެ. ތިން ވަނަ ލަނޑު މެޗުގެ 56 ވަނަ މިނިޓްގައި ބްރޫނޯ މެލްނިސް ޖެހިއިރު، ފަހު ގޯލު ޖެހީ ނިކް ސިލެޑާ އެވެ.\nމުބާރާތް ކުރިއަށްދާ ގޮތަށް ބަލާއިރު ލީގު ބުރެއް ކުޅުމަށް ފަހު އެންމެ ގިނަ ޕޮއިންޓް ހޯދާ ދެ ޓީމެއް ދާނީ ފައިނަލަށެވެ. ފައިނަލް މެޗު އޮންނާނީ މި މަހު 29 ވަނަ ދުވަހު އެވެ. މި މުބާރާތުގައި ދެން އެންމެ އަވަހަށް މެޗެއް އޮންނާނީ އަންނަ އަންގާރަ ދުވަހު އެވެ. އެ ދުވަހު ރާއްޖެ ނުކުންނާނީ ސައުދި އަރަބިއްޔާއާ ދެކޮޅަށެވެ. އެ މެޗުން ބަލިވާ ޓީމަކަށް ފައިނަލަށް ދިއުމުގެ އަމިއްލަ ބާރު ގެއްލޭނެ އެވެ.\nއައްޑޫގައި މިހާރު ކުރިއަށްދާ މުބާރާތަކީ ރާއްޖޭގައި ގިނަ އަހަރުތަކެއް ފަހުން ބޭއްވޭ އުމުރުފުރާ ގައުމީ ޓީމުތަކަށް ހާއްސަ ފުރަތަމަ މުބާރާތެވެ. މި މުބާރާތަކީ ބައިނަލްއަގްވާމީ މުބާރާތްތައް އަތޮޅުތެރޭގައި ބޭއްވުމުގެ ފެށުމެއް ކަމަށް އެފްއޭއެމުން ބުނެ އެވެ. އަދި މި ފަހަރު ޔުއެފާއާ ގުޅިގެން ބޭއްވޭ މި މުބާރާތުގެ ސަބަބުން އައްޑޫ އަށް ވެސް ގިނަ ފައިދާތަކެއް ކުރާނެ ކަމަށް އައްޑޫ މޭޔަރު އަބްދުﷲ ސޯދިގް (ސޯބެ) ވަނީ ވިދާޅުވެފަ އެވެ.


green texge gothugai dhaulathah auguestmahu libunee 5.2 millionn RF\nގްރީން ޓެކްސްގެ ގޮތުގައި އޮގަސްޓްމަހު ދައުލަތަށް ލިބުނީ 5.2 މިލިއަން ރުފިޔާ\nއޮގަސްޓްމަހު ގްރީން ޓެކްސްގެ ގޮތުގައި ދައުލަތަށް ލިބިފައިވަނީ 5.2 މިލިއަން ރުފިޔާކަމަށް ފިނޭންސް މިނިސްޓްރީން ހާމަކުރައްވައިފިއެވެ.\nކޯވިޑް19އާ ގުޅިގެން ރާއްޖެ އަންނަ ފަތުރުވެރިން ދަށްވުމުގެ ސަބަބުން އެހެން އަހަރުތަކާއި އަޅާބަލާއިރު މިއަހަރު ގްރީން ޓެކްސްގެ ގޮތުގައި ދައުލަތައް ލިބޭ އާމްދަނީ ވަނީ ދަށްވެފައެވެ. ގްރީން ޓެކްސްގެ ގޮތުގައި ނަގަނީ ރިޒޯޓުތަކާއި ސަފާރީ އާއި ހޮޓާތަކުގައި ޗުއްޓީ ހޭދަކުރާ ކޮންމެ މީހެއްގެ އަތުން6ޑޮލަރެވެ. އަދި ގެސްޓް ހައުސްތަކުގައި ޗުއްޓީ ހޭދަކުރާ މީހުންގެ އަތުން3ޑޮލަރެވެ.\nއޮގަސްޓްމަހު ރިސޯޓްތަކުން ގްރީން ޓެކުހުގެ ގޮތުގައި ލިބިފައިވަނީ 4.3 މިލިއަން ރުފިޔާއެވެ. ހޮޓެލްތަކުން އެއްލައްކަ ފަސްދޮޅަސް އެއްހާސް ރުފިޔާ ލިބިފައިވާއިރު، ގެސްޓްހައުސްތަކުން ލިބިފައިވަނީ ހަލައްކަ ނަވާރަ ހާސް ރުފިޔާއެވެ. މީގެއިތުރުން ސަފާރީތަކުން ގްރީން ޓެކުހުގެ ގޮތުގައި ލިބިފައިވަނީ އެއްލައްކަ ސާޅީސް އެއްހާސް ރުފިޔާއެވެ.\nފިނޭންސް މިނިސްޓްރީން އާންމުކުރައްވާފައިވާ ތަފާސް ހިސާބުތައް ދައްކާގޮތުން އޮގަސްޓްމަހު ގްރީން ޓެކްސްގެ ގޮތުގައި 5.2 މިލިއަން ރުފިޔާ ލިބުނުއިރު، މިއީ މިދިޔަ އަހަރުގެ އޮގަސްޓްމަހު ގްރީން ޓެކްސްގެ ގޮތުގައި ލިބުނު 72 މިލިއަން ރުފިޔާއާ އަޅާބަލާއިރު 92.7 އިންސައްތަ ދަށް އަދަދެކެވެ.\nވަކިވަކި އަތޮޅުތަކަށް ބަލާލާއިރު އެންމެ ގިނައިން ގްރީން ޓެކްސް ލިބިފައިވަނީ މާލެ ނުހިމެނޭ ގޮތަށް ކ. އަތޮޅުންނެވެ. ކ. އަތޮޅުން ޖޫންމަހު ގްރީން ޓެކްސްގެ ގޮތުގައި 1.8 މިލިއަން ރުފިޔާ ވަނީ ލިބިފައެވެ.2ވަނަ އަށް އެންމެ ގިނައިން ގްރީން ޓެކްސް ލިބިފައިވަނީ ރ. އަތޮޅުންނެވެ. އެއީ ހަތްލައްކަ ރުފިޔާއެވެ.5ލައްކަ ރުފިޔާއާއިއެކު3ވަނައަށް އެންމެ ގިނައިން ގްރީން ޓެކްސް ލިބިފައިވަނީ އދ. އަތޮޅުންނެވެ.


Ali Waheed Gennan Amuruge Tharujamaa Fuluhunnah Dheefi - Vaguthu\nއަލީ ވަހީދު ގެންނަން އަމުރުގެ ތަރުޖަމާ ފުލުހުންނަށް ދީފި\nއަލީ ވަހީދު ނޫސްވެރިންގެ ބައްދަލުވުމުގައި ވާހަކަ ދައްކަވަނީ\nކުރީގެ ޓޫރިޒަމް މިނިސްޓަރު އަލީ ވަހީދު ހައްޔަރުކޮށް ރާއްޖެ ގެންނަން ކްރިމިނަލް ކޯޓުން ނެރުނު އަމުރުގެ އިނގިރޭސި ތަޖުރަމާއެއް ފުލުހުންނަށް ދީފިއެވެ.\nއަލީ ވަހީދު ހައްޔަރު ކުރަން ކޯޓުން ކޮށްފައިވާ އަމުރު ތަންފީޒު ކުރުން ލަސްވެގެންދާ ސަބަބަކީ އިނގިރޭސި ބަހުން ކޯޓު އަމުރު ނުލިބުން ކަމަމް ފުުލުހުން ވަނީ ވިދާޅުވެފައެވެ.\n"ވަގުުތު"އަށް އެނގިފައިވާގޮތުން އެ އަމުރު އިނގިރޭސި ތަރުޖަމާއެއް މިހާރު ކޯޓުން ފުލުހުންނަށް ވަނީ ދީފައެވެ.\nއަލީ ވަހީދު ހައްޔަރުކުރަން ކޯޓުން ނެރުނު އަމުރުން ރާއްޖެ ގެނެވޭނެ ކަމުގެ ޔަގީން ކަން ނެތް ކަމަށް ކޮމިޝަނާ އޮފް ޕޮލިސް މުހައްމަދު ހަމީދު ވެސް ވަނީ ވިދާޅުވެފައެވެ. އޭނާ ވިދާޅުވީ އިންޓަޕޯލް ވެސް ހިނގާނީ އެކި ގައުމުތަކުގެ ޖުރިސްޑިކްޝަންތަކުގައި އެކި ގޮތަށް ކަމަށެވެ.\nއިނގިރޭސިވިލާތަކީ ވެސް އިންޓަޕޯލްގެ 194 މެންބަރު ގައުމުގެ ތެރެއިން ގައުމެކެވެ. އިންޓަޕޯލްގެ ރެޑް ނޯޓިސް އާއި ގުޅިގެން އިނގިރޭސިވިލާތުން ހޯދަން ޖެހޭ މައުލޫމާތުތައް ހޯދަނީ އެގައުމުގެ ނޭޝަނަލް ސެންޓްރަލް ބިއުރޯއިންނެވެ.\nއިނގިރޭސިވިލާތުގައި އާންމު އުސޫލުން އަމަލު ކުރާ ގޮތަކީ، ރެޑް ނޯޓިސް ނެރެފައިވާ މީހަކު ހައްޔަރުގައި ބަހައްޓަން ނޯޓިސްއަށް އެދުނު ގައުމުގެ މެދުވެރިކޮށް އިތުރު ކޯޓު އަމުރެއް ހޯދަން އިނގިރޭސިވިލާތުން އެދުމެވެ. އެ އަމުރު ލިބިގެން އެ މީހަކު އިމިގްރޭޝަން ސެންޓަރެއްގައި ބަންދުގައި ވެސް ބަހައްޓައެވެ.\nއިނގިރޭސިވިލާތުގެ ގާނޫނުތައް ބުނާ ގޮތުން ރެޑް ނޯޓިސް ނެރެފައިވާ މީހަކު ހައްޔަރު ކުރަން އެ ގައުމެއްގެ ކޯޓަކުން އަމުރެއް ނެރެފައި ވާނަމަ، އެ މީހަކު ހައްޔަރުކޮށް، ނޯޓިސް ނެރެފައިވާ ގައުމަށް މީހަކު ފޮނުވާލުމަށް އެއްވެސް ހުރަހެއް ނޯވެއެވެ.\nއެހެން ކަމުން އަލީ ވަހީދު ހޯދަން ރެޑް ނޯޓިސް ނެރެފިނަމަ އިނގިރޭސިވިލާތުން އޭނާ ރާއްޖެ ފޮނުވަން އެއްވެސް ގާނޫނީ ހުރަހެއް ނޯންނާނެއެވެ.\nކުރީގެ ޓޫރިޒަމް މިނިސްޓަރު އަލީ ވަހީދު، އެ މިނިސްޓްރީގެ އަންހެން މުވައްޒަފުންތަކަކަށް ޖިންސީ ގޯނާ ކުރި ކަމުގެ ތުހުމަތުގައި ހަ ދައުވާއެއް އުފުލުނެވެ. އަލީ ވަހީދުގެ ޕާސްޕޯޓް އެންމެ ފުރަތަމަ ހިފަހައްޓާފައިވަނިކޮށް ރާއްޖޭން ބޭރަށް ބޭސްފަރުވާއަށް ފުރާވަޑައިގަންނަވަން ހުއްދަ ދެއްވީ ކްރިމިނަލް ކޯޓުންނެވެ. އެއީ ޔޫތު މިނިސްޓްރީގެ ސްޓޭޓް މިނިސްޓަރު އައްސަދު އަލީ (އަޑުބަރޭ) ޖާމިނުވާ ގޮތަށެވެ. ހަތަރު މަހުގެ އެ އެއްބަސްވުން ހަމަވިއިރު ވެސް އަލީ ރާއްޖެ ވަޑައެއްނުގަންނަވައެވެ.\nއޭގެ ފަހުން އިނގިރޭސިވިލާތުގައި ހުންނަވަނިކޮށް ވިސާގެ މައްސަލައެއް އަލީ ވަހީދު އެ ގައުމުގެ ފުލުހުން ގޮސް ހައްޔަރު ވެސް ކުރިއެވެ. އަދި 16 ދުވަހު ޖަލުގައި ހޭދަކުރެއްވުމަށް މިނިވަންވެ ވަޑައިގެން ސަރުކާރާއި ދެކޮޅަށް ގިނަ ޓްވީޓްތަކެއް ވެސް ގެންދަވަނީ ކުރައްވަމުންނެވެ. އޭގެ ފަހުން އެއް ފަހަރު ނޫސްވެރިންނާއި ބައްދަލު ކުރައްވައި އޭނާ "ފްރޭމްކުރީ" ކަމުގައި ވިދާޅުވެ ގިނަ ވާހަކަތަކެއް ދެއްކެވިއެވެ.\nއެދުރުބެ ފީޗަރިން ނައިބޭ\nޖެނުއަރީ 28, 2022 00:17\n"މޫތީގެ ބެލުނީ ތޮށްޓަކަށް\nރީތީގެ ލެވުނީ ކޮށްޓަކަށް\nޒާތީ މިހެރުނީ ކަށްޓަކަށް\nވާތީ ސިކުނޑި ލެވި ފޮށްޓަކަށް.\nނަންފެނި ލޮލަށް ރަންހެން ވިދާ\nދޮން އަނގުރު އެތެރޭގާ އަނދާ\nވަންނަން ދުވީ ދޮރުއަށްޓަކަށް\nވާތީ ސިކުނޑި ލެވި ފޮށްޓަކަށް........\nފިތިފާ އޮތުން ނޫނީ ކަމެއް\nނެތިފާވި މިނިވަން އެއްކަމެއް\nމަތިވީ ކުނބުރުކަށި ވެށްޓަކަށް\nވާތީ ސިކުނޑި ލެވި ފޮށްޓަކަށް........"\nޖެނުއަރީ 28, 2022 08:21\nމާގިނަ ކަންތައްތަކެއް އެގޭކަމަށްބުނެ ފިލައިގެންގޮސް ސަލާމަތްނުވާނެހެން ހީވުމުން މިކިޔަނީ އެހެންމީހުންވެސްކީ އަންބާ،\nޖެނުއަރީ 28, 2022 08:22\nއެންމެނަށްވެސް ހަމަހަމަވާންވާނެ ގެނޭ ގެނެސް ޖަލަށްލާ، އަދި ރައީސް ސޯލިހުވެސް ޖަލުގޮލިން ދިމާވާނެ ޔަގީންތާ\nޖެނުއަރީ 28, 2022 10:34\nތިޔަ ތަރުޖަމާއެއް ނުލިބެންތަ ނުގެނެވިގެން ތިއުޅެނީ؟؟ އަލީވަހީދު ރާއްޖެ ނައިދޯ. އަލީވަހީދު ރާއްޖެ ނައީ އެއީ އިންގިރޭސި ވަލާތުގެ އިމިގްރޭޝަންނުން ހުއްދަ ނުލިބެގެންތޯ އެއީ ސަރުކާރުން ބަލަން ޖެހޭކަމެއްނޫން. އޭނައަށްވެސް އިންގޭނެ ދޯ ވިސާ ނެތިއްޔާ ޖެހޭނީ ގައުމުން ބޭރުވާންކަން. ކުރީ ސަރުކާރުގައި މިކަލޭގެ ކިހިނެތްބާ ވިސާ ހޯދީ؟؟ އަލީ ވަހީދު ނައިދޯ. ދެން އަޑުބަރޭ ހައްޔަރު ކުރަން އަރަބި ބަހުންތަ ތަރުޖަމާއެއް ބޭނުންވަނީ؟؟ އަޑުބަރޭ ހައްޔަރުކޮށް ޖަލައްލާފައި ދެން އަލީ ވަހީދު ގެންނަން އުޅެންޖެހޭނީ! އެހެންނޫނީ ކޮބައި އިންސާފު!


"MAZLOOM" Minivan dhuvahu dhahkan fashanee\n"މަޒްލޫމް" މިނިވަން ދުވަހު ދައްކަން ފަށަނީ\n"ކަޒްމިކް އިންޓަނޭޝަނަލް" އާއި "އައި ފިލްމްސް" ގުޅިގެން ގެނެސްދޭ ކުރު ފިލްމު "މަޒްލޫމް" މާދަމާ ދައްކަން ފަށާނެ އެވެ. މިނިވަން ދުވަހާއި ދިމާކޮށް "މަޒްލޫމް" ދައްކަން ފަށަނީ ބައިސްކޯފުންނެވެ.\nފިލްމުގެ ޓްރެއިލާ މިހާރު ވަނީ އާންމުކޮށްފައެވެ. ޓްރެއިލާއިން ފިލްމާމެދު ބޮޑު ޝައުގުވެރި ކަމެއް އުފައްދައެވެ.\n"ބަވަތި" އިން އާންމުންގެ ބޮޑު މަގުބޫލު ކަމެއް ހޯދާފައިވާ ޒުވާން ޑަައިރެކްޓަރު އިލްޔާސް ވަހީދުގެ "މަޒްލޫމް" ލިޔެފައިވަނީވެސް އޭނާ އެވެ. "ބަވަތި" އަދި ކުރިއަށް އޮތް އެ ސްޑޫޓިއޯގެ އެންމެ އުންމީދީ ޕްރޮޖެކްޓް "ނީނާ" ގެ ސްކްރީންޕްލޭ ތައްޔާރުކޮށްފައިވަނީވެސް އިއްލެ އެވެ.\n"މަޒްލޫމް" ގެ މައިގަނޑު ކާސްޓުންގެ ގޮތުގައި ފެނިގެންދާނީ "ބަވަތި" އާއި "ނީނާ" ގެވެސް އެންމެ މުހިންމު ރޯލުން ފެނިގެންދިޔަ ޒުވާން ބަތަލާ ނުޒުހަތު ޝުއައިބް (ނުޒޫ) އާއި އިފްނާޒް އާއި ވާޝިޔާ މުހައްމަދުގެ އިތުރުން އަހުމަދު ޝާރިފް އާއި ޝަރަފް އަބްދުﷲ އެވެ.\n"މަޒްލޫމް" ބައިސްކޯފުން ދައްކާނީ ހަތަރު އެޕިސޯޑަކަށް ބަހާލައިގެންނެވެ. ފިލްމުގެ ދިގު މިނަކީ 45 މިނެޓެވެ.\nއަވަސްއާ ވާހަކަ ދައްކަމުން އިއްލެ ބުނީ "ކަޒްމިކް އިންޓަނޭޝަނަލް" އާއި "އައި ފިލްމްސް" ގުޅިގެން ގެނެސްދޭ ފުރަތަމަ ކުރު ފިލްމާމެދު ވަރަށް ބޮޑަށް ހިތްހަމަޖެހޭ ކަމަށެވެ. އަދި ފިލްމީ މަސައްކަތްތަކަށް ހުއްޓުމެއް އައިސްފައިވާ މިފަދަ ވަގުތެއްގައި ބެލުންތެރިންނާއި ހަމައަށް އެ ސްޓޫޑިއޯގެ އުފެއްދުމެއް ގެނެސް ދިނުމުގެ ފުރުސަތު ލިބުމަކީ އުފަލެއް ކަމަށެވެ.


Dhiraagun 5G network ah support kuraa Huawei mate 20X thaarafkoffi | ThePress\nދިރާގުން 5ޖީ ނެޓްވޯކަށް ސަޕޯޓުކުރާ ވާވޭ މޭޓް 20 އެކްސް ތައާރަފްކޮށްފި\nވާވޭ މޭޓް 20 އެކްސް ތައާރަފްކުރުމުގެ ތެރެއިން / ފޮޓޯ: ހަސަން އަތޫފް | ދަ ޕްރެސް\nދިރާގުން 5ޖީ ނެޓްވޯކް ސަޕޯޓު ކުރާ ވާވޭ މޭޓް 20 އެކްސް ތައާރަފުކޮށްފިއެވެ.\nމި ފޯނު ތައާރަފު ކޮށްދެއްވީ މިއަދު ދިރާގުގައި ބޭއްވި ހާއްސަ ރަސްމިއްޔާތެއްގައި އެ ކުންފުނީގެ ޗީފް މާކެޓިން އޮފިސަރު މަހުމޫދު ދަސަރެވެ. ދިރާގުގެ ޑިވައިސް މެނޭޖަރު އަހުމަދު އިޝާން ވިދާޅުވީ މިރެއިން ފެށިގެން ފޯނު ގަންނަން ހުޅުވާލި ނަމަވެސް ފޯނު ހަވާލުކުރުން ކުރިއަށްދާނީ އަންނަ އާދީއްތަ ދުވަހުން ފެށިގެން ކަމަށެވެ.\nދިރާގުން މި ފޯނުތައް ވިއްކަނީ 15،899 ރުފިޔާ އަށެވެ. އިންސްޓޯލްމެންޓަށް ފޯނު ނަގަން ބޭނުންވާ ފަރާތަތަކަށް ދިނުމަށް ހަމަޖެހިފައި ވަނީ ދިރާގުގެ ޕޯސްޓް ޕެއިޑް ކަސްޓަމަރުންނަށެވެ. އެގޮތުން ޑައުންޕޭމަންޓުގެ ގޮތުގައި 3،499 ރުފިޔާ ދައްކަން ޖެހޭ ކަމަށާއި އެއަށްފަހު އަަހރު ދުވަސް ހަމަވަންދެން ކޮންމެ މަހަކު ދައްކަން ޖެހޭނީ 1،129 ރުފިޔާ ކަމަށް ދިރާގުން ބުނެއެވެ.\nއިޝާން ވިދާޅުވީ ރާއްޖެއަށް 5ޖީ ނެޓްވޯކު ތައާރަފު ކުރުމަށްފަހު ރައްޔިތުންނަށް ބާރު ސްޕީޑްގެ އިންޓަނެޓް ފޯރުކޮށްދިނުމަށް އެ ކުންފުނިން އެ ނެޓްވޯކު ފުޅާ ކުރުމަށް މަސައްކަތް ކުރި ކަމަށެވެ. އެގޮތުން، ރާއްޖޭގެ އެކި ސަރަހައްދުތަކުން 5ޖީ ނެޓްވޯކު ލިބެން ހުންނައިރު މި ފޯނުތަކަކީ އެ ނެޓްވޯކް ތަޖުރިބާ ކުރުމަށް ލިބޭނެ ފުރުސަތެއްކަމަށް އޭނާ ވިދާޅުވިއެވެ.\nދިރާގަކީ ދެކުނު އޭޝިއާގެ ކުންފުނިތަކުގެ ތެރެއިން އެންމެ ފުރަތަމަ 5ޖީ ނެޓްވޯކް ތައާރަފު ކުރި ކުންފުނިތަކުގެ ތެރެއިން އެއް ކުންފުންޏެވެ. ރާއްޖޭގެ މުއާސަލާތީ ހިދުމަތްދޭ ކުންފުނިތަކުގެ ތެރެއިން ދިރާގަކީ މިފަދަ ފަހުގެ މޮޑެލްތަކުގެ ފޯނު ހެޔޮ އަގެއްގައި ދިވެހިންނަށް ލިބޭނެ ގޮތް ހަމަޖައްސައިދޭ ކުންފުންޏެއްކަން ފާހަގަކޮށްލެވެއެވެ. އރގޮތުން އެންމެ ފަހުން ދިރާގުން ވަނީ އައިފޯނުގެ އެންމެ ފަހުގެ މޮޑެލްވެސް ރާއްޖެއަށް ތައާރަފްކޮށް އިންސްޓޯލްމަންޓް ބޭސިސް އަށް ކަސްޓަމަރުންނަށް ފޯނު ލިބޭނެ އިންތިޒާމް ހަމަޖައްސައިދީފައެވެ.


Bodukuri Musaaraige Asaru Fennani Adhi5Aharu Fahun: Teachers Association\nބޮޑުކުރި މުސާރައިގެ އަސަރު ފެންނަން ފަށާނީ އަދި5އަހަރު ފަހުން: ޓީޗާސް އެސޯސިއޭޝަން\n08 މޭ 2022 - 20:52:03\nޕްރިންސިޕަލުންނަށާއި ޓީޗަރުންނަށް ބޮޑު ކުރި މުސާރައިގެ އަސަރު އެންމެ އެދެވޭ ގޮތަށް ކުރާނީ އަދި ފަސްވަރަކަށް އަހަރު ފަހުން ކަމަށް ޓީޗާސް އެސޯސިއޭޝިއަނުން ބުނެފި އެވެ.\nއެ އެސޯސިއޭޝަނުން "ސީއެންއެމް" އަށް ބުނީ މުސާރައަށް އައި ބަދަލަަކާއިއެކު ޖެހިގެން އަންނަ ދުވަހު ތައުލީމީ ދާއިރާއިން އެ ބަދަލު ނުފެނިދާނެ ކަމަށާއި، އެ ކަމަށް އަދި ފަސްވަރަކަށް އަހަރު ނަގާނެ ކަމަށެވެ.\nޓީޗަރުންގެ މުސާރަޔައް ގެނެވިފައިވާ ބަދަލަކީ އެތައް ދުވަހެއް ކުރިން އެ އެސޯސިއޭޝަނާއި އަދި އެތައްބަޔަކު ކުރި ބުރަ މަސައްކަތުގެ ނަތީޖާ ކަމަށާއި، ސަރުކާރުން ކުރެއްވި ދިރާސާ ތަކުން ވެސް އެ ސަބަބު ފެނި، ދެނެގަނެވިފައިވާ ކަމަށް އެ އެސޯސިއޭޝަނުން ބުނެއެވެ.\n"މުސާރައަށް ބަދަލު އައިމާ ވާގޮތަކީ މި އަހަރު ސުކޫލް ނިމޭ މޮޅު ދަރިވަރުން ވެސް ތައުލީމީ ދާއިރާ އާއި ގުޅި ޓީޗަރަކަށް ވުމުގެ ފުރުސަތު ބޮޑުވާނެ. ސުކޫލުން ނުކުންނަ ދަރިވަރުން ތަމްރީނަށް ފަހު ފަސް އަހަރުވާނެތާ ދާއިރާ އަށް ނުކުންނަން." އެ އެސޯސިއޭޝަނުން ބުންޏެވެ.\nއިތުރަށް ބުނީ، މުސާރަޔާއި އިނާޔަތްތައް ބޮޑު ކޮށްފައިވަނީ ހަމަ އެކަނި ޓީޗަރުންނަށް ކަމުގައި ވިޔަސް އެ ދާއިރާގައި މަސައްކަތް ކުރައްވާ އެންމެހާ މުއައްޒަފުންގެ މުސާރަޔަށް ބަދަލު ގެނެވުމުގެ މަސައްކަތް ކުރުމުގައި އަބަދުވެސް އެ ސޯސިއޭޝިނަގު ފަރާތުން ދެމިތިބޭނެ ކަމަށެވެ.\nމި ބަދަލު އެސޯސިއޭޝަނުގެ ފަރާތުން ސިފަކުރަނީ އެތައް ދުވަހެއްގެ އުއްމީދަށް ގެނެވުނު އަލިކަމެއްގެ ގޮތުގަޔާއި، މީގެ އަށެއްކަ އަހަރު ކުރިން ކުރަމުން އައި ވަކާލާތެއް ނިމުމުގެ ގޮތުގައެވެ.\nމި މަހުގެ އެއް ވަނަ ދުވަހު ރައީސް އިބްރާހިމް މުހައްމަދު ސޯލިހު ވަނީ ތައުލީމީ ދާއިރާގައި މަސައްކަތް ކުރައްވާ ފަރާތްތަކުގެ މުސާރަ ބޮޑު ކުރައްވާ އަލަށް ގެންނެވި ބަދަލު ހިއްސާ ކުރައްވާފައެވެ. އެބަދަލާއި އެކު ގިނަ ޓީޗަރުންނަށް މަދުވެގެން 20،000 ރުފިޔާ މުސާރައިގެ ގޮތުގައި ލިބޭނެއެވެ.\nޓީޗަރުންގެ މުސާރަ ބޮޑު ކުރުންމުސާރަ ބޮޑު ކުރުން


AYUSH Scholarship 2020\nތާރީޚް: 23 ޖުލައި 2020\nއިންޑިއާގެ މިނިސްޓްރީ އޮފް އަޔުޝް ގެ ފަރާތުން ހުށަހަޅާފައިވާ އަންޑަރގްރެޖުއޭޓް އަދި ޕޯސްޓްގްރެޖުއޭޓް ލެވެލްގެ ޕްރޮގްރާމްތަކުގައި އަމިއްލަގޮތުން ކުރިމަތިލެވޭނެ ކަމަށް އެފަރާތުންވަނީ އަންގަވާފައިވެއެވެ.\nޔުނިވަރސިޓީތަކާއި އަދި ކޯސްތަކާއިބެހޭ މަޢުލޫމާތު މި އިޢުލާނާއެކު މިމިނިސްޓްރީގެ ވެބްސައިޓް www.mohe.gov.mv އަށް އަޕްލޯޑް ކުރެވިފައި ވާނެއެވެ. މިސްކޮލަރޝިޕާ ގުޅޭ އިތުރު މަޢުލޫމާތު މި މިނިސްޓްރީގެ ވެބްސައިޓުންނާއި http://www.a2ascholarships.iccr.gov.in/ މި ވެބްސައިޓުން ލިބެން ހުންނާނެއެވެ. މި ސްކޮލަރޝިޕްއަށް ކެންޑިޑޭޓުން އެޕްލިކޭޝަން ހުށައަޅުއްވާނީ http://www.a2ascholarships.iccr.gov.in/ މެދުވެރިކޮށެވެ. އޮންލައިން އެޕްލިކޭޝަން ހުށަހަޅުއްވާދަރިވަރުން އޮންލައިންކޮށް ހުށަހެޅި އެޕްލިކޭޝަންގެ ކޮޕީއެއް 04 އޯގަސްޓް 2020 ވާ އަންގާރަ ދުވަހުގެ 13:30 ގެ ކުރިން [email protected] އަށް އީމެއިލް ކޮށްދެއްވުން އެދެމެވެ.\nސުންގަޑި: 03 އޮގަސްޓް 2020 1330\n- Information Sheet 3


BREAKING NEWS: Group Thakun Nikume America Ge Portland Gai Thanthan Lootuvan Fashaifi - Vaguthu\nގްރޫޕްތަކުން ނިކުމެ އެމެރިކާގެ ޕޯޓްލޭންޑްގެ ތަންތަން ލޫޓުވަން ފަށައިފި\nއެމެރިކާގެ އޮރެގަންގެ ސިޓީއެއް ކަމަށްވާ ޕޯޓްލޭންޑްގައި ގްރޫޕްތަކުން ނިކުމެ ފިހާރަތަކުގެ ދޮރުތައް ހަލާކުކޮށް އެތަންތަން ލޫޓު ވަމުން އެބަގެންދެއެވެ.\nޕޯޓްލޭންޑްގެ ހާލަތު ގޯސްވެ ފުލުހުންނަށް މަސްރަހު ހަމަނުޖެއްސުމުން މިހާރު ނޭޝަނަލް ގާޑްގެ ސިފައިން ވަނީ މަގުތަކަށް ނިކުމެ ހަމަޖެހުން ކޮންޓްރޯލް ކުރުމުގެ މަސައްކަތް ފަށާފައެވެ.\nޕޯޓްލޭންޑްގައި ހަމަނުޖެހުން ހިންގަނީ ސިޔާސީ މަސްރަހުގެ ނާޖާއީޒު ފައިދާ ނަގަން ބޭނުންވާ ބައެއް ކަމަށް ފުލުހުން ބުނެއެވެ.\nހަމަނުޖެހުން ހިންގާ، ތަންތަން ލޫޓުވުމުގެ މައްސަލައިގައި ޕޯޓްލޭންޑުން މިހާތަނަށް ވަނީ ނުވަ މީހަކު ހައްޔަރު ކޮށްފައެވެ. ހައްޔަރު ކުރި އެކެއްގެ އަތުން ރައިފަލެއް ވެސް ފެނިފައިވާ ކަމަށް ފުލުހުން ބުނެއެވެ. އަދި އިތުރު މީހުންގެ އަތުން މަރުތެޔޮލާއި ބަޑިބޭހާއި ސްޕްރޭ ފަދަ ތަކެތި ވެސް ފެނިފައިވެއެވެ.\nހަމަނުޖެހުން ހިންގަމުން ގެންދާ މީހުންގެ ތެރެއިން ބައެއް މީހުން ތިބީ ކަރުނަގޭހުން ސަލާމަތް ވުމަށް މާސްކް ވެސް އަޅައިގެންނެވެ.\nޕޯޓްލޭންޑް ހިމެނޭ އޮރެގަންގެ ރިޔާސީ އިންތިޚާބުގެ ނަތީޖާ އަށް ބަލާއިރު ވަރަށް ބޮޑު ތަފާތަކުން ކުރީގައި އުޅެނީ ޖޯ ބައިޑަންއެވެ. ބައިޑަން ވަނީ %57 ވޯޓް ކާމިޔާބު ކޮށްފައެވެ. ޓްރަމްޕް އަށް ލިބިފައި ވަނީ %40 ވޯޓެވެ.\nރިޔާސީ އިންތިޚާބުގެ އެންމެ ފަހުގެ ނަތީޖާތައް މިހާރު އިއުލާން ކުރަމުން ގެންދާއިރު އެމެރިކާގެ ވަރަށް ގިނަ ސަރަހައްދުތަކުގައި ދަނީ ހަމަނުޖެހުން ހިނގަމުންނެވެ. އެމެރިކާގެ ނޫހެއް ކަމަށްވާ "ޔޫއެސްއޭ ޓްޑޭ" އިން ބުނާ ގޮތުގައި އެމެރިކާގެ 100 އަށް ވުރެ ގިނަ ސަރަހައްދުގައި އާއްމުން ގެންދަނީ އިންތިޚާބުގެ ނަތީޖާ ގަބޫލުނުކޮށް އިހްތިޖާޖު ކުރަމުންނެވެ.\nއިންތިޚާބުގެ ނަތީޖާ ގަބޫލު ނުކުރާނެ ކަމަށް ރައީސް ޑޮނަލްޑް ޓްރަމްޕް ބުނަމުން ދާތީ އިންތިޚާބާއި ގުޅިގެން ބޮޑެތި ހަމަނުޖެހުންތަކެއް ހިނގާފާނެ ކަމުގެ ބިރު ވަނީ ވަރަށް ބޮޑުވެފައެވެ.\nނޮވެމްބަރު 5, 2020 12:15\nއަންނިގެ ދަރިވަރުންވެސް ހެދީ ހަމަ މިހެން. އަމިއްލައަށް އިސްތިއުފާދީފަ އަނެއްދުވަހު ހޭވެރިވުމުން ބޮލުގަ ބަޑިޖައްސާފަ މަޖުބޫރުކުރުވީއޭކިޔާ ތަޅާނެ ކުދިންކޮޅެއް މަގުތަކަށް ނެރެ ގައުމު ހަލަބޮލިކޮށްލަން އުޅުނީ. ޓުރަންޕުވެސް މިކަން ދަސްކުރީ ކެނެރީގޭ ނަޝީދުގެ ކިބައިން.\nނޮވެމްބަރު 5, 2020 12:18\nޓްރަމްޕަކީ ދެވަނަ އަންނި


Sridevi ge maraa eku "Mr India 2" huhttumakah\nސްރީދޭވީގެ މަރާއެކު "މިސްޓާ އިންޑިއާ 2" ހުއްޓުމަކަށް\nޑައިރެކްޓަރު ޝޭކަރު ކަޕޫރު ޑައިރެކްޓްކޮށް 1987 ގައި ރިލީޒްކުރި ސްރީދޭވީ އާއި އަނިލް ކަޕޫރު އެކުގައި ފެނިގެންދިޔަ ބްލޮކްބާސްޓާ ފިލްމު "މިސްޓާ އިންޑިއާ" ދެވަނަ ބައި އުފެއްދުމަށް ތައްޔާރުވަމުން އަންނަތާ ދުވަސްތަކެއް ވެއްޖެ އެވެ.\nސްރީދޭވީ ފިރިމީހާ ބޯނީ ކަޕޫރު ޕްރޮޑިއުސްކުރި އެ ފިލްމުގެ ދެވަނަ ބައިގެ ލީޑްރޯލު ކުޅޭ ގޮތަށް ވެސް ހަމަޖެހިފައި އޮތީ އަނިލް އާއި ސްރީދޭވީ އެވެ. އެ ދެތަރިންނާ އެކު މުޅިން އާ ދެ ތަރިއެއް ވެސް ފެނިގެންދާނެ ކަމުގެ ވާހަކަތަކެއް ދެކެވުނެވެ.\n"މިސްޓާ އިންޑިއާ 2" އުފެއްދުމުގެ މަސައްކަތް ޝޭކަރް އާ ގުޅިގެން ބޯނީ ކުރަމުން އައި ނަމަވެސް ފެބްރުއަރީ މަހުގެ 25 ވަނަ ދުވަހު ސްރީދޭވީގެ ކުއްލި މަރާ އެކު އެ ފިލްމު އުފެއްދުން ހުއްޓާލައިފި ކަމަށް ޝޭކަރް މިވަނީ ބުނެފަ އެވެ.\nމި ފިލްމު އުފެއްދުމުގައި ހަރަކާތްތެރިވަމުން އައި ފަރާތަކުން ވަނީ ސްރީދޭވީ އާ ނުލައި އެ ފިލްމު އުފެއްދުމުގެ އެއްވެސް މާނައެއް ނެތުމުން ފިލްމުގެ އުފެއްދުމުގެ މަސައްކަތް ހުއްޓާލާފައިވާ ކަމަށެވެ. އަދި "މިސްޓާ އިންޑިއާ" ގެ ލީޑްރޯލުން ފެނިގެންދިޔަ ތަރިންގެ ތެރެއިން ސްރީދޭވީ އާއި އަމްރިޝް ޕޫރީ މިހާރު ދުނިޔޭގައި ނެތުމުން ފުރަތަމަ ފިލްމުގެ ޖާދޫ ދެވަނަ ފިލްމުގައި ދެއްކޭނެ ކަމަށް ފިލްމުގެ އުފައްދާ ފަރާތަށް ގަބޫލުނުކުރެވޭތީ އެ ފިލްމު އުފެއްދުން ހުއްޓާލީ ކަމަށެވެ.\nއަނިލް އާއި ބޯނީ ވެސް ވަނީ ޝޭކަރްގެ އެ ހިޔާލަށް ތާއީދުކޮށް އެ ފިލްމު ނުއުފައްދަން ނިންމާފަ އެވެ.\nދެވަނަ ބައި ޝޭކަރް ޑައިރެކްޓްނުކުރި ނަމަވެސް އޭނާ ވަނީ ސްރީދޭވީ ނެތުމުން އެ ފިލްމު އުފައްދަން ޖެހޭ ކަމާ މެދު ސުވާލު ވެސް ނުއުފެދޭ ކަމަށް ބުނެފަ އެވެ.\n"ސްރީދޭވީގެ މަރާ އެކު އެތަކެއް ހުވަފެންތަކެއް ވެސް މަރުވެއްޖެ. "މިސްޓާ އިންޑިއާ" އަކީ ވެސް އޭގެ ތެރެއިން އެކައްޗެއް،" ޝޭކަރް ބުނެފަ އެވެ.\nބޯނީ ކަޕޫރަށް ބޮޑު ބޭބެ ކިޔާ ކުއްޖެއްގެ ކައިވެނީގެ ހަފްލާގައި ބައިވެރިވުމަށް ދުބާއީ އަށް ގޮސް ހުރި ސްރީދޭވީ މަރުވީ އޭނާ ހުރި ހޮޓަލުގެ ކޮޓަރީގެ ބިލިގާގެ ތެރެއަށް ގެނބިގެންނެވެ.


ޢިލްމަށް ޢަމަލުކުރުން 1 – DhiSalafiyyah\nއެކި ޢިލްމުތައް ލެއްވިފައިވަނީ ފައިދާކުރަނިވި ޢިލްމަށް މަގުދެއްކުމަށެވެ. ޢިލްމަކީ ހަމައެކަނި ނޭނގޭ އެއްޗެއް ދެނެގަތުމެއް ނޫނެވެ. އެހެނެއްކަމަކު އެއީ އެނގުނެ އެއްޗަކުން ފައިދާކުރުމެވެ. ޙަޤީޤަތުގައި ފައިދާކުރަނިވި ޢިލްމަކީ އޭގެ އަޘަރު ޢިލްމުވެރިޔާގެ ކިބައިން ފެންނަން ހުންނަ އެއްޗެކެވެ. އޭގެ ސަބަބުން މޫނު އުޖާލާވެއެވެ. އަދި ހިތަށް ބިރުވެތިކަންވަދެއެވެ. އަދި އުޅުން ސީދާވެއެވެ. އަދި ﷲ އަށް ތެދުވެރިވެއެވެ. އަދި އަމިއްލަ ނަފްސަށާއި މީސްތަކުންނަށްވެސް ތެދުވެރިވެއެވެ.\nއީމާންވުމާއެކު ހެޔޮޢަމަލުކުރުމަކީ ސުވަރުގެއަށް ވަނުމުގެ ޝަރުޠެއްކަމުގައި ﷲ ތަޢާލާވަނީ ލައްވާފައެވެ. އެއިލާހު ވަޙީކުރެއްވިއެވެ.\n﴿إِنَّ الَّذِينَ آمَنُوا وَعَمِلُوا الصَّالِحَاتِ لَهُمْ جَنَّاتٌ تَجْرِي مِن تَحْتِهَا الْأَنْهَارُ ۚ ذَٰلِكَ الْفَوْزُ الْكَبِيرُ ﴾[سورة البروج ١١]\nމާނައީ: “ހަމަކަށަވަރުން، އީމާންވެ ޞާލިޙުޢަމަލުތައްކުޅަ މީހުންނަށް، އެތާނގެ ދަށުން ކޯރުތައް ހިނގަހިނގާ ހުންނަ ސުވަރުގެތައް ހުށްޓެވެ. ބޮޑުވެގެންވާ ނަސީބު ލިބުމަކީ އެއީއެވެ.”\nމިއާޔަތުގައި މިވަނީ އީމާންކަމާއެކު ހެޔޮޢަމަލުގެ ވާހަކަ ޛިކުރުކުރައްވާފައެވެ.\nޢިލްމުން ފައިދާ ޙާޞިލުކޮށްފައިނުވާތީ، ބަނޫ އިސްރާއީލުންނާ ބެހޭގޮތުން ﷲ ތަޢާލާ ވަޙީކުރެއްވިއެވެ.\n﴿وَآتَيْنَاهُم بَيِّنَاتٍ مِّنَ الْأَمْرِ ۖ فَمَا اخْتَلَفُوا إِلَّا مِن بَعْدِ مَا جَاءَهُمُ الْعِلْمُ بَغْيًا بَيْنَهُمْ ۚ إِنَّ رَبَّكَ يَقْضِي بَيْنَهُمْ يَوْمَ الْقِيَامَةِ فِيمَا كَانُوا فِيهِ يَخْتَلِفُونَ﴾ [سورة الجاثية ١٧]\nމާނައީ: “އަދި ދީނުގެ ކަންތަކާމެދުގައި ބަޔާންވެގެންވާ ހެކިތަކެއް ތިމަންއިލާހު އެއުރެންނަށް ދެއްވީމެވެ. ފަހެ، އެއުރެންނާ ހަމަޔަށް ޢިލްމުއައުމަށްފަހުގައި މެނުވީ، އެއުރެން ޚިލާފެއް ނުވެތެވެ. (އެއީ) އެއުރެންގެ މެދުގައިވާ ދެކޮޅުވެރިކަމާއި، ޙަސަދަވެރިކަމުންނެވެ. ހަމަކަށަވަރުން، އެއުރެން ޚިލާފުވެ އުޅުނު ކަންތަކާމެދު، ކަލޭގެފާނުގެ ވެރިރައްބު ޤިޔާމަތް ދުވަހުން އެއުރެންގެ މެދުގައި ނިޔާ ކުރައްވާނެތެވެ.”\nއަދި ނަޞާރާއިންގެ ޖާހިލުކަމާއި ޢިލްމެއްނެތި ﷲ އަށް އަޅުކަންކުރާތީ އެބައިމީހުންނީ މަގުފުރެދިފައިވާ ބައެއްކަމުގައި އެއިލާހު ބަޔާންކުރެއްވިއެވެ.


ރޯދައާ ދިމާކޮށް ބައެއް ތަކެތީގެ އަގު އުފުލިއްޖެ\nJuly 12, 2016 26\nމާލޭގެ ވިޔަފާރި ބަނދަރު އޮތީ ތޮއްޖެހިފަ އެވެ. މަގަތު ފާލަމުގެ ކިޔޫ އެހާ ދިގެވެ. މުދާ ބޭލޭނެ އެކަށީގެންވާ ވަސީލަތްތައް ނެތިގެން ބޮޑެތި ބޯޓު ފަހަރުތައް ހުސްކުރެވޭކަށް ނެތެވެ. މިހިރީ އެތައް އަހަރެއް ވީއިރު ވެސް އެތަނުގައި ހައްލުނުވެ ހުރި މައްސަލަތަކެވެ.\nމާލޭގެ ވިޔަފާރި ބަނދަރަށް މުދާ ބާލަން ބޭނުންކުރާ ސާމާނާއި އުޅަނދު އެކަށީގެންވާ ވަރަށް ނެތުމުން ވަރަށް ގިނަ ދަތިތަކާ ކުރިމަތިވެފައިވާ ކަމަށާއި އެ މައްސަލަތައް ހައްލުކުރަން ނުވަ ވަރަކަށް މަސް ނަގާނެ ކަމަށް މޯލްޑިވްސް ޕޯޓްސް ލިމިޓެޑް (އެމްޕީއެލް) އިން ބުނެފި އެވެ.


Mahloof ah faruvaa nudhinumakee aniyaa eh, Geah badhalu kuran jehey: Nasheed | Mihaaru\nކްރިމިނަލް ކޯޓައި ބޭއްވި ޝަރީއަތަކަށް ފަހު މަހްލޫފް ފުލުހުންގެ ވެހިކަލުގައި. --ފޮޓޯ: މުހައްމަދު ޝަރުހާން\nމަހްލޫފަށް ފަރުވާ ނުދިނުމަކީ އަނިޔާއެއް، ގެއަށް ބަދަލުކުރަން ޖެހޭ: ނަޝީދު\n31 އޮކްޓޯބަރ 2016 - 09:566comments\nނަޝީދު ކުރެއްވި ޓުވީޓެއްގައި ވިދާޅުވީ މަހްލޫފް އާލާސްކަންފުޅާ އުޅުއްވާ ކަމަށް އާއިލާ އިން ބުނާ ކަމަށެވެ. އެހެންވެ ފަރުވާ އަށް އޭނާ ގެއަށް ބަދަލުކުރަން ޖެހޭ ކަމަށާއި އެކަމުގައި މޯލްޑިވްސް ކަރެކްޝަނަލް ސާވިސް އިން ފަރުވާ ކުޑަކުރުމަކީ ވެސް ދެވޭ އަނިޔާއެއް ކަމަށް އެމަނިކުފާނު ވިދާޅުވި އެވެ.\nMP Mahloof balive ulhuvvakamah aaila in vidhalhuvey. Faruva ah geyah badhalu kuranjehey. MCS in mikamuga faruva kudakurumee dhevey aniyaa eh\n— Mohamed Nasheed (@MohamedNasheed) October 30, 2016\nމަހްލޫފްގެ އަނބިކަނބަލުން ނަޒްރާ ނަސީމް (ނަޒޫ) މިދިޔަ ހަފުތާގައި ވިދާޅުވެފައިވާ ގޮތުގައި މަހުލޫފް ޖަލަށް ގެންދިޔަ ފަހުން އެލާޖިކްވުމުގެ މައްސަލަތައް ކުރިއަށް ވުރެ ބޮޑުވެފައިވާ ކަމަށެވެ. އަދި އެކަމުގެ ސަބަބުން ފުރާނަ އަށް ނުރައްކާވެދާނެ ކަމުގެ ބިރު އެބަ އޮތް ކަމަށް ވެސް އޭނާ ވިދާޅުވި އެވެ.\nޖަލުގައި ތިން މަސް ވީއިރު ވެސް، ނަޒޫ ވިދާޅުވި ގޮތުގައި، މަހްލޫފްގެ ބައްޔަށް އެކަށީގެންވާ ފަރުވާއެއް ނުދެ އެވެ. ހަމާއި ލޮލުގެ ބައްޔަށް ބޭސް ބޭނުންކޮށް، ކަރުގެ މައްސަލައެއްގައި ފިޒިއޮތެރަޕީ ހަދާފައިވާއިރު، އެއީ މަހްލޫފަށް އެކަށީގެންވާ ފަރުވާ ނޫން ކަމަށް ވެސް އާއިލާ އިން ބުނެ އެވެ.\nމަހްލޫފާ ދޭތެރޭ ކަންކަން ކުރަމުންދާ ގޮތް އާއިލާ އިން ވަނީ ހިއުމަން ރައިޓްސް ކޮމިޝަނަށް ވެސް ހުށަހަޅައިފަ އެވެ.\nމަހްލޫފް ޖަލަށް ހުކުމްކޮށްފައި ވަނީ، މުޒާހަރާއެއްގައި ފުލުހުން ބަންދުކޮށްފައިވާ ސަރަހައްދަކަށް ވަތްކަން ސާބިތުވެގެންނާއި ފުލުހުންގެ ބަންދުގައި ހުރިއިރު ފުލުހުންގެ ވެހިކަލަށް އަރަން ދެކޮޅު ހައްދަވައި، ފިލަން އުޅުއްވި ކަން ސާބިތުވުމާ ގުޅިގެންނެވެ. ވަކިވަކިން އިއްވި ދެ ހުކުމުގައި، މަހްލޫފް ޖަލަށް ލީ 10 މަސް ދުވަހަށެވެ.\nގައުމާއި ރައްޔިތުންގެ ހައްގުގައި ކުރީގެ ރައީސް މައުމޫން އަބްދުލް ގައްޔޫމާއި ނަޝީދު ކުރައްވާ އިސްލާހީ މަސައްކަތްޕުޅަށް ޝުކުރު އަދާކުރައްވައި މަހްލޫފް ނެރުއްވި ބަޔާނުގައި، ގައުމަށް ހެޔޮއެދޭ ހުރިހާ އެންމެން އެ މަސައްކަތުގައި ބައިވެރިވާން ގޮވާލެއްވި އެވެ.\nމަހްލޫފް ވިދާޅުވީ ޖަލު ގޮޅީގައި އޭނާ ހޭދަކުރައްވަނީ ހިތްދަތި ދުވަސްތަކެއް ކަމަށާއި، ރައްޔިތުންގެ މަޖިލީހުގެ އެހެން އެއްވެސް މެމްބަރަކު އެ އަނިޔާ ތަހައްމަލް ކުރައްވަން އެދިވަޑައިނުގަންނަވާ ކަމަށެވެ.\nރައީސް އަބްދުﷲ ޔާމީންގެ ސަރުކާރުން ރައްޔިތުންނަށް ދޭ އަނިޔާއާ ދެކޮޅަށް ތެދުވަން މަހްލޫފް ވަނީ މެމްބަރުންނަށް ގޮވާލައްވައިފަ އެވެ.\nއިތުރު ލިޔުންތައް ރައީސް މުހައްމަދު ނަޝީދު ފުލުހުން ކްރިމިނަލް ކޯޓް މަޖިލީހުގެ މެމްބަރުން އަހުމަދު މަހުލޫފް، ޔޫތު އެންޑް ސްޕޯޓްސް މިނިސްޓަރު ކަރެކްޝަނަލް ސާވިސް އިދިކޮޅު ފަރާތްތައް


Sushant ge fan in ufaafaulhukuran fashaifi – Iru\nސުޝާންތުގު ފޭނުން އުފާފައުޅުކުރަން ފަށައިފި\nމިއަދަކީ ކާމިޔާބީގެ ދުވަހެއްކަމަށްބުނެ ސުޝާންތު ސިންގު ރާޖުޕުތުގެ ފޭނުން އުފާފައުޅުކުރަން ފަށައިފިއެވެ. ސުޝާންތު ސިންގު ރާޖުޕުތުގެ މަރުގެ މައްސަލަ އެންމެ ފުރަތަމަ ބަލަމުންދިޔަ މުމްބާއީ ޕޮލިސް އެއީ އަމިއްލައަށް މަރުވި މަރެއްކަމުގައި ގާތްގަޑަކަށް ކަޑައަޅާފައިވަނީކޮށް އެކަމުގައި ގޯސްތަކެއް އުޅޭކަމަށްބުނެ އެ މައްސަލަ އިތުރަށް ތަޙުޤީޤުކުރުމަށް ގޮވާލި ޒުވާން އެކްޓަރުގެ ފޭނުން މިއަދު އުފަލުން ހެއްވާލައިފިއެވެ. ގިނަ ބަޔަކު ޤަބޫލުކުރާ ގޮތުގައި ސުޝާންތުއަށް އިންސާފު ހޯދައިދިނުމަށް ފޭނުންނާއި އާއިލާއިން ކުރަމުންއައި މަސައްކަތަށް ރިއާ ހައްޔަރުކުރުމާއި ގުޅިގެން ބޮޑުކުރިއެރުމެއް ލިބިއްޖެއެވެ.\nއުފާވެރިކަމާއި މަރުޙަބާގެ ޕޯސްޓުތަކުން މުޅި ސޯޝަލް މީޑިއާ ފުރާލާފައިވާއިރު ބައެއް މީހުން ބުނެފައިވާގޮތުގައި މިއީ މުޅި އިންޑިއާގެ ހުރިހާ ރައްޔިތުންނަށް ލިބުނު ކާމިޔާބީއެކެވެ. އަދި އަނެއްބަޔަކު ބުނެފައިވާގޮތުގައި އުއްމީދުގެ ހުޅުކޮޅުދިއްލި އިންސާފް ވަރަށް އަވަހަށް ކުއްވެރިންނާ އަރާހަމަކުރާނެ ކަމުގެ ޔަޤީންކަން ރިއާ ހައްޔަރުކުރުމާއި އެކު ލިބިގެން ހިގައްޖެއެވެ.\nއަނެއްބަޔަކު މަގުތަކުގައި އީދު ފާހަގަކުރާފަދައިންވެސް އުފާ ފައުޅުކޮއްފައިވެއެވެ. މިހާލަތުގައި ސުޝާންތުގެ ދައްތަވެސް ވަނީ މައްސަލަ ނިމެނީ ހަޤީޤަތާއި އެއްކޮޅަށްކަމަށްބުނެ ޓްވީޓްކޮއްފައެވެ. ބައެއް މީހުން ސޯޝަލް މީޑިއާގައި ބުނެފައިވާގޮތުގައި މިއަދު ސުޝާންތު ކޮންމެތަނެއްގައި ހުރިނަމަވެސް މި ކާމިޔާބީއަށްޓަކައި އުފާކުރާނެކަމަށްވެސް ބުނެފައިވެއެވެ.\nރިއާގެ މައްޗަށް ސުޝާންތުއަށް ޑުރަގު ދިންކަމާއި އޭނާ ޑިޕްރެޝަން ބަލިމީހެއްގެ ގޮތުގައި ދުނިޔެއަށް ދައްކަން މަސައްކަތްކުރިކަމުގެ އެތަށް ތުހުމަތުތަކެއް ކުރަމުންދާއިރު ރިއާ ވަނީ ޑުރަގުގެ މުއާމަލާތްތަށް ކުރި ނަމަވެސް އޭނާ ޑުރަގު ބޭނުން ނުކުރާ ކަމަށް ބުނެފައެވެ. އެހެން ނަމަވެސް 21 ސެޕްޓެމްބަރާއި ހަމައަށް ރިއާ ޖަލަށްލުމަށް އިންޑިއާގެ ކޯޓުންވަނީ މިރޭ ހުކުމްކޮއްފައެވެ. އެންސީބީއިން މައުލޫމާތު ދިންގޮތުގައި ރިއާ ހައްޔަރުކޮއްފައިވަނީ ޑުރަގުގެ މުއާމަލާތް ކުރާކަމަށް އެކަށީގެންވާ ހެކި ލިބިފައިވާތީއެވެ.


Faisaa dhehkee oil massagakah: Ashmalee ge vakeelu\nމުއްދަތު މަޖިލީހަށް ފަހު އަޝްމަލީ ކޯޓުން ފުލުހުންގެ ބަންދަށް ގެންދަނީ -- ފޮޓޯ: އޭއެފްޕީ\nސްރީލަންކާގައި 15 އަހަރުގެ ކުއްޖަކު ލައްވައި ހަށިވިއްކުވަން އުޅުމުގެ ތުހުމަތުގައި އެ ގައުމުގެ ފުލުހުން ހައްޔަރުކުރި ދިރާގުގެ ކުރީގެ ޗެއާމަން އަދި ފިނޭންސް މިނިސްޓްރީގެ ކުރީގެ ސްޓޭޓް މިނިސްޓަރު މުހައްމަދު އަޝްމަލީއަށް ކުރާ ތުހުމަތުތައް އޭނާގެ ފަރާތުން ދޮގުކޮށްފި އެވެ.\nލަންކާގެ ނޫސްތަކުގައި ރިޕޯޓް ކޮށްފައިވާ ގޮތުގައި 15 އަހަރުގެ ކުއްޖަކު ލައްވާ ހަށިވިއްކުވައިގެން ހައްޔަރުކުރި ހަތަރު މީހުންގެ ބަންދަށް ވެސް ވަނީ މުއްދަތު ޖަހާފަ އެވެ. އޭގެ ތެރެއިން އަޝްމަލީގެ ބަންދަށް ދިނީ 14 ދުވަހެވެ.\nއަޝްމަލީ މި މަހުގެ 16 ވަނަ ދުވަހާ ހަމަޔަށް ބަންދުގައި ބަހައްޓަން ކޯޓުން ވަނީ އަމުރުކޮށްފަ އެވެ. ޗެނެލް ނިއުސް އޭޝިއާއިން ރިޕޯޓުކުރި ގޮތުގައި އޭނާގެ ފަރާތުން ކޯޓުގައި ވަކީލު ވިދާޅުވެފައި ވަނީ އަޝްމަލީގެ ނިޔަތަކީ ކުޑަކުއްޖެއްގެ ފަރާތުން ޖިންސީ ނަހަމަ އަމަލެއް ހިންގުން ނޫން ކަމަށެވެ.\nކޯޓުގައި އަސްލަމީ ދިފާއު ކުރައްވާ ވަކީލް ވިދާޅުވީ އޮންލައިންކޮށް ފައިސާ ދައްކައިގެން އަޝްމަލީ ބުކިން ހެއްދީ ވެބްސައިޓަކުން އިސްތިހާރެއް ފެނިގެން އޮއިލް މަސާޖެއް ކުރައްވަން ކަމަށެވެ. އަދި ބުކިން ހެއްދިއިރު އެއީ ކުޑަ ކުއްޖެއްކަން ނޭނގޭ ކަމަށެވެ.\nލަންކާގެ މައުންޓް ލެވީނިއާ ސަރަހައްދުން އެ މީހުނާއެކު މި މައްސަލައާއި ގުޅުންހުރި 32 މީހަކު ވެސް ރޭޕްގެ ތުހުމަތަށް ވަނީ ހައްޔަރު ކޮށްފަ އެވެ. އަދި އިތުރު 12 މީހަކު ފާހަގަވެފައިވާ ކަމަށް ލަންކާ ފުލުހުންނާ ހަވާލާދީ އެ ގައުމުގެ ނޫސްތަކުން ރިޕޯޓް ކޮށްފައި ވެއެވެ.\nލަންކާ ފުލުހުން ބުނެފައި ވަނީ އަޝްމަލީއާއެކު ހައްޔަރުކުރި ލަންކާގެ ތިން މީހުންނަކީ ކުޑަކުއްޖާ ލައްވައި ހަށިވިއްކުވި ހޮޓަލުގެ ވެރިން ކަމަށެވެ. މި މައްސަލައިގައި ލަންކާގެ ވެބްސައިޓެއްގައި މިކަން އިޝްތިހާރު ކުރަން އުޅުނު ދެ މީހަކު ވެސް ވަނީ މިދިޔަ ހޮނިހިރު ދުވަހު ހައްޔަރު ކޮށްފަ އެވެ.\nމޯލްޑިވްސް ޕޮލިސް ސާވިސް ސްރީލަންކާ ފޮރިން މިނިސްޓްރީ + ރޭޕް މުހައްމަދު އަޝްމަލީ


ޙުސައިން އަފްޝަން 13 ޖުލައި 2020 15:54\nމިއަދު ހިނގި ހަމަނުޖެހުންތަކުގެ ތެރެއިން/ ފޮޓޯ: މިހާރު\nހުޅުމާލޭގައި ސިފައިންނާއި ފުލުހުންނަށް އަޅާ ފުލެޓުތައް ބިނާކުރުމުގެ މަސައްކަތްކުރާ ބިދޭސީން އިހުތިޖާޖުކޮށް ފުލުހުންނާ ކުރިމަތިލައި ހަމަނުޖެހުން ހިންގާފައިވަނީ މުސާރަ ނުދީގެން ކަމުގައި ޤަބޫލުނުކުރާ ކަމުގައި އައިލެންޑް އެކްސްޕާޓު ކުންފުނިން މިއަދު ބުނެފިއެެވެ.\nއެގޮތުން އެކުންފުނީގެ މެނޭޖިން ޑައިރެކްޓަރު އަނޮން ސޮންގްޕަންޔާ "މިހާރު" ނޫހަށް މައުލޫމާތު ދެއްވަމުން ވިދާޅުވެފައިވަނީ މުވައްޒަފުންނަށް ގިނަ މަސްތަކެއްގެ މުސާރަނުދެވި އޮތް މައްސަލައާ ގުޅޭ ގޮތުން މުވައްޒަފުންނާ ވާހަކަދައްކައިގެން ޙައްލެއް ހޯދާފައިވާ ކަމުގައެވެ. އެގޮތުން އެއް މަސްދުވަހުގެ މުސާރައަށްވާ ފައިސާ މިހާރު ހަމަޖައްސާފައިވާނެ ކަމުގައިވެސް އޭނާ ވިދާޅުވިއެވެ. އަދި އިތުރަށް ދޭން ހުރި ފައިސާ ދޭނެ ގޮތަކާމެދު އެއްބަސްވުމަކަށް އައިސްފައިވާ ކަމުގައިވެސް އޭނާ ވިދާޅުވިއެވެ.\nއަދި ވަޒީފާ ދޫކޮށްލުމަށްފަހު އަނބުރައި ޤައުމަށް ދާން ބޭނުންވާ މީހުންނަށް ޤައުމަށް ދެވޭނެ އިންތިޒާމުތައް މިހާރު ހަމަޖައްސަމުންދާ ކަމުގައެވެ. އަދި ބިދޭސީ މަސައްކަތްތެރިންނަށް އެއް މަހުގެ މުސާރަ ދިނުމުން އެފަރާތްތަކުގެ ޝަކުވާއަކަށްވީ ޑޮލަރުގެ އަގުބޮޑުވުން ކަމުގައެވެ. އެހެންކަމުން 16 ރުފިޔާއަށްވުރެ އަގުބޮޑު ނުވާ ގޮތުގައި ޑޮލަރު ހޯދައިދޭނެ ކަމަށް އެކުންފުނިން ބުނެފައިވާނެ ކަމުގައިވެސް އޭނާ ވިދާޅުވިއެވެ.\nއަދި މުވައްޒަފުން އިތުރަށް ހަމަނުޖެހުން ނުހިންގާނެ ކަމުގެ ޔަޤީންކަން ދިނުމަށްފަހު މިއަދު ހަމަނުޖެހުން ހިންގައި ފުލުހުންނާ ކުރިމަތިލައި އާންމުންގެ މުދަލަށާއި ފުލުހުންގެ އުޅަނދުފަރަށް ގެއްލުން ދިނުމަކީ ހިންގި ޖަރީމާއެއް ކަމުގައި އޭނާ ވިދާޅުވިއެވެ. އަދި މުސާރަ ހަމަޖައްސައި މުވައްޒަފުން ބޭނުންވާ ކަންކަން ހަމަޖައްސާނެ ކަމުގެ ޔަޤީންކަން ދީފައިވަނިކޮށް މުވައްޒަފުން ހަމަނުޖެހުން ހިންގުމުން އެކަމުގެ ޒިންމާ އެކުންފުނިން އުފުލަން ނުޖެހޭނެ ކަމަށްވެސް އޭނާ ވިދާޅުވިއެވެ.\nހަމަނުޖެހުންތައް ސަރުކާރު އައިލެންޑް އެކްސްޕާޓު\nJuly 13, 2020 14:27:37\nރައްޔިތުންނަށް ގެއްލުންވާ ކަމެއް އިދިކޮޅު ކޯލިޝަނުން ނުކުރާނެ: ޣައްސާން\nމިހާރު ބިދޭސިން ހިންގަމުން ދާ ހަމަ ނުޖެހުން ތަކުގެ އަޑީގައި ތިބީ އިންޑިއާ މީހުން. ވަރަށް ފާލުކޮއް މިބުނަނީ މިހަމަ ނުޖެހުން ތަކަކީ އިންޑިއާ އަޑީގައި އޮވެގެން އިންޑިއާ މީހުން\nއިންޑިއާގެ އަޑީގައި ތިބީ މިބަލާވެރިކަން ސަރުކާރު. ދެން ބަންގްލާ ބޭފުޅުންގެ ކަންތައް ހައްލު ކުރަން ކަމަށް ބުނެ ގެރިމޯދީގެ ގެރިބައިގަނޑެއް ހަތިޔާރާއެކު އަރާނީ. ބަލަން ތިބޭތި.\nއިންޑިޔާއިން އަޑީގައި އޮތީ ރާއްޖޭގެ މަތިފަޑީގެ ވަޔަކު ބައިވެރިވެގެން މީ ހަގީގަތަކީ


Addu Hospital ge Doctor akaai Dhe Naruheh Home Isolation ah – Iru\nރަސްގެތީމު މަގު ކޮންނަނިކޮށް އާސާރީ ތަކެތި ފެނިއްޖެ\nއަލީ ވަހީދުގެ ޕާސްޕޯޓު ދޫކޮށްލި މައްސަލާގައި ޕީޖީ ޖުޑީޝަރީ ކޮމެޓީއަށް ހާޒިރުކުރަނީ\nއައްޑޫ ހޮސްޕިޓަލުގެ ޑޮކްޓަރަކާއި ދެ ނަރުހެއް ހޯމް އައިސޮލޭޝަނަށް\nއައްޑޫގައި ހުންނަ އިކުއިޓޯރިއަލް ހޮސްޕިޓަލަށް ދިޔަ މީހެއްގެ ކިބައިގައި ކޮރޯނާވައިރަހުގެ އަލާމާތްތައް ހުރުމުން، އޭނާއަށް އެންމެ ފުރަތަމަ ފަރުވާ ދިން ޑޮކްޓަރާއި ދެ ނަަރުހުން ހޯމް އައިސޮލޭޝަނަށް ދާން އަންގައިފިއެވެ.\nމިހާރު ކުރިއަށްދާ ނޫސްވެރިންގެ ބައްދަލުވުމެއްގައި ސަރުކާރުގެ ތަޖުރަމާނު މަބްރޫކް އަޒީޒް ވިދާޅުވީ ބަލިވެގެން އިކުއިޓޯރިއަލް ހޮސްޕިޓަލަށް ދިޔައީ އިންޑިއާގެ ކޮޗިން އިން ރާއްޖެ އައި ދިވެއްސެއް ކަމަށެވެ. އަދި އެމީހާގެ ގައިން ބަލީގެ އަލާމާތްތައް ފެންނާތީ ގޮސްފައިވަނީ ހޮސްޕިޓަލުގެ އީއާރަށް ކަމަށާއި އެވަގުތު އޭނާއަށް ފުރަތަމަ އެޓެންޑުވި ދެ ނަރުހުންނާއި ޑޮކްޓަރު ތިބީ ޕްރޮޓެކްޓިވް އިކުއިޕްމަންޓުގައި ނޫން ކަމަށެވެ.\nއެހެންކަމުން ރައްކާތެރިކަމުގެ ފިޔަވަޅެއްގެ ގޮތުން އެ ދެ ނަރުހުންނާއި ޑޮކްޓަރުން ހޯމް ކޮރަންޓީނުގައި ބެހެއްޓުމަށް ނިންމާފައިވާ ކަމަށް މަބްރޫކް ވިދާޅުވި އެވެ. އަދި ބަލިވެގެން ޑޮކްޓަރަށް ދައްކަން ދިޔަ މީހާގެ ސާމްޕަލް ނެގުމުގެ މަސައްކަތް ކުރަމުން އަންނަ ކަމަށާއި ޑޮކްޓަރާއި ނަރުހުން ގޭގައި އެކަހެރިވާން އަންގާފައިވަނީ ޓެސްޓުގެ ނަތީޖާ ލިބެންދެން ކަމަށް މަބްރޫކް ވިދާޅުވި އެވެ.


Meybiskadhuru: Boluge eh falheegai rissaathee ulhey meehun kaan rangalhu meyvaa eh – adduLIVE\nFeb 02, 2019, 10:33 ޝަބްނަމް ރަޝީދު\nމޭބިސްކަދުރަކީ ހުތް ފޮނި އަނގަޔަށް މީރު މޭވާ އެކެވެ. ތަފާތު ވައްތަރާއި ކުލަތަކުގެ މޭބިސްކަދުރު ހުންނަކަން ފާހަގަ ކުރެވެއެވެ. އާންމުކޮށް ހުންނަނީ ފެހި، ރަތް، ކަޅު، އަދި ދަނބު ކުލައިގެ މޭބިސްކަދުރެވެ. މިއީ ވެސް ހަށިގަނޑަށް ފައިދާހުރި ތަފާތު ވިޓަމިންތަކާއި، މައުދަންތައް އެކުލެވިގެންވާ މޭވާ އެކެވެ. މިއީ މޭވާއެއްގެ ގޮތުގަޔާއި، ޖޫސް ތައްޔާރުކޮށްގެންނާއި، ޖޭމާއި، ސަލަޑް ފަދަ ތަކެތި ހަދައިގެން ވެސް ބޭނުންކުރެވިދާނެ މޭވާ އެކެވެ. މޭބިސްކަދުރަށް އޭގައި ހިމެނޭ ރަތް ނުވަތަ ދަނބު ކުލަ ގެނެސްދެނީ އޭގައި ހިމެނޭ "އެންތޯސިއެނިން" ކިޔާ މާއްދާއެއްގެ ސަބަބުންނެވެ. އަދި ހުދު ކުލަ ގެނެސްދެނީ އޭގައި ހިމެނޭ "ކެޓިކިން"ކިޔާ މާއްދާއެއްގެ ސަބަބުންނެވެ.\nމޭބިސްކަދުރު ޖޫހަކީ ބޮލުގެ އެއްފަޅީގައި ރިހުން ކުރިމަތިވެފައިވާ މީހުންނަށް ބޮލުގައި ރިހުން ކުޑަކުރުމަށް، ގޭގައި ބޭނުންކުރެވިދާނެ ފަރުވާ އެކެވެ. މިޖޫސް ބޭނުންކުރަނީ ހެދުނުކޮޅު ޖޫހަށް ފެން އެއްކުރުމަކާ ނުލައެވެ.\nމޭބިސްކަދުރަކީ އެކެއުމަށްފަހު ވަރަށް އަވަހަށް ހަޖަމުކޮށް ހަށިގަނޑަށް ބޭނުންވާ މާއްދާތައް ނަގާ އެއްޗަކަށްވާތީ، މިކަމުގެ ސަބަބުން ފުއްޕާމޭގެ ތެރޭގައި ހުންނަ ތެތްކަން އިތުރުވެގެން ދެއެވެ. މިއީ ނޭވާހިއްލުމަށް ފަރުވާއެއްގެ ގޮތުގައި މޭބިސްކަދުރު އެހީވާނެ ގޮތެއްކަމަށް ބެލެވެއެވެ.\nމޭބިސްކަދުރު ބޭނުން ކުރުމުން އޭގައި އެކުލެވޭ "ރެސްވެރެޓްރޯލް" ގެ ސަބަބުން، ލޭގައި "ނައިޓްރިކް އޮކްސައިޑް"ގެ މިންވަރު އިތުރުވެއެވެ. ނައިޓްރިކް އޮކްސައިޑް އަކީ ލޭހޮޅި ފުޅާކޮށްލާ މާއްދާ އެކެވެ. މިއީ ލޭގެ އާރުގެ ތެރޭގައި "ގަނޑު ލޭކޮޅު" އުފެދުމަށް ހުރަސްއަޅައި، ހާރޓް އެޓޭކް ޖެހުމުގެ ފުރުޞަތު ކުޑަކޮށްދޭ ކަމެކެވެ. މީގެ އިތުރުން މޭބިސްކަދުރުގައި ހިމެނޭ އެންޓިއޮކްސިޑެންޓް އަކީ ލޭގައި ހިމެނޭ ނުރަގަޅު ކޮލެސްޓްރޯލް އޮކްސިޑޭޓްވުމަށް ހުރަސްއަޅާ މާއްދާ އެކެވެ. ނުރަގަޅު ކޮލެސްޓްރޯލް އަށް "އޮކްސިޑޭޝަން" ކުރިމަތިވެގެން މެނުވީ ލޭހޮޅިތަކުގެ އެތެރޭގައި ސަރުބީޖަމާވެ، ލޭހޮޅިތައް ބެދިގެނެއް ނުދާނެއެވެ. މޭބިސްކަދުރުގައި މުހިއްމު ދެފްލޭވޮނޮއިޑް ހިމެނެއެވެ. އެއީ ރެސްވެރެޓޯލް އަދި ކްއެރެސްޓިން އެވެ. މިދެ މާއްދާއަކީ ވެސް ހިތުގެ މައްސަލަތައް ދިމާވުމުގެ ފުރުޞަތު ކުޑަކޮށްދޭ ދެމާއްދާ އެވެ. އެއީ:-\n– ފްރީ ރެޑިކަލްތަކުގެ ސަބަބުން ނުރަގަޅު ކޮލެސްޓްރޯލް އޮކްސިޑޭޓްވެގެން ދިއުމަށް މިދެމާއްދާ ހުރަސްއަޅައެވެ. ކޮލެސްޓްރޯލް އޮކްސިޑޭޓްވެގެން މެނުވީ ލޮހޮޅިތަކަށް ސަރުބީގެ ފުށުން ގެއްލުމެއް ނުވާނެއެވެ.\n– ލޭގެ އާރުގެ ތެރޭގައި ޕްލޭޓްލެޓްތައް ޖަމާވެ، ގަނޑު ލޭކޮޅެއް އުފެދުމުގެ ފުރުޞަތު މިދެމާއްދާގެ ސަބަބުން، ކުޑަކުރެއެވެ. އާންމުކޮށް ހާރޓް އެޓޭކް ޖެހުމާއި، ސްޓްރޯކްޖެހުން މެދުވެރިވަނީ ލޭހޮޅިއެއްގެ ތެރޭގައި ގަނޑުލޭކޮޅެއް އުފެދިގެންނެވެ.\n– ރެސްވެރެޓްރޯލް ގެ ސަބަބުން އެންޖިއޯޓެންސިން ހޯރމޯންގެ މަސައްކަތް ދަށްކޮށްގެން އޭގެ ސަބަބުން ލޭހޮޅިތަކަށް ލިބޭ ގެއްލުން ކުޑަ ކުރެއެވެ. އެންޖިއޯޓެންސިން އަކީ ލޭހޮޅިތައް ހިމަކޮށް، ލޭގެ ޕްރެޝަރު މަތިކުރުވާ ހޯރމޯނެކެވެ. އަދި ނައިޓްރިކް އޮކްސައިޑް ގެ މިންވަރު މަތިކުރެއެވެ. ނައިޓްރިކް އޮކްސައިޑް އަކީ ލޭހޮޅިތައް ފުޅާކޮށްލާ މާއްދާ އެކެވެ. ލޭހޮޅިތައް ފިތި، ހިމަވެ، ހަނިވާވަރު ދަށްވެފައި، ލޭހޮޅިތައް ފުޅާވާ މިންވަރު އިތުރުވާނަމަ، އޭގެ ތެރޭގައި ލޭގެ ޕްރެޝަރު މަތިވުން ކުޑަވެ، ގަނޑުލޭކޮޅު އުފެދުމުގެ ފުރުޞަތު ދަށްވާނެއެވެ. އަދި ހާރޓް އެޓޭކް އާއި، ސްޓްރޯކް ޖެހުމުގެ ފުރުޞަތު ކުޑަވެގެންދާނެއެވެ.\nމީގެ އިތުރުން ތަފާތު ދިރާސާތަކުން ހޯދިފައިވާ ގޮތުގައި ހިތާއި ލޭހޮޅިތަކުގެ ޞިއްޙަތަށް ގިނަގުނަ ފައިދާތައް މޭބިސްކަދުރު ބޭނުންކުރުމުން ލިބެއެވެ. އޭގެ ތެރޭގައި ލޭގެ ޕްރެޝަރު ކޮންޓްރޯލްކޮށް ދަށްކުރުން، ހަށިގަނޑުގެ ސަރުބީގެ މިންވަރު ދަށްކުރުން، ނުރަގަޅު ކޮލެސްޓްރޯލްގެ މިންވަރު ދަށްކުރުން، ނުރަގަޅު ކޮލެސްޓްރޯލް އޮކްސިޑައިޒްވުން ދަށްކުރުނލޭގެ ތެރޭގައި ރިއެކްޓިވް އޮކްސިޖަން މޮލިކިޔޫލްގެ މިންވަރު ދަށްކުރުން، ލޭހޮޅީގެ ފާރުގައި ސެލްތައް ހަރުލުމުގެ ފުރުޞަތު ދަށްކުރުން، ޕްލޭޓްލިޓް ތައް ޖަމާވުން މަދުކުރުން، ލޭހޮޅި ފުޅާކޮށްލާން ޖެހޭ ވަގުތުތަކުގައި ލޭހޮޅީގެ އެތެރޭގެ ބަތާނަފުށުން ނައިޓްރިކް އޮކްސައިޑް ބޭރުކުރުމަށް ބާރުއެޅުން، ލޭގައި ގުލުޓަތިއޯން ގެ މިންވަރު މަތިކުރުން ހިމެނެއެވެ.\nބަނޑުހިކި ފާޚާނާ ނުކުރެވި ގިނަ ދުވަސްވާނަމަ އެކަން ހައްލުކުރުމަށް މޭބިސްކަދުރު ބޭނުންކުރެވިދާނެ އެވެ. މޭބިސްކަދުރުގައި އޯގަނިކް އެސިޑް، ހަކުރު، އަދި ސެލިއުލޯސް އެކުލެވުމުގެ ސަބަބުން މޭބިސްކަދުރާއި، މެދު ބެލެވެނީ "ބަނޑު ސާފުކޮށްދޭ ކާނާ" އެއްގެ ގޮތުގައެވެ.\nކާނާ ހަޖަމުނުވުން ރަގަޅުކުރުމުގައި މުހިއްމު ދައުރެއް މޭބިސްކަދުރު އަދާކުރެއެވެ. އެގޮތުން މޭބިސްކަދުރު ބޭނުންކުރުމުން، ހަޖަމުވުން ރަގަޅުވެ، މައިދާގެ މަސައްކަތްތަކަށް ދިރުން ގެނެސްދެއެވެ.\nމަޑު ހުދު ކުލައިގެ މޭބިސްކަދުރު ޖޫހަކީ ހަށިގަނޑުގައި ހިމެނޭ ދަގަނޑުގެ މިންވަރު އާކޮށްދީ، ވަރުބަލިކަން ފިލުވައިލާ، އެއްޗެކެވެ. އަދި ކަޅު ނުވަތަ އަދިރި ކުލައިގެ މޭބިސްކަދުރު ޖޫހުން ބައެއް ފަހަރު ހަށިގަނޑުގައި ހިމެނޭ ދަގަނޑުގެ މިންވަރު ދަށްވެގެން ދެއެވެ. މޭބިސްކަދުރު ޖޫސް ބުއިމަކީ ހަށިގަނޑުގައި ވަރުޖެހި، ބާރާއި ހަކަތަ ލިއްބައިދޭ ކަމެކެވެ. މީގެ އިތުރުން މޭބިސްކަދުރުގައި ހިމެނޭ އެންޓި އޮކްސިޑެންޓް ގެ ސަބަބުން ދިފާޢީ ބާރު ވަރުގަދަވާގޮތް ވެއެވެ.\nމޭބިސްކަދުރަކީ "ޔުރިކް އެސިޑް"ގައި ހިމެނޭ "އެސިޑިޓީ" ދަށްކޮށްދީ، ހަށިގަނޑުން ޔުރިކް އެސިޑް ބޭރުކޮށް ސާފުކޮށްދޭ އެއްޗެކެވެ. މިއީ ގުރުދާގެ މަސައްކަތަށް ލުއިކަން ގެނެސްދޭނެ ކަމެކެވެ.\nމޭބިސްކަދުރާއި ކެންސަރުގެ ފަރުވާއާއި ހުރިގުޅުން ހޯދުމަށްކުރި ދިރާސާ އަމާޒުކޮށްފައިވަނީ މައިގަނޑު3ވައްތަރެއްގެ ކެންސަރަށެވެ. އެއީ އުރަމަތީގެ ކެންސަރު، ގޮހޮރުގެ ކެންސަރު، އަދި ޕްރޮސްޓޭޓް ކެންސަރު އެވެ. އުރަމަތީގެ ކެންސަރަށް ބަލާއިރު މޭބިސްކަދުރުގައި ހިމެނޭ ފައިޓޯނިއުޓްރިއެންޓްތަކުގެ ތެރެއިން ސައިންސްވެރިން ސަމާލުކަންދިނީ، ކެޓިކިން، ޕްރޯއެންތޯސިއެނިން، އަދި ސްޓިލްބީން އަށެވެ. ގޮހޮރުގެ ކެންސަރަށް ބަލާއިރު ސައިންސްވެރިން ބޮޑަށް އަމާޒުކޮށްފައިވަނީ "އެންތޯސިއެނިން" އަށެވެ. އަދި ޕްރޮސްޓޭޓް ކެންސަރަށް ބަލާއިރު ސައިންސްވެރިން ބޮޑަށް ސަމާލުކަން ދީފައިވަނީ ސްޓިލްބީން އަށެވެ. އެއީ ރެސްވެރެޓްރޯލް ވެސް ހިމެނޭގޮތަށެވެ.ފަހުގެ ދިރާސާއަކުން ދައްކާފައިވާ ގޮތުގައި ދަނބުކުލައިގައި ހުންނަ މޭބިސްކަދުރުގެ ޖޫހަކީ އުރަމަތީގެ ކެންސަރުން، ރައްކާތެރިވުމުގައި އެހީތެރިވެދޭ އެއްޗެކެވެ. މިދިރާސާގައި ތަޖުރިބާކުރުމުގެ ގޮތުން ލެބޯޓްރީގައި މީދަލަށް މޭބިސްކަދުރު ޖޫސް ދިނުމުން އެތަކެތީގެ އުރަމަތީގައި އުފެދިފައިވާ ގަނޑު ފާހަގަކުރެވޭ ވަރަށް ހިނދި ކުޑަވެފައި ވެއެވެ.\nއުމުރުން ދުވަސްވުމުން ލޮލަށް ނުފެނުން ނުވަތަ ލޮލުގެ ފެނުމަށް ބަދަލުގެނުވާ ޙާލަތެއް ކަމުގައިވާ މެކިޔުލަރ ޑިޖެނެރޭޝަން ކުރިމަތިވުން މޭބިސްކަދުރު ބޭނުންކުރުމުން ކުޑަވެއެވެ. ދުވާލަކު3ފަހަރު ކެއުމުގައި މޭބިސްކަދުރު ހިމަނާނަމަ، މެކިޔުލަރ ޑިޖެނެރޭޝަން ކުރިމަތިވުމުގެ ފުރުޞަތު 36 އިންސައްތަ ދަށްވެއެވެ.\nމޭބިސްކަދުރުގައި ހިމެނޭ އެންޓިއޮކްސިޑެންޓްގެ ތެރޭގައި ގުނާލެވޭ ފްލޭވޮނޮއިޑް އަކީ ފްރީ ރެޑިކަލްތަކުގެ ސަބަބުން ހަށިގަނޑަށް ލިބޭ ގެއްލުންތަކުގެ ތެރޭގައި ހިމެނޭ ލޯފުސްވުން ފަދަ ކަންތައްތަކުން މިންޖުކޮށްދޭ މާއްދާ އެކެވެ. ލޯފުސްވުން ހިމާޔަތްކޮށްދިނުމުގެ އިތުރުން އެންޓިއޮކްސިޑެންޓް ތަކުގެ ސަބަބުން ހިތާއި ލޭހޮޅިތަކުގެ ބަލިތަކާއި، ކެންސަރުގެ ބާވަތްތައް، އަދި އުމުރުން ދުވަސްވުމުން ހަށިގަނޑަށް އަންނަ ބަދަލުތަކުން ހިމާޔަތްތެރިކަން ހޯދައިދެއެވެ.\nމޭބިސްކަދުރުގައި ހަށިގަނޑުގައި ހިމެނޭ ސަރުބީގެ މިންވަރު ދަށްކުރުމުގެ ކުޅަދާނަކަން ލިބިފައިވާ "ޓީރޯސްޓިލްބީން" ކިޔާ މާއްދާއެއް ހުރެއެވެ. މޭބިސްކަދުރުގެ ތޮށީގައި ހިމެނޭ "ސެޕޯނިން" އަކީ ކޮލެސްޓްރޯލްއާއި ތަތްވެގެން، ހަށިގަނޑަށް ކޮލެސްޓްރޯލް ނެގުން ނުވަތަ ދެމުން ދަށްކޮށްދޭ އެއްޗެކެވެ.\nރަތް ކުލައިގެ މޭބިސްކަދުރުގައި ބެކްޓީރިޔާ އަދި ވައިރަސްގެ ސަބަބުން ޖެހޭ ބަލިތަކާއި ދެކޮޅަށް މަސައްކަތްކުރުމުގެ ބާރު ހުރެއެވެ. ޚާއްޞަކޮށް "ޕޯލިއޯ ވައިރަސް" އަދި " ހާރޕީޒް ސިމްޕްލެކްސް ވައިރަސް" އާއި ދެކޮޅަށް މަސައްކަތްކުރުމުގެ ބާރު މިވައްތަރުގެ މޭބިސްކަދުރަށް ލިބިފައި ވެއެވެ.\nމޭބިސްކަދުރުގައި ހިމެނޭ ވަރަށް ގިނަ ފައިޓޯނިއުޓްރިއެންޓް ތަކުގައި ޖަރާސީމާއި ދެކޮޅަށް މަސައްކަތްކުރުމުގެ ބާރު ހުރެއެވެ. އެގޮތުން މިފަދަ ބާރު ހިމެނޭ މޭބިސްކަދުރުގައި ހުންނަ މާއްދާތަކުގެ ތެރޭގައި، ފްލޭވޮނޮއިޑްގެ ތެރޭގައި ހިމެނޭ "ކްއެރެސްޓިން"، ސްޓިލްބީން ގެ ތެރޭގައި ހިމެނޭ، ރެސްވެރެޓްރޯލް އަދި ޕިސިއެޓެނޯލް ހިމެނެއެވެ.\nފަހުގެ ދިރާސާއެއް ބުނާގޮތުގައި މޭބިސްކަދުރުގައި ޖަރާސީމާއި ދެކޮޅަށް މަސައްކަތްކުރުމުގެ ބާރު ލިބިފައިވާ " އޮލިގޯޕެޕްޓައިޑް" ގެ ވައްތަރުތަކެއް ހުރެފާނެ އެވެ. ނަމަވެސް މޭބިސްކަދުރުގައި ހިމެނޭ ޖަރާސީމާއި ދެކޮޅަށް މަސައްކަތްކުރުމުގެ ބާރު ލިބިފައިވާ މާއްދާތަކުން މަންފާކުރާ ހަގީގީ ގޮތް އަދި ހޯދިފައެއް ނުވެއެވެ.\nމޭބިސްކަދުރުގައި ހިމެނޭ ރެސްވެރެޓްރޯލް ގައި ހިމެނޭ އިންފްލެމޭޝަން ނުވަތަ ދުޅައާއި ދެކޮޅަށް މަސައްކަތްކުރުމުގެ ގާބިލިއްޔަތުގެ ސަބަބުން، މިއީ ކެންސަރާއި ދެކޮޅަށް މަސައްކަތްކުރުމުގެ ކުޅަދާނަކަން ލިބިފައިވާ އެއްޗެއްކަމަށް ބެލެވެއެވެ. ޚާއްޞަކޮށް ގޮހޮރާއި، އުރަމަތީގެ ކެންސަރާއި ދެކޮޅަށް މަސައްކަތްކުރުމުގެ ކުޅަދާނަކަން މިމޭވާ އަށް ލިބިފައިވެއެވެ. މޭބިސްކަދުރުގައި "އެންތޯސިއެނިން" އަދި "ޕްރޯއެންތޯސިއެނިން" ހިމެނެއެވެ. މިއީ ސެލްތައް އިތުރުވާ ދެކޮޅަށް މަސައްކަތްކުރުމުގެ ބާރު ލިބިފައިވާ މާއްދާތަކެކެވެ. ނަތީޖާއެއްގެ ގޮތުން ކެންސަރު ޖެހުމަށް މެދުވެރިވާ މާއްދާތައް އިތުރުވެ، ބޮޑުވުން ހުއްޓުވައެވެ. މޭބިސްކަދުރު ޖޫހަކީ ހަމައެކަނި ކެންސަރަށް ހުށަހެޅުމުގެ ފުރުޞަތު ކުޑަކޮށްދޭ އެއްޗެއް ނޫނެވެ. އަދި ކިއެއްތަ އެއީ ކެންސަރުގެ ސެލްތައް ބޮޑުވެ، ފެތުރިގެންދިއުން މަނާކޮށްދޭ އެއްޗެކެވެ.\nމޭބިސްކަދުރުގައި ހިމެނޭ އެންޓިއޮކްސިޑެންޓް އަދި އެންޓި އިންފްލެމޭޓަރީ ޚާއްޞިއްޔަތުގެ ސަބަބުން، އެއީ ކެންސަރާއި ދެކޮޅަށް މަސައްކަތްކުރާ ތަބީޢީ މަޞްދަރަކަށް ވެގެންދެއެވެ. އެހެނީ ކެންސަރެއް އުފެދެން ފެށުމުގެ މައިގަނޑު ދެކަމަކީ ދާއިމީ ސިފައެއްގައި ދުޅައެއް އުފެދި ރަގަޅުނުވުމާއި، ދާއިމީ ސިފައެއްގައި އޮކްސިޖަން މޮލިކިޔުލްތައް އެއްވެ އިތުރުވެ ސެލްތައް ހަލާކުވެގެން ދިއުމެވެ.\nޑރ. ޢަބްދުލް ޢަޒީޒު ޙަމީދުގެ ލިޔުމަކުން


REPORT | Nasheed Aai Yameen, Ekugai Fenidhaane Joadeh Tha? - Vaguthu\nކޮވިޑް-19: ދުނިޔެ ހުޅުވެނީ! -4ގަޑިއިރު ކުރިން\nނަޝީދާއި ޔާމީން، އެކުގައި ފެނިދާނެ ޖޯޑެއްތަ؟\n3 މަސް ކުރިން ( ޖުލައި 12, 2021 )\nރަައީސް މުހައްމަދު ނަޝީދު އާއި ރައީސް އަބްދުﷲ ޔާމީން - ވަގުތު ގްރެފިކްސް: މުހައްމަދު އަފްޒަލް\nސިޔާސީ ގޮތުން ޚިޔާލު ތަފާތުވެފައި، ކިތަންމެ ބޮޑު ހަތުރުންގެ ގޮތުގައި ޒަމާންތަކެއް ވަން ދެން ތިއްބަސް އެކުގައި މަސައްކަތް ކުރާނެ ދުވަހެއް އައިސްދާނެއެވެ. އެއީ ރާއްޖޭގެ ސިޔާސީ މަސްރަހުގައި ވެސް އާ ކަމެއް ނޫނެވެ.\nފަހުގެ ތާރީޚެއްގައި އެންމެ ބޮޑު ވާދަވެރި ކަމެއް ފެނިގެން ދިޔަ ކުރީގެ ރައީސް މައުމޫން އަބްދުލް ގައްޔޫމް އާއި ކުރީގެ ރައީސް މުހައްމަދު ނަޝީދު ވެސް އެކުގައި އެއް މޭޒަކަށް އައި މަންޒަރު ދިވެހިންނަށް ފެނިގެން ދިޔައެވެ.\nއެއް އާއިލާއެއްގެ ބަޔަކު ސިޔާސީ ގޮތުން އުފެދުނު ޚިޔާލުތަފާތުވުންތަކުގެ ތެރެއިން އަރައިރުން ބޮޑުވުމަކީ ވެސް ރާއްޖޭގެ ސިޔާސީ މަސްރަހުގައި އާ ކަމެއް ނޫނެވެ. މައުމޫނާއި އެމަނިކުފާނުގެ ކޮއްކޯފުޅު އަދި ކުރީގެ ރައީސް އަބްދުﷲ ޔާމީންގެ އަރައިރުމަކީ އިހަށް ދުވަހު ހިނގައިދިޔަ ކަމެކެވެ.\nނަޝީދުއާއި އެމަނިކުފާނުގެ ގާތް އެކުވެރިޔާ އަދި ރައީސް އިބްރާހީމް މުހައްމަދު ސޯލިހްއާ ޚިޔާލު ތަފާތުވުން އުފެދިގެން އުޅޭތާ ދުވަސްތަކެއް ވެއްޖެއެވެ. މިހާރު ނަޝީދު ވަނީ ބޮޑު ވާހަކައެއް ހާމަކުރައްވައިފައެވެ. ސިޔާސީ ގޮތުން ރައީސް ސޯލިހްއާއެކު ހުންނަވަން ދަތިފުޅުވި ވާހަކައެވެ.\nއެއާ ޖެހިގެން އެއަށް ވުރެ މާ ބޮޑު ވާހަކައެއް ވިދާޅުވިއެވެ. އެއީ ވާދަވެރި ޕީޕީއެމް ޕީއެންސީއާއި އެ ކޯލިޝަންގެ ލީޑަރު ޔާމީންގެ އެހީއަށް އެދިވަޑައިގަންނަވާ ވާހަކައެވެ. ޔާމީނަކީ ނަޝީދުގެ އެންމެ ވާދަވެރި އަދި މިހާރު އިދިކޮޅު އެންމެ ބޮޑު ލީޑަރެވެ.\nއެކަމަކު ނަޝީދުއާއި ޔާމީން އެކުގައި މަސައްކަތް ކުރައްވާ ދުވަހެއް އައުމަކީ ދިވެހިން ދެން ހައިރާން ވާނެ ކަމެއް ކަމަކަށް ނުބެލެވެއެވެ. އެހެންވިޔަސް އެ ދުވަސް އައިސްދާނެތޯ އެއީ އަދިވެސް ސުވާލެކެވެ.\nރައީސް މުހައްމަދު ނަޝީދު އާއި ރައީސް އަބްދުﷲ ޔާމީން އާއި ޑރ. މުހައްމަދު ޖަމީލް އަހުމަދު -- ފޮޓޯ: ރައީސް އޮފީސް\nނަޝީދުގެ މި ޑީލު ސާފު، ބަރުލަމާނީ ގެނައުން\nބަރުލަމާނީ ނިޒާމަކީ ރައީސް ނަޝީދުގެ އަމާޒެކެވެ. ރާއްޖޭގައި ވެރިކަން ކުރާނެ ނިޒާމެއް ކަނޑައަޅަން 2007 ވަނަ އަހަރު ބޭއްވި ރައްޔިތުންގެ ފެންނަ ނުފެންނަ ވޯޓުގައި ނަޝީދުއާއި އެމްޑީޕީން ތާއީދު ކުރީ ބަރުލަމާނީ ނިޒާމަކަށެވެ.\nއޭރު ރައީސް ޔާމީން ވެސް މަސައްކަތް ކުރައްވަމުން ގެންދެވީ ޕީއޭގެ ނަމުގައި ޕާޓީއެއް އުފައްދައިގެންނެވެ. އެމްޑީޕީގެ އިތުރުން ޔާމީންގެ ޕީއޭ ވެސް އޭރު ތާއީދު ކުރީ ބަރުލަމާނީ ނިޒާމަކަށެވެ.\nބަރުލަމާނީ ނިޒާމު ގެންނަން އެމްޑީޕީއާއި ޕީޕީއެމް ގުޅިގެން މަސައްކަތް ކުރައްވާ ވާހަކަ ނަޝީދުގެ އަރިސް ބޭފުޅުން ފުރަތަމަ ވިދާޅުވަމުން ގެންދެވިއެވެ. ބިލެތްދޫ ދާއިރާގެ މެންބަރު އަހްމަދު ހަލީމް (ދޮންބިލަތް) ވެސް ވަނީ ނިޒާމު ބަދަލު ކުރާނީ އިދިކޮޅުގެ ތާއީދު ލިބިގެން ކަމަށް ކުރިން ވިދާޅުވެފައެވެ.\nމީގެ ދެ ހަފުތާ ކުރިން އާންމުންގެ ސުވާލުތަކަށް ޖަވާބު ދެއްވަމުން ނަޝީދު ވަނީ އެމްޑީޕީގެ ރިޔާސީ ޕްރައިމަރީގައި ވާދަކުރައްވާނެ ކަން އިއުލާން ކުރައްވައިފައެވެ. އެކަމަކު އެއަށް ވުރެ ބޮޑަށް ބޭނުންފުޅުވަނީ 2023 ގެ ކުރިން ނިޒާމު ބަދަލުކޮށް ބޮޑުވަޒީރަށް ކުރިމަތިލައްވަން ކަމަށް ވިދާޅުވިއެވެ.\nއެ މަސައްކަތް ކުރައްވަން ބޭނުންފުޅު ވަނީ ޔާމީންއާއި ޕީޕީއެމްއާ އެކު ކަމަށް ނަޝީދު ވިދާޅުވިއެވެ. އެ ގޮތަށް ފާހަގަކުރެއްވީ ވެސް ކުރިން ބަރުލަމާނީ ނިޒާމަށް ޔާމީން ވެސް ތާއީދު ކުރައްވާފައި އޮތް ކަން ވިދާޅުވުމަށް ފަހުގައެވެ.\nދެން ނަޝީދު ވިދާޅުވަނީ ޔާމީނަށް ވެސް ވެރިކަމަށް ކުރިމަތިލެއްވެން ވާނެ ކަމަށް އެމަނިކުފާނު ގަބޫލު ކުރައްވާ ކަމަށެވެ. އެހެން ވިދާޅުވިއިރު ނަޝީދަކީ ރައްޔިތުންގެ މަޖިލީހުގެ ރައީސްގެ ހައިސިއްޔަތުން ޖޭއެސްސީގެ މެންބަރެކެވެ.\nޖުޑިޝަލް ސާވިސް ކޮމިޝަން (ޖޭއެސްސީ) އަކީ ފަނޑިޔާރުންގެ ކަންކަން ބެލުމަށް ގާނޫނު އަސާސީގައި ބަޔާން ކޮށްފައިވާ ކޮމިޝަނެކެވެ. އެ ކޮމިޝަންގެ ރައީސްއަކީ ތުޅާދޫ ދާއިރާގެ މެންބަރު ހިސާން ހުސައިންއެވެ.\nއެމްޑީޕީގެ މެންބަރަކު ވެސް ވިދާޅުވި ގޮތުގައި ބަރުލަމާނީ ނިޒާމު ގެނައުމާ މެދު ވެސް ނަޝީދުއާއި ރައީސް ސޯލިހްއާ ޚިޔާލު ތަފާތެވެ. އެއީ ރައީސްއަށް ތާއީދު ކުރައްވާ އެއްވެސް މެންބަރަކު ބަރުލަމާނީ ތާއީދު ކުރައްވާ ވާހަކަ ދައްކަވާފައި ނުވާ ކަން އޭނާ ފާހަގަކުރައްވައެވެ.\nމީގެ އިތުރުން ބަރުލަމާނީގެ ވާހަކަ ނަޝީދު ގެންނަވާއިރަށް ރިޔާސީ ނިޒާމުގެ ދިފާއުގައި އެމްޑީޕީގެ ބައެއް މެންބަރުން ނުކުންނަވާ ކަން ވެސް އޭނާ ފާހަގަކުރެއްވިއެވެ. އެއީ ވެސް ރައީސް ސޯލިހަށް ތާއީދު ކުރައްވާ މެންބަރުންނެވެ.\nއައްޑޫ މީދޫ ދާއިރާގެ މެންބަރު ރޮޒައިނާ އާދަމްއާއި، އައްޑޫ މަރަދޫ ދާއިރާގެ މެންބަރު އިބްރާހީމް ޝަރީފް (މަވޯޓާ) އާއި، ތިނަދޫ ދެކުނު ދާއިރާގެ މެންބަރު އަބްދުﷲ ސަނީފް ފަދަ ބޭފުޅުން ވެސް އާންމު ގޮތެއްގައި ރިޔާސީ ނިޒާމު ބާއްވަން ތާއީދު ކުރައްވާ ވާހަކަ ދައްކަވާފައިވެއެވެ.\nރައީސް މުހައްމަދު ނަޝީދުއާއި ރައީސް އިބްރާހީމް މުހައްމަދު ސޯލިހް – ފޮޓޯ: ރައީސް އޮފީސް\nނަފުރަތުގެ ބިލަށްވީ ގޮތާ މެދު ނަޝީދުގެ ނުރުހުން\nރައީސް އިބްރާހީމް މުހައްމަދު ސޯލިހްގެ އިސްތިއުފާއަށް ގޮވާ ހިސާބަށް ކަންކަން ގޮސްފިއެވެ. ރައީސް ސޯލިހްއާ މެދު ހިތްހަމަޖެހިވަޑައިނުގެން އެމަނިކުފާނަށް ބަސް ރައްދު ކުރައްވައި ނަޝީދަށް ތާއީދު ކުރައްވާ މެންބަރުން ވާހަކަ ދެއްކެވީ އެންމެ ފަހުން ބޭއްވި މަޖިލީހުގެ ޖަލްސާގައެވެ.\nއެ ޖަލްސާގައި ނަޝީދުގެ އަރިސް މެންބަރުން ނުރުހުން ފާޅުކުރެއްވީ ނަފުރަތުގެ އަމަލުތަކަކީ ޖިނާއީ ކުށެއްގެ ގޮތުގައި ކަނޑައަޅަން ގާނޫނުލް އުގޫބާތަށް އިސްލާހު ގެނައުމުގެ ބިލު ފާސްނުކޮށް އަނބުރާ ޖުޑިޝަރީ ކޮމިޓިއަށް ފޮނުވާލަން އެމްޑީޕީގެ ޕާލިމެންޓްރީ ގްރޫޕްގެ އަޣުލަބިއްޔަތުން ނިންމުމާ ގުޅިގެނެވެ.\nޖޭއެސްސީގެ ރައީސް ހިސާން ހުށަހަޅުއްވާފައިވާ އެ ބިލަކީ ސަރުކާރުގެ ފަރާތުން ހުށަހެޅުއްވި ބިލެކެވެ. އެކަމަކު އެއީ ސަރުކާރުގެ ބިލެއް ނޫން ކަމަށް ދައްކަން އުޅޭ ކަމަށް ތުހުމަތު ކުރައްވައި ރައީސަށް ވަރަށް ބޮޑަށް ފާޑުވިދާޅުވެ އެ މެންބަރުން ވާހަކަ ދެއްކެވިއެވެ.\nއެމްޑީޕީގެ މެންބަރަކު ވިދާޅުވި ގޮތުގައި ނަފުރަތުގެ ބިލަށް ޖުޑީޝަރީ ކޮމިޓިން އެހާ ގިނަ އިސްލާހުތައް ގެންނަން ޖެހިގެން ވެސް ނަޝީދަށް ތާއީދު ކުރައްވާ މެންބަރުން ހިތްހަމަޖެހިވަޑައިނުގެން ތިއްބެވި ކަމަށެވެ.\nމީގެ އިތުރުން، ކޮމިޓީއަށް އަނބުރާ ފޮނުވާލަން ނޫނީ އިތުރު އިސްލާހުތައް ގެންނަން މެންބަރަކު ހުށަހަޅުއްވަން އުޅުމުން މާ ބޮޑަށް ހިތްހަމަޖެހިވަޑައިނުގެން އުޅުއްވި ކަމަށް އެ މެންބަރު ވިދާޅުވިއެވެ.\n"ސަރުކާރަށް ވަރަށް މުހިއްމު ތިން ބިލަކަށް ވޯޓަށް އެހި ދުވަހު ވެސް އެމްޑީޕީގެ މެންބަރުންތަކެއް ވޯޓު ނުދެއްވާ ބޭރުގަ ތިއްބެވި ދޯ، އެއީ ހަމަ ނަފުރަތުގެ ބިލާ މެދު ވަރަށް ބޮޑަށް ހިތްހަމަނުޖެހިގެން އުޅުއްވައިގެން، ފަހުން ވަރަށް ހޫނުކޮށް ތަޅުމުގައި ވެސް ވާހަކަ ދެއްކެވި ދޯ،" އެމްޑީޕީގެ މެންބަރު ވިދާޅުވިއެވެ.\nނަޝީދު އެމްޑީޕީގެ ވަޓްސްއެޕް ގްރޫޕަށް ފޮނުވި މެސެޖްގައި ވެސް ވަނީ މި ގޮތަށެވެ. އެމްޑީޕީގައި ވެސް ހަރުކަށި ވިސްނުން މިހާރު އެބަ އޮތް ކަމަށް އެމަނިކުފާނު ވިދާޅުވިއެވެ. އަދި ޕީޕީއެމްއާއި ޕީއެންސީގެ އެހީއަށް އެދިވަޑައިގަންނަވާނީ މެދުމިނުގެ ދީނީ ސިޔާސަތަށް ތާއީދު ކުރައްވާ ނަމަ ކަމަށް ވިދާޅުވިއެވެ.\nމެންބަރު ހިސާން ހުސައިން އާއި ރައީސް މުހައްމަދު ނަޝީދު\nއެހެން ބަޔަކާ ގުޅުމުގެ ވިސްނުމެއް ޕީޕީއެމް ޕީއެންސީގައި ނެތް!\nއިިދިިކޮޅު ކޯލިޝަންގެ ލީޑާޝީޕްގެ ސްޓޭންޑްއަކީ އިދިކޮޅު ޕީޕީއެމްއާއި ޕީއެންސީ މަސައްކަތް ކުރެއްވުމެވެ. އިތުރު ބަޔަކާ ގުޅުމުގެ ވިސްނުމެއް ޕީޕީއެމް ޕީއެންސީގައި ނެތެވެ. މިހާރު އޮތް ސަރުކާރާ އިދިކޮޅު ހަމައެކަނި ބަޔަކީ ވެސް އެ ދެ ޕާޓީ ކަމުގައި އެބަ ވިދާޅުވެއެވެ.\nޕީޕީއެމްއާއި ޕިއެންސީގެ އެކްޓިން ލީޑަރު އަބްދުލް ރަހީމް އަބްދުﷲ (އަދުރޭ) ވިދާޅުވީ މިހެނެވެ. އެމްޑީޕީން އަދި ނަޝީދުގެ ހުށަހެޅުއްވުމެއް ވެސް އިދިކޮޅު ކޯލިޝަނަށް ލިބިފައި ނުވެއެވެ. ލިބުނަސް އެ ހުށަހެޅުމެއް ގަބޫލު ނުކުރައްވާނެ ކަމަށް އޭނާ ވިދާޅުވިއެވެ.\nއަދުރޭ އިތުރަށް ވިދާޅުވީ، ރައީސް ނަޝީދު އެދިވަޑައިގަންނަވާ ދީނީ ސިޔާސަތުތައް އަދި އެހެން ސިޔާސަތުތަކަށް ވެސް އިދިކޮޅު ކޯލިޝަންގެ ތާއީދު ނޯންނާނެ ކަމަށެވެ.\n"ޕީޕީއެމްއާއި ޕީއެންސީއަކީ އެހެން ސިޔާސީ ލީޑަރުންގެ ސިޔާސީ ފިކުރު ޕްރޮމޯޓް ކުރަން އޮތް ޕްލެޓްފޯމްއެއް ނޫން، މިއީ ރައީސް ޔާމީންގެ ސިޔާސީ ފިކުރު،" އަދުރޭ ވިދާޅުވިއެވެ.\nއަދުރޭ ފާހަގަކުރެއްވި ގޮތުގައި، ރައީސް ޔާމީންގެ ފިކުރަކީ މާތްވެގެންވާ އިސްލާމް ދީނާއި ދިވެހި ގައުމުގެ މިނިވަންކަން ހިމާޔަތްކޮށް، ބޭރު ގައުމުތަކަށް ބަރޯސާވާން ނުޖެހޭ އަމިއްލަ އިގްތިސާދެއް ބިނާ ކުރުމުގެ ސިޔާސީ ފިކުރެވެ.\nއިދިކޮޅު ލީޑަރު، ރައީސް އަބްދުﷲ ޔާމީންއާއި އިދިކޮޅުގެ ވަގުތީ ލީޑަރު އަބްދުލް ރަހީމް އަބްދުﷲ – ވަގުތު އިމޭޖްސް: މުހައްމަދު އަފްޒަލް\nޕީއެންސީގެ ޕާލިމެންޓްރީ ގްރޫޕްގެ ލީޑަރު އާދަމް ޝަރީފް ވެސް މި ޔަގީންކަން ދެއްވައެވެ. ފުރަތަމަ ކަމަކީ ރައީސް ނަޝީދުއާ އެކުގައި މަސައްކަތް ނުކުރައްވާނެ ކަމެވެ. ދެވަނަ ކަމަކީ އެމްޑީޕީއާއެކު މަސައްކަތް ނުކުރައްވާނެ ކަމެވެ. އަދި މި ސަރުކާރާއެކު މަސައްކަތް ނުކުރައްވާނެ ކަމެވެ.\nޕީއެންސީގެ ނައިބު ރައީސް އަދި ނައިފަރު ދާއިރާގެ މެންބަރު އަހްމަދު ޝިޔާމް ވެސް މި ކަން ފާހަގަކުރެއްވިއެވެ. މި ގޮތުން ދަނގެތި ދާއިރާގެ މެންބަރު މުހައްމަދު ނާޒިމް ޕާޓީއެއް އުފައްދަަވަނީ ރައީސްގެ އިރުޝާދުން ކަމަށް ތުހުމަތު ކުރައްވައި ވިދާޅުވަނީ އެކުގައި މަސައްކަތް ނުކުރެވޭނެ ކަމަށެވެ.\nއަދުރޭ ވެސް ނާޒީމް އުފައްދަވާ ސިޔާސީ ޕާޓީއާ ގުޅޭ ގޮތުން ފާހަގަކުރެއްވީ މި ކަމެވެ. އެ ޕާޓީއާ އެކު މަސައްކަތް ކުރުމުގެ ޝައުގުވެރިކަން އިދިކޮޅު ކޯލިޝަންގައި ނެތް ކަމުގައެވެ.\nޕީޕީއެމްއާއި ޕީއެންސީގެ ސްޓޭންޑް އަދި ފެންނަނީ މި ގޮތަށެވެ. އެކަމަކު ވާދަވެރި އެ ދެ ލީޑަރުން އެކުގައި ނުފެންނާނެއޭ ބުނަން އަދިވެސް ދައްޗެވެ. ގައިމު ވެސް ނަޝީދަށް މިހާރު އެ ގޮތް ރަނގަޅުހެން ބެލެވެއެވެ. 2023 ގެ ރިޔާސީ އިންތިޚާބަށް ސިޔާސީ މަސްރަހު މިހާރުން ފެށިގެން ހޫނުވާން ތައްޔާރު ވެއްޖެއެވެ.\n"ޔާމީންއާއި ނަޝީދު، އަންދާޒާއެއް ނުކުރެވޭ އެކުގައި މަސައްކަތް ކޮށްދާނެ ކަމަކަށް، އެކަމަކު އަންދާޒާ ނުކުރާ އެތައް ކަމެއް މިހާރު ވެސް ވެއްޖެ،" ސިޔާސީ މަސްރަހު ދިރާސާ ކުރާ ފަރާތަކުން ބުންޏެވެ.\nވާނެ ގޮތެއް ބަލަން ތިބެމާއެވެ.\nރައީސް ސޯލިހް ކަނޑޫދޫއަށް ފުރާވަޑައިގެންފި\nރައްޔިތުންނަށް ބުރައަކަށް ނުވެ ނަޝީދު ރިޓަޔާވާން ގޮވާލައިފި\nއާހިތްވަރަކާއިއެކު ގައުމީ ޓީމް އަލުން ނިކުންނާނެ - ނަޝީދު\nޖުލައި 12, 2021 20:21\nތިދެމީހުން އެކުގައި ކޮއްމެފަދަ ތަނަކުންެވެސް ފެނިދާނެ.\nނަމަވެސް ރޔ ބުއްޅަބޭއާއި ގުޅޭ ހިސާބުން އަހަރުމެން އެމަނިކުފާނުވެސް ދޫކޮށްލާނަން.\nޖުލައި 13, 2021 10:24\nފުރަތަ ރޔާމީނަށް ތާއިދުކުރާނަމަ އެމަނިކުފާނު ކުރާނެކަންތަކާ ނުކުރާނެ ކަންތައް އެބަޖެ ހޭ ގަބޫލުކުރަން...ރޔާމީން މޑޕއާއެކު ޑީލެއްގަވިޔަސް ހެޔޮ ހިތުންވިޔަސް މަސައްކަތް ކުރާނެނަމަ މި ހާދުވަ ހު ޖަލުގަ ނުއޮންނާނެ..އަދި މމޕރސގެ މައްސަލައިގަ ނުދުވާނެ ރޔާމީންގެ ފަ ފަތަކުން..ރޔާމީންދެކެ ރައްޔިތުން ލޯބިވާތީ އެކަންބަދަލުކުރަން ޝައިތޯނީ ވަސްވާސް އެފައްދަނީ ސަރުކާރު ކޯލިޝަނުން..\nޖުލައި 12, 2021 20:23\nފެނިދާނެހޭ؟؟؟ ފެންނާނެ. ވައްކަން ކުރަންވީމާ ވަގުން އެއްތަން ވާނެ.\nޖުލައި 12, 2021 22:47\nޖުލައި 12, 2021 20:25\nދެމީހުންނަކީ ވެސް ކުރިޔަށް6ކުޅި ކުޅުއްވަވާ ދެމީހުން.\nޖުލައި 12, 2021 20:33\nނަސީދާ ގުޅިގެން އެއްވެސް ކަމެއް ކޮށްފިނަމަ ފަހުން ހިތާމަ ކުރަން ޖެހިދާނެ. އަދީބު ބޮލަށް ސަވާރުވީ ވެސް ނަސީދު އަދީބަށް ކިޔަވާދިން މަކަރު ބޭނުން ކޮށް އަދީބު ސަވާރުވީ ފާތުމަގެ ބޮލަށާ އެހެން ..........؟ ތަކަށް.ދެބންފެށީ ޕީޕީއެމް ބައިކޮށްލަން މިހާރު މިރާވަނީ ނަސީދު ޕީޕީއެމްތެރެއަށް ވައްދައިފިނަމަ ޕީޕިއެމްއަށް ކުރިއެރުމެއްނުލިބި އެމްޑިޕީ އަށް 2023 ކާމިޔާބު ކޮށްދިނުމުގެ އުކުޅު. ނަސީދަކި ގެއެއްގެ ވޮށުއައްޔަށް ވެސް ކާރި ނުކުރާވަރުގެ ނުބައި ނުލަފާ މީހެއް. މީނަ ޕިޕީއެމާއި ގުޅިއްޖެ ނަމަ ޔާމީނަށް ސަޕޯޓެއް ނުކުރާނަން.\nޖުލައި 12, 2021 21:23\nޔާމީނުގެ ރަނިންމޭޓަކަށްރަނގަޅުވާނެދޯ ؟\nޖުލައި 12, 2021 21:58\nޔާމީނު ވާހަކަ ނުދައްކާ\nވަގުތު ނޫހަށް ނޭގިވިޔަސް މި ލިއުމުގައު ޖޯޑެއްގެ ފޮޓޯ އެބައިން ޖަހާފައި\nޖުލައި 12, 2021 21:59\nޕީޕީ މީހުން ނޫޅޭ ނައިބް ރައިސް ކިޔާ މުޑުވަކެއް ނުލިބިގެން\nނީލަމައް ޕީޕީ ލައިގެން\nޖުލައި 12, 2021 22:14\nމީނަ އާ ރައީސް ޔާމީން ގުޅިއްޖެނަމަ ރައީސް ޔާމީނު ވިޔަސް ދޫކޮށްލާނަން\nޖުލައި 12, 2021 22:34\nހަދާންކުރާތި ނަމަނަމަ ނަޝީދާ ނުގުޅޭތި އަހަރެމެން މިތިބީ ވަރަށް ގަދަޔަށް ރައީ ސް ޔާމީންގެ ފިކުރުގައި ޖެހިފަ ނަމަވެ ސް އެކެރަފާ ނަޝީދާ ރައީ ސް ޔާމީން ގުޅޭހި ސާބުން އަހަރެމެން ރ މައުމޫން ދޫކޮއްލިގޮތަށް ރައީ ސް ޔާމީންވެ ސް ދޫކޮއްލާނަން އެއްވެ ސް ޕާޓީއަކާއި ކޯލިޝަންނުހަދާވެ ސް ޕޕއެމް އެއްބުރުން ކާމިޔާބުކުރާނެ މާޝާﷲ ކުރެވޭނެ ކުރަންއެނގޭނެ ކީއްކުރަން ހަދާ ކޯލިޝަނެއްތޯ ޕޕއެމް ކޯލިޝަންހަދާވަރު ޕާޓީއެއް މިދިވެހި ރާއްޖެއަކު މިހާރަކު ނޯންނާނެވަރަށް ސާފް މިދިވެހިރާއްޖޭގައި މިހާރުއޮތީ ހަމައެކަނި ރައީ ސްޔާމީންގެ ފިކުރު އެެއޮތީއެކަންފެންނަންދޯ ކައުން ސިލް އިތިހާބަށްބަލާލީމައެނގޭނެ މިހާރު މިދިވެހިރާއްޖޭގައި އޮތީހަމައެކަނި ރައީ ސއޔާމީންގެ ފިކުރު ަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަ ގަބޫލު ކުރިޔަ ސްނުކުރިޔަ ސް ހަޖަމްނުވިޔަ ސް ހަޤީޤަތަކީ ތަރައްގީއަކީ ކުރާނީ ކުރެވޭނީ ކުރަން އެނގޭނީ ހަމަ ހަމަ ެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެ އެކަނި ޕޕއެމް އަށް ރައީ ސް ޔާމީންއަށް ބޮޑު ކޯލިޝަނެއް ހަދައިގެން ކަމެއްކުރެވޭނަމަ މިހާދުވަ ސްވާއިރު ހުންނާނީ ކުރެވިފަދޯ ކަމެކުރަން އެނގުމަށްވުރެ ކުރަންނޭނގުމުގެ ނަތީޖާ މިހާރު ބޮޑު ކޯލިޝސަނުން ފެންނަމުތިދަނީ؟؟؟ ދެންވެ ސް ކަންކަމާކުރިމަތިލާއިރު ތިމާމެނަށް ކުރެވޭވަރުގެ ކަންކަމާ ކުތިމަތިލިއްޔާ މާތާހިރުވާނެ ރައީ ސޔާމީން ކޯލިޝަނަކާއި ނުލައި ބޮޑުބޮޑު މާ ސިން މާ ސިންގާ ބުރުޖެއް ްްްްްްްްްްްްްްްްްްްްްްްްެްްްްްްްްްްްްްްްްްްްްްްްް އެޅިއިރު ބޮޑުބޮޑު މާ ސިންގާ ކޯލިޝަނަކުން މުޅިރާއްޖެ ވިއްކައިގެން ރައްޔިތުން ބަނޑަށްޖައް ސައިގެން ވެ ސް ބުރުޖެއް ނޭޅުނު ފިނޑި ބަޔަކު އަނެއްކާވެ ސް ރައްޔިތުން ގުބޯހައްދަ ރިޔާ ސީއޭ ބަރުލަމާނީއޭ ކިޔަކަ ސް ރައްޔިތުން ދެންތިބައިގަނޑު ބަލައެއްނުގަންނާނެ ކޮންމެކަމަކައްވެ ސް ﷲ ގެ ކުޅަދުންވަތަކަން ޔާﷲ ހަމަ އެބައިމީހުންގެ ތެރެއިން އެބައިމީހުން ބައިބައި ކުރަށްވައިފި سبحانﷲ ﷲ ގެ ކުޅަދުންވަންތަކަން ނިކަންދެކިބަލަ ޢިބުރަތަކަށް ނުވޭތޯ؟؟؟؟؟؟؟؟\nޖުލައި 12, 2021 23:49\nރައީސް ޔާމީންގެ ކެރިއަރު ދުއްވާލަން ރާވާ ރޭވުމަކާ ވައްތަރީ، ޔަހޫދީން އެބައިމީހުންގެ އެޖެންޑާ ކާމިޔާބުކުރުމަށް ކޮންމެފަދަ ޖަރީމާއެއްވެސް ހިންގައިފާނެ.\nޖުލައި 13, 2021 00:34\nނަޝީދަކީ ޒަހަރު. ކިރަށް އެޅިޔަސް ފެނަށް އެޅިޔަސް މުޅި އެތި ހަރާބުވާނެ. ނަޝީދު ނޫން މީހެއް މި ގައުމަށް ބޭނުން ވަނީ\nޖުލައި 13, 2021 01:41\nއާ ޕާޓީއެއް ހަދަންވީ ، އަންނިއަށް ވަފާތެރި މީހުން ޕާޓީގެ ބޮޑުންނަށް ލައިގެން ، ޕީޕީއެމް އަދި އެނޫންވެސް ޕާޓީ ތަކާ ހަދަން ޖެހޭނީ ޕޮލިޓިކަލް ކޮއޮލިޝަން ، ރައީސްއަށް ތާއީދު ނުކުރަންޏާ ދެން މި ނޫން ގޮތެއް އޮތްކަމަކަށް ނުފެނޭ ، ބަސްނުވިކޭ އޮޑީގެ ދިރުނބާ ގޮޅުގަ ހުރުމުގެ ބޭނުމެއް ނެތް\nޖުލައި 13, 2021 02:29\nނަޝީދު ހުންނަ ކޮށްމެ ޕާޓީއަކީ އަހަރެން ދެކޮޅު ޕާޓީއެއް.\nޖުލައި 13, 2021 02:50\nޔާމީން އަދި ނަޝީދުގެ ޖޯޑަކަށް ކަމަކު ނުދޭ އަހަންނަށް އަދިވެސް އެންމެ ކަމުދާ ޖޯޑަކަށް ފެންނަނީ މުއާ އާއި އައްޒަ\nޖުލައި 13, 2021 04:43\nހަމަ ގައިމުވެސް އަދުރޭ ހުރީ ސަރުކާރާ ޑީލްހަދާ ނިމިފަ. ލޮބުވެތި ރައީސް ޔާމިނޭ ކިޔާ އޭނަގެ ބޭނުމަކީ ޔާމިން ގޮޅީގަ ބޭއްވުން. މިކަން ޔާމިނަށް އެނގޭ.\nޖުލައި 13, 2021 04:52\nޔާމީނާއި އަންނިޔާ ގުޅުމަކުން މިވަގުތު އެއްވެސް މައްސަލައެއް ނެތް ނަމަވެސް ޔާމީނަށް ކޮށްފައިވަނީ ސިޔާސީ ހުކުމެއްކަން ގަބޫލުކުރަން ޖެހޭނެ އަދި ޔާމީނަށް 2023 ގައި އިންތިހާބުގައި ވާދަވެސް ކުރެވެން ޖެހޭނެ މިވަގުތު މިގައުމުގެ ހުންގާނު ބަދަލު ކުރަން އެބަޖެހޭ އެއީ ގައުމަށާއި ރައްޔިތުންނަށް އެންމެ ފައިދާހުރި ގޮތްކަމަށް ބެލެވޭ އަންނި ކީއްކުރަން ކޮންމެ މީހަކާ ގުޅިގެން ވިޔަސް ޔާމީނުގެ ސްޓޭންޑް ނަގަންޖެހޭ ވަގުތު މިއޮތީ ޖެހިފަ ޕޕމ ގެ މެންބަރުންވެސް ލީޑަރޝިޕުންވެސް މިކަމަށް ފުންކޮށް ވިސްނުމަކީ ވަރަށް މުހިންމު ކަމެއް ޔާމީނަށް ހެޔޮ އެދޭނަމަ ޕޕމ ޕއސގެ ލީޑަރޝިޕް މިވަގުތު އާންމު މެންބަރުންނަށް ވާނުވާ ކިޔައިދީ އެމަނިކުފާނަށް ރަނގަޅުގޮތް ވޭތޯ މަސައްކަތް ކުރަން ޖެހޭނެ ގޮތް ދޫކޮށް ހަރުކަށި ނުވުމަށް ޕޕމގެ ލީޑަރޝިޕަށް ގޮވާލަން\nޖުލައި 13, 2021 05:09\nތި ދެ ވަގުން ކޮައްފަ ނުކުރާނެކަމެއް ނޯންނާނެ\nޖުލައި 13, 2021 08:07\nރައީސް ޔާމީން މިހާރު ހުރި ހާލަތަށް ބަލާއިރު ރައީސް ޔާމީން މިނިވަންވެ އިންތިޚާބުގައި ވާދަކުރެވޭނަމަ ނަޝީދާއެކު މަޝްވަރާ ނުކުރެވެންވީ ސަބަބަބެއް ނެތެވެ. އެކަން އެގޮަށް ވިޔަނުދޭނެ މިވެރިކަމުގެ ބާރު އޮތްހާ ދުވަހަކު އެމީހުން ބުނާ ކޮންމެ އެއްޗަކަށް އެހާ އަވަހަށް ޖަދަލުކޮށްގެނެއް. އަދުރޭގެ ވާހަކައަށް ޕީޕީއެމްގެ މެމްބަރެއްގެ ހައިސިއްޔަތުން ތާއީދެއް ނުކުރަން. ސިޔާސީ ކަންކަމަކީ ކޮންމެ ބަޔަކާއެކުވެސް މަޝްވަރާ ކުރެވެން ވާނެ ކަންކަންކަން.\nޖުލައި 13, 2021 08:31\nއަންނި އެބަ ބުނޭ ރައީސް އިބޫ ހުރީ ތާށިވެފައޭ\nނޫސްވެރި އަޅެ ބައްލަވާދެއްވަފާނުތޯ ކޮންތަނެއްތޯ ތާށިވެފަހުރީ ، އިނގިލިތޯ، ނަގޫތީ، ނުވަތަ މުޅި ހަށިގަނޑުތޯ. ؟؟\nޖުލައި 13, 2021 08:43\nއަންނި އާއި ގުޅުމަކީ ކުރަން ހެޔޮ ވާވަރު ކަމެއްނޫން..\nޖުލައި 13, 2021 09:22\nގައުމީ ކަންކަމުގައި ރައީސް ޔާމީން ކޮންމެ ބޭފުޅާކާ އެކީގަވެސް މަސައްކަތް ކުރައްވާނެ. އަދި އިސްޮާމްދީންގެ އުސޫލްތަކާ ހިލާފް ނުވާ ކޮންމެ މީހަކާ އެކީގަވެސް ރައިީސް ޔާމީން މަސައްކަތް ކުރައްވާނެ. އެންމެ ފުރަތަމަ އިސްލާމްދީން ދެން ގައުމު\nޖުލައި 13, 2021 21:06\nއަނހާ ރޮނާލްޑޯ ބާރސާ އަށްތަ؟\nޖުލައި 13, 2021 22:45\nދެ ތޯގޫތު ހެހެހެ\nޖުލައި 15, 2021 10:12\nބިނާކުރަނިވި ފިކުރާއި ވީރާނާ ކުރާ ސައިތާނީ ފިކުރު\nމިސްކިތްތަކުގެ ފެންޑާގައި ދެ ޖިންސު އެކުގައި ނިދާފައި!\nރާއްޖެ-ލަންކާ މެޗުގެ ޓިކެޓު ނުލިބުމުން އާންމުން ރުޅިގަދަވެ، މުޒާހަރާގައި!\nހުޅުމާލޭ ކައިރިން ނަގޫރޯޅިއެއް އުފެދިއްޖެ\nސައިކަލާއި ބައިސްކަލް ހެދުމަށް މަޝްހޫރު ހަސަންފުޅުބެ ނިޔާވެއްޖެ


Aa gavaidha eku TAXI driverun anekka ves muzaaharaa ah | Mihaaru\nޚަބަރު / ޓެކްސީ ހިދުމަތް\nއާ ގަވައިދާ އެކު ޓެކްސީ ޑްރައިވަރުން އަނެއްކާވެސް މުޒާހަރާއަށް\nމާލެ-ހުޅުމާލެ ހައިވޭގައި ޓެކްސީތަކެް ދަތުރުކުރަނީ. ޓެކްސީ ކުރުމުގެ ގަވައިދަށް ގެނައި ބަދަލާ މެދު ޑްރައިވަރުން ހިތް ހަމަ ނުޖެހޭ\n04 އޯގަސްޓް 2019 - 11:32\nޓެކްސީތަކުގައި މީޓަރު ހަރުކުރަން ޖެހޭ ގޮތަށް ހަމަޖައްސައި، މާލެ ސަރަހައްދުގައި ދަތުރަކަށް ނެގޭނެ އެންމެ ބޮޑު އަގަކީ 75ރ. ކަމަށް ހަމަޖެއްސުމުން މުޒާހަރާ އަށް ނުކުންނަން ޓެކްސީ ޑްރައިވަރުން ތައްޔާރުވާން ފަށައިފި އެވެ.\nޓެކްސީ ސެންޓަރަކުން "މިހާރު" އާ ވާހަކަ ދެއްކި މީހަކު ބުނީ ބުދަ ދުވަހު މުޒާހަރާ ކުރުމުގެ އިންތިޒާމްތައް ހަމަޖައްސަމުން އަންނަ ކަމަށެވެ. މުޒާހަރާ ސަރުކާރަށް ޑިމާންޑްކުރަން އުޅެނީ ކޮން ކަންތައްތަކަކަށް ކަމެއް އަދި ސާފެއް ނުވެ އެވެ.\nމުޒާހަރާ އަށް ނުކުންނަ ސަބަބާ ބެހޭ ގޮތުން ވާހަކަ ދެއްކި ޑްރައިވަރަކު ބުނީ ޓެކްސީ ޑްރައިވަރުންގެ މައިގަނޑު ތިން ކަންބޮޑުވުމެއް މިފަހަރު އެބަ އޮތް ކަމަށެވެ. އެގޮތުން އެންމެ ބޮޑު ކަމަކީ އޭނާ ބުނި ގޮތުގައި އަލަށް ހުއްދަ ދިން އެޕްލިކޭޝަންތަކާ އެކު، ޓެކްސީ ކުރުމަށް ރަޖިސްޓްރީކޮށްފައި ނެތް އަމިއްލަ ކާރުތަކުގައި ހިދުމަތް ދިނުން އާއްމުވެ، ޓެކްސީތަކަށް ޑިމާންޑް ކުޑަވެދާނެ ކަމުގެ ކަންބޮޑުވުމެވެ. ދެވަނަ ކަމަކީ މާލެ ސަރަހައްދުގައި ނެގޭނެ އެންމެ ބޮޑު އަގުގެ ގޮތުގައި ސަރުކާރުން ކަނޑައެޅި އަގު ކުޑަވުމެވެ.\nޓްރާންސްޕޯޓް މިނިސްޓްރީން ކުރި އިއުލާނުގައި ބުނެފައި ވަނީ މާލެ ސަރަހައްދުގައި ރަޖިސްޓްރީކޮށްގެން ދުއްވާ ހުރިހާ ޓެކްސީއެއްގައި، މޮބައިލް ތިން އެޕްލިކޭޝަނެއް ބޭނުންކުރަން ހުއްދަ ދީފައިވާ ކަމަށެވެ. އެއީ އަވަސް ރައިޑް، ޕިކްމީ އަދި އެއައީ އެވެ. ނަމަވެސް އެ އެޕްލިކޭޝަންތައް ބޭނުންކުރަން ފެށުމަށް މިނިސްޓްރީން ވަނީ ޓެކްސީތަކަށް ދެ މަސް ދުވަހުގެ މުއްދަތެއް ދީފަ އެވެ.\n"އަގުތައް ވެސް އަސްލު ކުޑަ، އެކަމަކު އެއަށް ވުރެ ކަންބޮޑުވަނީ މި އެޕްލިކޭޝަންތަކަށް ހުއްދަ ދިނީމާ. އެޕްލިކޭޝަންތައް މެދުވެރިކޮށް މިހާރު ވެސް ޓެކްސީ އެބަކުރޭ ޕްރައިވެޓް ކާރުތަކުގައި. އަޅުގަނޑުމެން މި ތިބެނީ މި ހިދުމަތަށް ރަޖިސްޓްރީކޮށްގެން. ދައްކަން ޖެހޭ ފީތައް ދައްކައި ކުރަންޖެހޭ ހުރިހާ ކަމެއް ކޮށްގެން،" ނަން ނުޖަހަން ޝަރުތުކޮށް ވާހަކަ ދެއްކި ޑްރައިވަރަކު ބުންޏެވެ.\nއެހެން ޑްރައިވަރަކު ބުނީ މާލެ އިން ހުޅުމާލެ އަށް އަދި މާލެ އިން އެއާޕޯޓަށް ގޮސް އައިސް ވުމަށް ކަނޑައެޅި އަގު މާ ކުޑަ ކަމަށެވެ. އޭނާ ބުނީ އެ އަގާ މެދު ހިތްހަމަ ނުޖެހެނީ އެއީ ގިނަ ވަގުތުތަކެއް ހޭދަވާ ދަތުރުތަކަކަށް ވާތީ ކަމަށެވެ.\n"ހުޅުމާލެ އަށް ނުވަތަ އެއާޕޯޓަށް ގޮސްފައި އަންނަންޏާ މަދުވެގެން ބައިގަޑިއެއްހާ އިރު އެބަ ހޭދަވޭ އެކަމަށް. އެހެންވީމާ 60 ނޫނީ 75 މިއީ ކުޑަ އަގެއް. ދުނިޔޭގެ އެހެން ގައުމުތަކުގައި ވެސް އެކަހަލަ ދަތުރުތަކުގެ އަގު ހަމަ ބޮޑު،" އޭނާ ބުންޏެވެ.\nޓެކްސީ މީޓަރާއެކު ދަތުރުތަކުގެ އަގަށް ގެނައި ބަދަލު\n- މާލެ- ހުޅުލެ އަދި ހުޅުލެ- މާލެ: ދަތުރެއްގެ އަގު 60ރ. - ހުޅުމާލެ- ހުޅުލެ އަދި ހުޅުލެ- ހުޅުމާލެ: ދަތުރެއްގެ އަގު 60ރ. - މާލެ- ހުޅުމާލެ އަދި ހުޅުމާލެ- މާލެ: ދަތުރެއްގެ އަގު 75ރ.\nޓްރާންސްޕޯޓު މިނިސްޓަރު އައިޝަތު ނަހުލާ ނެރުއްވި ބަޔާނެއްގައި ވިދާޅުވީ މި ސަރުކާރު ހަވާލުވިއިރު ވެސް ޓެކްސީ ނުލިބުމާއި ޓެކްސީގެ އަގު ބޮޑުވުމަކީ ރައްޔިތުންގެ ވަރަށް ބޮޑު ޝަކުވާއެއް ކަމަށެވެ. އެހެންވެ މަޝްވަރާތަކަށް ފަހު މި ގެނައީ އެންމެންނަށް ވެސް ފައިދާވާނެ ބަދަލެއް ކަމަށް ވިދާޅުވެފައިވެ އެވެ.\n"މިކަމުގެ ފަސޭހަ ހުރިހާ ފަރާތްތަކަށް ވެސް ލިބިގެންދާނެ ކަމަށް އުއްމީދުކުރަން،" މިނިސްޓަރު ވިދާޅުވި އެވެ. މާލެ ސަރަހައްދުގައި ޓެކްސީކުރުމުގެ ހުއްދަ 1،200 ޓެކްސީއަކަށް ދީފައިވެ އެވެ.\nދަތުރުފަތުރު ޓެކްސީ ހިދުމަތް ޓެކްސީ އަގު ޓެކްސީ ޑްރައިވަރުން\n222 ކޮމެންޓް, 390 ރިއެކްޝަންސް\nބަލަ ކަލޯ ދުނިޔޭގެ ގައުމު ތަކުގެ ރޭޓުގެ ވާހަކަ ނުދައްކާ. މާލެ އާ ދުނިޔޭގެ ގައުމުތަކާ އެެއްވަރުތަ؟މިހާ ކުޑަ ތަނެއްގަ ތިޔަބުނާހާ ގިނަ ލާރި ނަގާކައް ނުޖެހޭ!!\nބަލަ ތެޔޮ އަގު ބޮޑެއް ނުވެޔޭ\nއަގުބޮޑުކޮށް ކުރާ ޓެކްސީތަކަށް ނައަރަމާ. ދެން އެޕްލިކޭޝަން ޔޫސްކުރާތީ މިހާރު ވަރަށް ފަސޭހަ، އަގު ހެޔޮކޮށްލިބޭތީ. އަނެއްކާ ޚިދުމަތްވެސް އެޕްލިކޭޝަން މެދުވެރިކޮށް ކުރާ ޓެކްސީތަކުގަ ރަނގަޅު. އަންޒަމާނު ކަރައަށް ވައި އެޅިފަ ތިބޭ ޓެކްސީ މީހުން އަދިވެސް ލާރިއާ ހެދި މޮޔަވެފަ. އަސްލު އެބުނާހާ ގަޑިއެއް ނުނަގާ ހުޅުމާލެދާން. ސަރުކާރުން ވެއްޖެ މިހާރު އަގުހެޔޮކޮށް ޓެކްސީކުރާ މީހުންނަށް ފަސޭހައިން ރަޖިސްޓްރީކުރެވޭ ނިޒާމެއް ޤާއިމްކުރަން. އަގުހެޔޮކޮށް ކޮށްދޭނެ.\nއެކަކުވެސް ޓެކްސީ އަށް ނުގުޅަ ހުއްޓާލަބަލަ...ހަފްތާއެ ނުވަނީސް5ރުފިޔާއަށްވެސް ދަތުރުކޮއްދޭން އާދޭސް ކުރާނެ....ނުޖެހެޔ މިވެރިންގެ އަތް ދަށުވެގެން އުޅޭކަށެއް\nތި ވަކި ޓެކްސީ ޑްރައިވަރުންގެ މައްސަލައެއްނޫން. ގައުމު މިއޮތީ އެގޮތަށް. އެމީހަކަށް ބާރެއް ލިބޭ ދިމާއަކުން އަގުތަށް އިންތިހާއަށް މަތިކުރަންވީ. ރޯދަ މަހު ފެނުނީ މިރުސް ކިލޯ 1500 ރުފިޔާއަށް އެރިތަން. ޓިއުޝަން ވަކި ކުއްޖަކަށް ނަގަނީ 2000 ރުފިޔާއަށް. އެޕާރޓްމަންޓް ކުލި އަބަދުވެސް ދަނީ މައްޗަށް. ރެގިއުލޭޓް ނުވަންޏާ އަދި މިކަހަލަ އެތައް މަންޒަރެއް ފެންނާނެ. ހުރިހާ ކަމެއްގެ ހައްލަކީ ބޯހިޔާވެހިކަން. ފްލެޓް ކޮމިޓީގެ ހަބަރު ނުވާތާ 11 ވަނަ ހަފްތާ\nކަލޭމެން ޓެކްސީ ޑްރައިވަރުންވަނީ ހިދުމަތަށް ބޭނުންވާ މީހުން ތާށިކޮއް އަބަދުވެސް ޓެކްސީތަކުގެ އިންތިޒާރުގައި ކަލޭމެން ކިއި އަގަކަށް އެއްބަސްވެ ދަތުރުތަކުގައި ހިދުމަތ\n1200 ޓެކްސީއޭ؟؟؟ އެކަމަކު މާލެއިން ޓެކްސީއެއް ހޯދުމެކޭ ކަނޑުން މާވަހަރެެއް ހޮވުމެކޭ އެއްވަރު. ވަކި މަގުތަކަށް ދަންޏާ ޚިދުމަތް ދޭކަށް ބޭނުމެއްނުވޭ. ތިމާމެން ވަރެއް ނެތިގެން އުޅޭމީހުން ތިޔަ ޑްރައިވަރުންގެ ތެރޭގައި ގިނައީ. އަދި ޚިދުމަތް ނުދެވޭ އިރު ވެސް ޑިމާންޑް ދަށްވެދާނެތީ މިއުޅެނީ. ބަލަ ޚިދުމަތެއް ނުދެވެޔޭ. މިފަހަރުވެސް މާލެ ގޮސް ބަލިމީހާ ގޮވައިގެން ހޮސްޕިޓަލަށް ދިޔައީ މުޅިންވެސް ޕިކަޕްގަ. ވަކިހިސާބެއްގަ ހުރި ގެޔެއް ވީމާ ކާރު ނުވަންނާތީ.\nމިހާރު ކލޭމެން ކުރަނީ ޓެކްސީއެއްވެސް ނޫން ބަސްދަފުރެއް. އެހެންވީމާ ހަމަ ކުޑަކުރަންވީ. ތިގެންގުޅޭ ބާ ޓެކްސީތައްވެސް ޓޯކޮށް ތިލަފުއްޓަށް ބެންގޮސް އަންދަންވީ\nރައީސް އިބޫ ސޯލިހުއަށް ވެދުން ސަލާމަށްފަހު ދަންނަވަން މާލޭގަ މިއުޅޭ ޓެކްސީ ޑްރައިވަރުންނަކީ ރާއްޖޭގެ ގާނޫނުތަކާ ގަވާއިދުތަކަށް ތަބާވުމަށް އިންކާރުކޮށް ފާޅުގައި ގާނޫނަށް ގޮންޖަހާ އެމީހުން ހިތްހަމަޖެހޭވަރަކަށް މީހުން އަތުން ފައިސާ ނަގަމުންދާ ބައެކެވެ. އަދި މިބައިމީހުންނަކީ ތިމާމެންވަރުގެ ބައެއް ނެތްކަމަށް ދެކެގެން އުޅޭ އަހުލާގީ ސުލޫކީ މިންގަނޑެއްވެސް ހުންނަބައެއް ނޫނެވެ. ވީމާ މިމީހުން މައިތިރިކޮށް ދެއްވުން އެދި އަދަބު އިހުތިރާމާއިއެކު ދަންނަވަން\nދުނިޔޭގެ އެހެން ގައުމުތަކުގަ އެއާޕޯޓް އޮންނަނީ ވިހި ތިރީސް ކިލޯމީޓަރު ދުރު ހިސާބެއްގަ.2ކިލޯމީޓަރަކު ނޫން އިނގޭތޯ


SunOnline: Konmme4meehakun ekaku depression ge veyn thahammal kurey\nކޮންމެ ހަތަރު މީހަކުން އެކަކީ ޑިޕްރެޝަންގެ ވޭން ތަހައްމަލުކުރާ މީހެއް\nއައިޝަތު ފަރީޙާ 23 Nov 2018, 10:09\nއިނގިރޭސިވިލާތުގެ ކޮންމެ ހަތަރު އަންހެނަކުން އެކަކީ ޑިޕްރެޝަންގެ ވެން ތަހައްމަލުކުރާ މީހެއްކަމަށް ތަފާސްހިސާބުތައް ދައްކައިފި އެވެ.\nމި ތަފާސްހިސާބުތައް ދައްކާ ގޮތުން އެ ގައުމުގެ އާބާދީގެ 17 އަހަރާއި 19 އަހަރާ ދެމެދުގެ އަންހެނުންގެ ތެރެއިން ކޮންމެ ހަތަރު މީހަކުން އެކަކީ އެންޒައިޓީ، އިމޯޝަނަލް އިލްނެސް ފަދަ ނަފްސާނީ މައްސަލަތައް ތަހައްމަލުކުރަމުންދާ ބައެކެވެ.\nނުވަހާހަށް ވުރެ ގިނަ މީހުން ބައިވެރިކޮށްގެން ކުރިއަށް ގެންގޮސްފައިވާ އެ ދިރާސާގެ ނަތީޖާ ދައްކާ ގޮތުން އުމުރުން ފަސްއަހަރާއި 15 އަހަރާ ދެމެދުގެ ކޮންމެ ނުވަ ކުއްޖަކުން އެއް ކުއްޖަކީ ނަފްސާނީ ބަލި ތަހައްމަލު ކުރާ ކުދިންނެވެ.\nފުރާވަރު އުމުރުގެ ގިނަ ކުދިން ޑިޕްރެޝަން ފަދަ ނަފްސާނީ މައްސަލަތަކަށް ހުށަހެޅުމުގެ ސަބަބަކީ ސޯޝަލް މީޑިއާ ކަމަށް ހޯދުންތަކުން ދައްކަ އެވެ. ދިރިއުޅުން ސޯޝަލް މީޑިއާގައި އިޝްތިހާރުކުރުމަށް ކުރާ މަސައްކަތުގެ ސަބަބުން ނަފްސާނީ މައްސަލަތައް ކުރިމަތިވާ ކަމަށް މީގެ ކުރިން ކުރިއަށް ގެންގޮސްފައިވާ އެހެން ދިރާސާތަކުން ވެސް ހާމަވެ އެވެ.\nސޯޝަލް މީޑިއާގައި ލިބ ލައިކްސް އާއި ލިބޭ ކޮމެންޓުތަކަކީ ކުދިން ޑިޕްރެޝަން އަށް ހުށަހެޅޭ ސަބަބުތައް ކަމަށް ވެސް ދިރާސާ އިން ދައްކަ އެވެ.\nމިފަދަ ކުދިންނަށް ބޭނުންވާ ކައުންސިލިންދީ، ގޯސްމަގެއް ހިޔާރުކުރުމުގެ ކުރިން ކުދިން ސަލާމަތް ކުރުމަކީ މުޖުތަމައުގެ ޒިންމާއެކެވެ. އެ ގައުމުގެ ސަރުކާރާއި ކަމާ ބެހޭ ފަރާތްތަކުން ގުޅިގެން ދަނީ ނަފްސާނީ ބަލި ތަހައްމަލު ކުރާ ކުދިންނަށް އެހީވުމަށް ޕްރޮގްރާމުތައް ހިންގަމުންނެވެ.\nކޮންޒަވެޓިވް ޕާޓީގެ މަގްބޫލުކަން ދަށަށް ހިނގައްޖެ


ނޫސްވެރިޔާ ޝީރީން ޤުދުސްގައި ވަޅުލައިފި - Hali News\nނޫސްވެރިޔާ ޝީރީން ޤުދުސްގައި ވަޅުލައިފި\nއިޒްރޭލުން ހިފާފައިވާ ޤުދުސްގެ ބާބުލް ޚަލީލްގެ ސަހަރާގައި ފަލަސްތީންގެ ނޫސްވެރިޔާ ޝީރީން އަބޫ ޢަޤްލާ ވަޅުލައިފިއެވެ. އޭނާގެ ޖަނާޒާއަށް ގިނަ އަދަދެއްގެ މުސްލިމުންނާއި ކްރިސްޓިއަނުން ބައިވެރިވިއެވެ. އޭނާގެ ޖަނާޒާގެ ކަންކަން އިންތިޒާމުކޮށްފައި ވަނީ ގުދުސްގެ ރޯމަން ކެތޮލިކް ފައްޅީގައެވެ.\nއިޒްރޭލު ޒަޔަނިސްޓް ސިފައިން، ފަލަސްތީންގެ ދިދަ ހިފައިގެން ތިބުން މަނާކޮށްފައި ވީއިރުވެސް ފަލަސްތީނު މީހުން ވަނީ ޝަހީދު ކޮށްފައިވާ ނޫސްވެރިޔާގެ ހަނދާނުގައި ފަލަސްތީނު ދިދަ ވިހުރުވާފައެވެ. ޝީރީންގެ ގޭގައި ފަލަސްތީނު ދިދަ ނަގައި ގައުމީ ލަވަ ޖެހުމުން، އިޒްރޭލުނ ވަނީ އެގެއަށް ރެއިޑްކޮށް ދިދަތައް ފޭރިގެން ގޮސްފައެވެ.\nމިއަދު މެންދުރު ޝީރީންގެ ޖަނާޒާގެން ދިޔަ އިރުވެސް ޒަޔަނިސްޓް ސިފައިން ވަނީ ޖަނާޒާގައި ބައިވެރިވި މީހުންނަށް ހަމަލަދީ މީހުން ވިއްސިވިހާލި ކުރަން އުޅެފައެވެ. މިކަމުގެ ތެތޭގައި ސަންދޯއްވެސް ބންމައްޗަށް ވެއްޓެން ދިޔައެވެ.\nއިސްރާއީލުގެ ރޭޑިއޯ އެންޑް ޓެލެވިޜަން ކޯޕަރޭޝަނުން ބުނީ ޝިރީން އަބޫ ޢަޤްލާ ޝަހީދުކޮށްލީ ކާރެއްގެ ތެރެއިން ބަޑިޖަހައިގެން ކަމަށް ސިފައިންގެ ތަހުގީގަށް އެނގުނު ކަމަށެވެ. މި ހާސިދާ ހިނގި ސަރަހައްދުގައި ތިބި ނޫސްވެރިން ބުނާ ގޮތުން މި ހަމަލައަކީ އިޒްރޭލު ސިފައިން ގަސްތުގައި އޭނާ ޝަހީދުކޮށްލުމަށް ދީފައިވާ ޙަމަލައެކެވެ.\nދުނިޔޭގެ އެކި ފަރާތްތަކުން ޝީރީން ޝަހީދުކޮށްލި މައްސަލާގައި އިޒްރޭލު ކޮށްވެރިކޮށްފައެވެ. އިޒްރޭލު ސިފައިންގެ އިސްވެރިއެއް ކަމަށްވާ ޔަހޫދާ ފޮކްސް ބުނގޮތުގައި ޒަޔަނސްޓް ސިފައިންގެ މީހެއްގެ ބައިވެރިވުން އޮތްކަން ފާހަގަވެފައިވެއެވެ.\nއެމެރިކާއިން ވެސް ބުނެފައި ވަނީ މި ޖަރީމާ ހިންގި މީހުން އަދާލަތުގެ ކުރިމައްޗަށް ގެނޭތޯ އެމެރިކާއިންވެސް ކަޝަވަރު ކުރާނެ ކަމަށެވެ.


Chelsea Ge Aa Coach Akah Thomas Tuchel Hama Jassaifi - Vaguthu\nޗެލްސީގެ އާ ކޯޗަކަށް ތޯމަސް ޓުޗެލް ހަމަޖައްސައިފި\nއިނގިރޭސި ކުލަބް ޗެލްސީގެ އާ ކޯޗުކަމުގެ މަގާމަށް ކުރިން ޕީއެސްޖީގެ ކޯޗުގެ ގޮތުގައި ހުރި ތޯމަސް ޓުޗެލް ހަމަޖައްސައިފިއެވެ.\nއުމުރުން 47 އަހަރުގެ ޓުޗެލް އެންމެ ފަހުން ކޯޗުކަންކޮށް ދިން ޕީއެސްޖީގެ ކޯޗުކަމުން ވަކިކޮށްފަައިވަނީ މިދިޔަ ޑިސެމްބަރު މަހުގެ ތެރޭގައެވެ.\nޗެލްސީގެ ކޯޗުކަމުން ލަމްޕާޑް ވަކިކޮށްފައިވަނީ މީގެ އެއް ދުވަސް ކުރިންނެވެ. އޭނާ މަގާމުން ވަކިކޮށްފައިވަނީ އެ ޓީމު ނެރެމުންދާ ދަށް ނަތީޖާތަކާ ގުޅިގެންނެވެ. ޗެލްސީން ވަނީ މި ސީޒަނަށް ބޮޑު ހޭދައެއް ކޮށްފައެވެ. އެގޮތުން ގާތްގަނޑަކަށް 220 މިލިއަން ޕައުންޑަށް ކުޅުންތެރިން ގަނެފައިވާއިރު އެ ކުޅުންތެރިންގެ ފަރާތުންވެސް މާ އެދެވޭ ކުޅުމެއް ނުފެނެއެވެ. ނަތީޖާއެއްގެ ގޮތުން ގިނަބައެއްގެ ފާޑުކިޔުން އެ ޓީމަށް އަމާޒުވިއެވެ.\nމީޑިއާ ރިޕޯޓުތައް ބުނާ ގޮތުން ޗެލްސީއާއެކު ޓުޗެލް ހަދާފައިވަނީ އެއް އަހަރާ ބައިގެ އެއްބަސްވުމެކެވެ. އަދި އެއްބަސްވުމުގެ މުއްދަތު އިތުރުކުރެވޭ ގޮތަށް ބައިތަކެއްވެސް ހިމެނެއެވެ. މިއީ ސީޒަނެއްގެ މެދުތެރެއިން ޗެލްސީއާ ހަވާލުވި ފަސްވަނަ ކޯޗެވެ. މީގެކުރިން ކޯޗުން ވަކިކުރި އިރު އެ ކުލަބުގެ ވެރިޔާ ރޯމަން މިހާތަނަށް މީޑީއާގަައި ވާހަކަައެއް ނުދައްކައެވެ. ނަމަވެސް ލަމްޕާޑް ވަކިކުރުމަށްފަހު ރޯމަން ވަނީ މީޑިއާގައި ގިނަ ވާހަކަތަކެއް ދައްކައިފައެވެ. އަދި ލަމްޕާޑްގެ މަސައްކަތްތަކަށް ރޯމަން ޝުކުރުއަދާކުރިއެވެ.\nޓުޗެލް އަކީ ކޯޗިންގެ ކެރިއަރުގައި ކާމިޔާބު ކޯޗެކެވެ. އޭނާ 2018 ވަނަ އަހަރު ޗެލްސީއާ ހަވާލުވެ އެ ކުލަބަށް ގިނަ ކާމިޔާބީތަކެއް ހޯދިއެވެ. އެގޮތުން ފްރެންޗް ލީގު ދެ ފަހަރު ކާމިޔާބުކުރުމާއި މިދިޔަ ސީޒަނުގެ ޗެމްޕިއަންސް ލީގުގެ ފައިނަލަށް ޕީއެސްޖީ ދަތުރުކުރީ ވެސް ޓުޗެލްގެ ކޯޗުކަމުގެ ދަށުންނެވެ. މީގެއިތުރުންވެސް ޕީއެސްޖީއާއެކު ގިނަ ކާމިޔާބީތައް އޭނާ ހޯދިއެވެ.\nޗެލްސީ އެންމެ އަވަހަށްވެސް މެޗެއް ކުޅޭނީ އަންނަ ބުދަދުވަހުއެވެ. ނަމަވެސް މި މެޗުގައި ބައިވެރިވުމަށް ޓުޗެލްއަށް ފުރުސަތު ލިބޭނީ އެ ގައުމުގައި ހަދާ ކޮވިޑު-19 ގެ ޓެސްޓުތަކަށްފަހުއެވެ. ޗެލްސީން އަމިއްލަ ދަނޑުގައި ނުކުންނާނީ ވުލްވްސްއާ ދެކޮޅަށެވެ.\nކްރިސްޓަލް ޕެލަސް ބަލިކޮށް ޗެލްސީން ރަނގަޅު ފެށުމެއް


Dhe dhaulathakah kuraa unmeedu dhookollaigen nuvaane: German\nދެ ދައުލަތަށް ކުރާ އުންމީދު ދޫކޮށްލައިގެން ނުވާނެ: ޖަރުމަން\nއެންޖެލާ މާކެލް: ފަލަސްތީން ބިންތަކުގައި އިޒްރޭލުން ޔަހޫދީންނަށް ގެދޮރު އަޅައިދިނުމާ ދެކޮޅު\nއިޒްރޭލަށް ސަލާމަތާއި ރައްކާތެރިކަން އޮތީ ދެދައުލަށް ރުހެވިގެން ކަމަށް ޖަރުމަނުން ބުނާ ބުނުން ހަރުކަށިކަމާއެކު އަނެއްކާ ވެސް ތަކުރާރު ކޮށްފި އެވެ. އުރުދުންގެ އަބްދުﷲ ރަސްގެފާންގެ ޝަރަފްގައި ބޭއްވި ބައްދަލުވުމެއްގައި ޖަރުމަނުގެ ޗާންސެލަރު އެންޖެލާ މާކެލް ވިދާޅުވީ އިޒްރޭލާ ފަލަސްތީނުން ވެސް ދެދައުލަތަކަށް މަސައްކަތްކުރަން ޖެހޭނެ ކަމަށާއި މަޝްވަރާތައް ހުއްޓާލައިގެން ނުވާނެ ކަމަށެވެ.\nއިޒްރޭލުން ޖަހައިގެންފައި އޮތް ހުޅަނގު އައްސޭރީގައި ޔަހޫދީންނަށަށް ގެދޮރު އެޅުމަށްޓަކައި އިޒްރޭލު ސަރުކާރުން ގެންދަނީ މަސައްކަތް ކުރަމުންނެވެ. ހުޅަނގު އައްސޭރީގައި 1،300 އަށް ވުރެ ގިނަ ގެ ބިނާ ކުރުމަށް ފުރުސަތު ހުޅުވާލާފައި އޮތްއިރު މީގެ ކުރިން ވެސް ވަނީ 2،000 އަށް ވުރެ ގިނަ ގެ ޔަހޫދީންނަށް ބިނާ ކޮށްދީފަ އެވެ.\nޖަރުމަނާ އިޒްރޭލަކީ އެކުވރިކަން ބަދަހި ދެ ގައުމެވެ. އެހެން ނަމަވެސް ޗާންސެލަރު ވިދާޅުވީ ފަލަސްތީން ބިކަ ކުރުމަކީ ޖަރުމަނުގެ ސިޔާސަތެއް ނޫން ކަމަށެވެ. މާކެލް ވިދާޅުވީ ދެ ދައުލަތަށް ކުރާ އުންމީދު ދޫކޮށްލައިގެން ނުވާނެ ކަމަށެވެ. އެނޫން ގޮތެއްގައި އިޒްރޭލަށް މިނިވަން ކަމާއެކު މެދުއިރުމަތީގައި އޮތުން ލާހިކެއް ނޫން ކަމަށެވެ.\nމާކެލް ވިދާޅުވީ ޔަހޫންދީން ފަލަސްތީން ބިންތަކުގައި އާބާދު ކުރުމަކީ ވަރަށް ދެރަ ކަމެއް ކަމަށެވެ. އެކަމަނާ އަދި ވިދާޅުވީ އިޒްރޭލުން އެ ކުރަނީ ޣައިރު ގާނޫނީ މަސައްކަތެއް ކަމަށެވެ. މާކެލް ވިދާޅުވި ގޮތުގައި ޔަހޫދީންނަށް ގެދޮރު އެޅުމަށް އިޒްރޭލުން ހިންގާ ޕްރޮޖެކްޓައް ޖަރުމަނުގެ ރުހުމެއް ނެތެވެ.\nމާކެލް އަބަދު ވެސް ވިދާޅު ވަނީ ފަލަސްތީން ބިންތަކުގައި ޔަހޫދީން ވަޒަންވެރި ކުރުވުމާއި އިރުމަތީ ގުދުސް ހިސޯރުކޮށްފައި އޮތް އޮތުމަކީ ދެ ދައުލަތަކަށް އޮތް ހުރަހެއް ކަމަށެވެ.\nއިޒްރޭލުން ހުޅަނގު އައްސޭރި އާއި އިރުމަތީ ގުދުސް ޖަހަގައިގަނެ އެއީ އެމީހުންގެ އަމިއްލަ ބިމެއް ކަމަށް ވަނީ ހަދާފަ އެވެ. އެ ބިންތަކުގައި ހިންގަނީ ވެސް އިޒްރޭލުގެ ގާނޫނެވެ. މިއީ އިނގިރޭސިވިލާތާއި އެމެރިކާގެ އެއްބާރުލުމާއެކު އިޒްރޭލުން ކުރާ ކަމެކެވެ.\nހުޅަނގު އައްސޭރިއާއި އިރުމަތީ ގުދުސް އަކީ ހިސޯރުކޮށްފައި އޮތް ބިންތަކެއްގެ ގޮތުގައި ބައިނަލްއަގްވާމީ ގާނޫނުތައް ބުނެ އެވެ. އަދި އެއިން އެއްވެސް ބިމެއްގައި ޔަހޫދީން ވަޒަންވެރި ކުރުވުމުގެ އެއްވެސއް މަސައްކަތެއް ކުރުމަކީ ޣައިރު ގާނޫނީ އަމަލެއް ކަމަށް ބައިނަލްއަގްވާމީ ގާނޫނުތަކުން ދެކެ އެވެ.\nފަލަސްތީން އިޒްރޭލް މެދު އިރުމަތި + ވެސްޓް ބޭންކް ގުދުސް ޖަރުމަން\nޕޫޓިން މިއަދު އައްބާސްއާ ބައްދަލު ކުރައްވަނީ\nއިޒްރޭލުން އިބްރާހިމީ މިސްކިތް ބަންދުކޮށްފި


SunOnline: Lanka ge aa airline akun Rajje ah dhathuruthah fashanee\nމުޙައްމަދު ނާއިލް ހަފީޒް 22 Nov 2021, 14:19\nއަލަަށް އޮޕަރޭޓް ކުރުމަށް ތައްޔާރުވަމުން އަންނަ ފްލައި ލަންކަން --\nސްރީލަންކާގައި އަލަަށް އޮޕަރޭޓްކުރުމަށް ތައްޔާރުވަމުން އަންނަ އެެއާލައިނަކުން ރާއްޖެއަށް ދަތުރުތައް ފަށަން ނިންމައިފައިވާކަން ހާމަކޮށްފިއެވެ.\nލަންކާގައި އަލަަށް އޮޕަރޭޓް ކުރުމަށް ތައްޔާރުވަމުން އަންނަނީ ފްލައި ލަންކަން ކިޔާ އެއާލައިނެކެވެ. މިއީ ބަޖެޓު އެއާލައިނެއްގެ ގޮތުގައި އޮޕަރޭޓް ކުރާނެ އެއާލައިނެކެވެ.\nމި އެއާއެލައިންގެ ދަތުރުތައް ރަސްމީކޮށް ފެށުމަށް ހަމަޖެހިފައިވަނީ އަންނަ އަހަރުގެ ޖެނުއަރީ މަހުގެ ތެރޭއެވެ.\nއެ އެއާލައިނުގެ ސީއީއޯ ޑރ. އަރޯޝާ ފާނޭންޑޯއާ ހަވާލާދީ، ލަންކާގެ އޭވިއޭޝަން ހަބަރުތައް ރިޕޯޓު ކުރާ ނޫހެއްގައިވާ ގޮތުން އެ އެއާލައިންގެ ދަތުރުތައް ފަށާއިރު ހަ މަންޒިލަކަށް ދަތުރުތައް ބޭއްވުމަށް ވަނީ ނިންމައިފައިއެވެ.\nއެގޮތުން ދަތުރުތައް ބާއްވާ ތަންތަނުގެ ތެރޭގައި، ރާއްޖެއާއި އިންޑިއާ އާއި، އިންޑޮނޭޝިއާގެ އިތުރުން މިޔަންމާއާއި، މެލޭޝިއާ އަދި ދުބާއީ ހިމެނެއެވެ.\nމި އެއާލައިންގެ ދަތުރުތައް މައިގަނޑު ގޮތެއްގައި ހާއްސަކޮށްފައި އޮންނާނީ ކާގޯ ދަތުރުތަކަށެވެ. އަންނަ އަހަރު ދަތުރުތައް ފަށާއިރު ފުރަތަަމަ ބޭނުންކުރުމަށް ހަމަޖެހިފައިވަނީ 160އާއި 190 މީހުންގެ ޖާގައިގެ ބޮއިން737 މަރުކާގެ މަތިންދާ ބޯޓެކެވެ.\nމި އެއާލައިނުން ދަތުރުތައް ފަށައިގަންނަނީ ދެ ފިޔަވައްސަކަށް ބަހައިގެންނެވެ. އެގޮތުން ފުރަތަމަ ފިޔަވަހީގެ ދަށުން ޖެނުއަރީގައި ދަތުރުތައް ފަށާއިރު ދެވަނަ ފިޔަވީގެ ދަށުން އިތުރު މަންޒިލްތަކަށް އަންނަ އަހަރުގެ މާޗްމަހުގެ ތެރޭ ދަތުރުތައް ފަށާނެއެވެ.


Hina Khan ge eid: Aailaa meehunnaa eky alah eid namaadhu – Iru\nޝާޝާ· 29 މޭ 2020\nމިދިޔަ ފިތުރު އީދު ނިމިގެން މިދިޔައީ އެހެން އީދުތަކާ ތަފާތުކޮށް، ގޭގައި ބަންދުވެގެންނެވެ. މާލެ ސިޓީގެ އިތުރުން، އަވަށްޓެރި ޤައުމުތަކުގައި ވެސް މި އަހަރު މުސްލިމުން އީދު ފާހަގަކޮށްފައި ވަނީ ގޭގައި ތިބެގެންނެވެ. އެގޮތުން، އިންޑިއާގެ މަޝްހޫރު ޓީވީ އެކްޓްރެސް ހިނާ ޚާން މިވަނީ އޭނާގެ އީދު ދުވަސް ދިޔަ ގޮތް ފޭނުންނާ ހިއްސާކޮށްފައެވެ.\n“ޔޭ ރިޝްތާ ކިޔާ ކެހެލާތާހޭ” ޑްރާމާ ސީރީޒުން މަޝްހޫރުކަން ހޯދި ތަރި ހިއްސާކުރި ގޮތުގައި، މިފަހަރުގެ ފިތުރު ޢީދު މާ ކުލަގަދަކޮށް ފާހަގަނުކުރެވުނަސް، އާއިލާއާއެކީ ވަގުތު ހޭދަކުރެވުމުން ވަރަށް ހިތްހަމަޖެހުނު ކަމަށް ބުންޏެވެ. އަދި ގޭ މީހުންނާއެކީ ގޭގައި އީދު ނަމާދު ކުރީ ހަޔާތުގައި ވެސް އަލަށް ކަމަށް ބުނެފައިވެއެވެ. އަދި އެކަމުގެ ސަބަބުން ވަރަށްތަފާތު އިޙުސާސެއް ކުރެވުނުކަން ފާހަގަކޮށްފައިވެއެވެ. މީގެ އިތުރުން އީދު ކެއުން ތައްޔާރުކުރުމުގައި ވެސް ހިނާ ބައިވެރިވިއެވެ. “އަހަންނަކީ އެއްވެސް ވަރަކަށް ކައްކަން އެނގޭ މީހެއް ނޫން. އެހެންވެ އޮންލައިން ކޮށް ރެސިޕީ އަކަށް ބަލައިގެން ކެއްކީ”، ހައިދަރުއާބާދީ މަޓަން ބިރިޔާނީ އަލަށް ތައްޔާރުކުރި ގޮތް ކިޔައިދެމުން ހިނާ ބުނެފައިވެއެވެ.\nހަމައެއާއެކު، ހިނާ ވަނީ އޭނާގެ އީދު ހެދުމާ ބެހޭގޮތުން ވެސް ވާހަކަ ދައްކާފައެވެ. އެގޮތުން ހިނާ ކިޔައިދިން ގޮތުގައި، މިފަހަރު އީދަށް އާ ހެދުމެއް ގަންނާނެ ފުރުސަތެއް ނުލިބުނެވެ. ނަމަވެސް އޭނާގެ އަތުގައި ކުރިން ނުލާ ރީތި ހެދުމެއް އޮތުމުން، މިފަހަރު ލީ އެ ހެދުން ކަމަށް ބުންޏެވެ. “މިއީ ވަރަށް ރީތި، ސާދާ ހެދުމެއް”، ހެދުމާ ބެހޭގޮތުން ހިނާ ބުނެފައިވެއެވެ.\n32 އަހަރުގެ ބަތަލާ އިތުރަށް ހިއްސާކުރި ގޮތުގައި، ލޮކްޑައުންގައި އެންމެ “މިސް” ވަނީ ރައްޓެހިންނާއެކީ ބޭރަށް ކާން ދިޔުމެވެ. އަދި އެކި ތަންތަނަށް ދަތުރު ދިޔުންވެސް ވަރަށް ހަނދާންވާ ކަމަށް ބުނެފައިވެއެވެ. “އެހެންވިޔަސް އަހަންނަކީ ވަރަށް ނަސީބުގަދަ މީހެއް. އަދި އަހަންނަށް ލިބިފައިވާ ނިޢުމަތްތަކަށް ޝުކުރުކުރަން. އެއީ އަހަރެން ދިރިއުޅޭނެ ގެދޮރު ހުރެފަ، ބަނޑުފުރާ މުއްތިކުރެވޭނެ ގޮތް މަގުފަހިވެފައި ވާތީ. މީގެ އިތުރުން، އާއިލާގެ ކައިރީގަ ހުރެވޭތީ ވަރަށް ހިތްހަމަޖެހޭ. އަހަންނަށް އެނގޭ ވަރަށް ގިނަ މީހުން ހާލުގަ ޖެހިފައި ވާކަން. އެމީހުންނަށް އަހަރެން ކޮންމެދުވަހަކުވެސް ދުޢާކުރަން. އުއްމީދަކީ މި ކަންތައް ވަރަށް އަވަހަށް ނިމި، އެންމެންގެ ދިރިއުޅުން އާއްމު ހާލަތަށް ރުޖޫއަވުން”، ހިނާ ބުނެފައިވެ.\nބިގް ބޮސް 11 ގައި ބައިވެރިވެ ދެވަނައަށް ދިޔަ ހިނާ އަކީ، މިހާރު ބޮލީވުޑުގައި ވެސް މަސައްކަތްކުރާ ފަންނާނެކެވެ. އެގޮތުން ބޮޑު ސްކްރީނަށް ހިނާ ތަޢާރަފުވީ މި އަހަރު ކުރީކޮޅު ނުކުތް “ހެކްޑް” ފިލްމުންނެވެ. މީގެ އިތުރުން ހިނާ ވަނީ ސްޓާ ޕްލަސްގެ އެންމެ މަޤުބޫލު އެއް ސީރީޒް ކަމަށްވާ “ކަސޯޓީ ޒިންދަގީ ކޭ” ގެ ދެވަނަ ސީޒަނުގައި ކޮމޮލިކާގެ ރޯލު ކުޅެފައެވެ. ނަމަވެސް ވަކި ހިސާބަކުން ހިނާ ވަނީ އެ ޝޯއާ އަލްވަދާޢު ކިޔާފައެވެ. ހިނާ އަކީ ހިންދީ ޓީވީ ސީރީޒްތައް ކުޅޭ އަންހެން ބަތަލާއިންގެ ތެރެއިން އެންމެ އަގުބޮޑު އެއް ބަތަލާއެވެ